
PRATARMĖ 


Visada prie slenksčio 


Reikšmingų gyvenimo permainų metu mane visada aplanky- 
davo (ir aplanko) gyvenimo pabaigos, mirties artėjimo pojūtis. 
Persikraustymas į naują butą, perėjimas į kitą darbą arba jo pra- 
radimas, juo labiau - artimo žmogaus netektis reikšdavo tam tik- 
ros mano asmeninio gyvenimo dalies pabaigą, o aš pati pradėda- 
vau „mažiau būti". Kartais netgi įprasto gyvenimo ritmo sutriki- 
mai ar pasikeitimai, susiję su visai nesvarbiomis aplinkybėmis, 
pavyzdžiui, su lietumi ar vėjo gūsiais, man reikšdavo baigtį, vadi- 
nasi, tam tikra prasme - mirtį... 

Kiek pamenu, pirmą kartą šis jausmas mane aplankė tada, kai 
baigiau universitetą. Prisimenu neįprasto liūdesio ir tuštumos po- 
jūtį. Tai buvo pabaiga, pabaiga kažko labai apčiuopiamo, api- 
brėžto, aiškaus, pastovaus ir įprasto. Tai buvo jaukios begalybės 
pabaiga. Žmonės instinktyviai bijo permainų tarsi nujausdami, 
kad permainos yra mirties apraiškos. Įprastinėje kasdieniškoje gy- 
venimo tėkmėje išsaugoma amžinumo ir begalybės iliuzija, kuri 
žmogui suteikia tikrumo, stabilumo bei pastovumo jausmą ir ga- 
li padėti išlaikyti gyvenimo pusiausvyrą. Ko nors naujo įsiverži- 


mas į žmogaus gyvenimą dažnai sukelia baimę ir yra vertinamas 


(kartais visai pagrįstai) kaip agresyvus bandymas išstumti žmogų 
iš įprasto, pastovaus ir todėl mielo gyvenimo. Kur kas rečiau per- 
mainos sutinkamos kaip džiugi žinia, kaip kvietimas į naują, žy- 
miai geresnį gyvenimą. Tai suprantama, nes permainų žadamas 
naujas gyvenimas visada yra nežinomybė, todėl rizikinga ir kartu 
pavojinga ateitis. Juk žmogus trokšta amžinai ir tikrai gyventi 
„čia ir dabar". Jis netgi nenori praeities, nors praeities išsaugoji- 
mas yra vienas iš bandymų nugalėti mirtį, o to jis visada aistrin- 
gai trokšdavo ir trokšta. 

Man praeitis atrodo nuostabiai patikima ir patraukli - gal to- 
dėl, kad ji yra nuskaidrinta ir nuvalyta laiko bei mįslingos atmin- 
ties... Traukia kapinės... Kapinės visada viliodavo mane savo 
paslaptingumu. Aš niekada nemačiau negražių ar vienodų kapi- 
nių — visos jos turi savo nepakartojamą veidą, kaip nepakartoja- 
mi buvo veidai ir gyvenimai tų, kurių kaulai čia rado amžiną 
prieglobstį. Kapinės - tai žmonių atminties ir praeities miestai. 
Tai labai gyvos vietos. Čia man lengva ir saugu, kaip saugu ir 
lengva prie savo namų slenksčio, kai atidaręs duris nusimeti sun- 
kią dienos naštą. O čia, kapinėse, kai ateis mano lemtingoji va- 
landa, nusimesiu visą savo gyvenimo naštą. Ir tada išaugs dar vie- 
nas kauburėlis ir iškils naujas kryžius, dar vienas tarp kitų; juk 
kryžius - tai dar ir nusimestos gyvenimo naštos simbolis. Kiek- 
vienas čia palieka savo kryžių žengdamas į kitą, amžinąjį gyveni- 
mą, kuriame nei skausmo, nei ašarų nėra, kuris, atrodo, ir yra 


tikroji mūsų ateitis. Tik ta ateitimi reikia tikėti... 


Bet kažkodėl žmonės, galvodami ir kalbėdami apie geresnę 
ateitį, beveik niekada nekalba apie mirtį, kuri, atrodo, yra svar- 
biausias slenkstis į jų trokštamą laimingą ateitį. Ir tik tikrieji filo- 
sofai, kurie žino, kad „mirtis ir egzistencija yra apspręstos viena 
kitai"', rašo ir kalba apie mirtį, būtent ji yra vienas pagrindinių 


jų svarstymų bei apmąstymų objektų. Norėdama suprasti, kodėl 


mūsų gyvenime net pats žodis „mirtis“ tapo savotišku tabu, ir 
suvokti, apie kokią ateitį žmonės svajoja, stengdamiesi išvaryti 
mirtį iš savo gyvenimo, nutariau pakalbėti apie tai su savo nuola- 
tiniu pašnekovu filosofu Antanu Maceina, kuris rašė ir gyveno su 
mirties ženklu. Tiesa, mes visi gyvename su šiuo ženklu, gal tik 
nesuvokiame (ar nenorime suvokti), kad esame juo paženklinti 
jau nuo pat gimimo. Tačiau Maceina su šiuo ženklu gyveno vi- 
siškai sąmoningai, priimdamas mirtį kaip savo likimą, todėl ir 
nesistengė nei jos pamiršti, nei pergudrauti slapčia tikėdamasis, 
kad mirtis aplenks jį, pasigailės, ko daugelis mūsų viltingai tikisi. 
Taigi „memento mori" - šis išmintingas įspėjimas žmonijai ne- 
bandyti paversti šio pasaulio savo amžinąja buveine - tiktų kaip 
epigrafas ne tik Maceinos filosofiniams raštams bei poezijai, bet 
ir visam jo gyvenimui, nes jis perėjo per pasaulį kartu su mirtimi, 
nuolat ją jausdamas ir išgyvendamas. Ji visada buvo šalia jo, kaip, 
beje, ir šalia kiekvieno iš mūsų, tačiau, kitaip nei daugelis, jis 
buvo jai atviras, nes pripažino ją kaip „savą galimybę", todėl mir- 
tis jam nebuvo svetimas įvykis, kaip daugeliui mūsų. Jis stengėsi 
suvokti jos prasmę ir plačiai pagristi jos buvimą. Manyčiau, pa- 
gristi mirties buvimą reikėjo tam, kad ir pats žmogaus gyvenimas 


įgytų prasmę, kad šis gyvenimas netaptų visiška beprasmybe. 


Maceina neparašė atskiros studijos apie mirtį, tačiau tai ne- 
reiškia, kad jis nesukūrė savos mirties filosofijos. Tokie jo teigi- 
niai, kaip: „Visa žmogaus egzistencija yra ne kas kita, kaip bėgi- 
mas į mirtį", „Būdama suausta su pačia egzistencija, ji (mirtis. - 


T. M.) yra nuolatinė, vykstanti visą mūsų gyvenimą"“, leidžia 


' Maceina A. Jobo drama // Maceina A. Raštai, t. 3. - Vilnius: Mintis, 
1990, p. 556. 
? Ten pat, p. 555-556. 


daryti išvadą, kad, jo manymu, mes negalime spręsti arba svarsty- 
ti žmogaus egzistencijos klausimo, kartu nespręsdami ir žmogaus 
mirties klausimo. Tai kas gi yra toji paslaptinga mirtis, kurios 
mes visi taip bijome, kad net ir galvoti ar kalbėti apie ją nenori- 
me, tarsi baimindamiesi savo mintimis arba kalbomis ją prisi- 
šaukti? Pakalbėkime apie tai su filosofu Antanu Maceina. Tikiuosi, 
šis ramus pašnekesys kiek išsklaidys mūsų baimes ir gal pažadins 


mūsų išmintį svarstant laimingos ateities klausimą. 


Tatjana Maceinienė 


2007 05 25 


PIRMASIS POKALBIS 


Apie tai, kas yra mirtis, 
ir apie jos esmę 


Tatjana Maceinienė. Pradedu šį pokalbį šiek tiek jaudindama- 
si, nes pati pokalbio tema — mirtis — tokia reikšminga, kad nepa- 
bandžius jos suvokti pats gyvenimas, iki šiol atrodęs prasmingas, 
gali tapti beprasmis. Tad ir klausiu, kas gi yra toji visus bauginan- 


ti mirtis? 


Antanas Maceina. <...> mes žinome, jog mirtis yra natūrali gy- 


vybės pabaiga.' 


T. M. Tai gal ir suprantama, nors... O kaip dar Jūs galite apibū- 
dinti mirtį? 

A. M. Kaip gyvybės žlugimą, asmenybės suskaldymą, išsiskyri- 
mą iš žemiškosios būsenos, kaip pradinės kaltės pasėką, nuodė- 


mingos žemiškosios istorijos apraišką“, kaip ontologinę riziką 


' Maceina A. Jobo drama // Raštai, t. 3, p. 588. 
? Plg.: Maceina A. Didžioji Padėjėja//Maceina A. Raštai, t. 4. - Vilnius: 
Mintis, 1994, p. 446, 452, 454, 456. 


dingti nebūtyje', kaip centrinį ir patį svarbiausią egzistencijos 


aktą“... 


T. M. Apibūdinimų išties nemažai. Suprantu, kadjų yra ir dau- 
giau ir kiekvienas reikalauja platesnio paaiškinimo. Tačiau grįžkime 
prie pirmojo, dažnai kartojamo. Sakėte, kad mirtis yra natūrali 
gyvybės pabaiga. Tai tikriausiai reiškia, kad mes pasmerkti mirčiai 


jau nuo pat gimimo? 


A. M. Kad asmuo nėra kažkokia amžina būtybė, tai rodo jo gimi- 
mas ir jo mirtis. Prieš gimdamas aš kaip Aš pats nesu buvęs jokia 
prasme. Nei indiškoji reinkarnacijos idėja, nei T. de Chardino 
„sąmonės diego" (medžiagoje) teorija negali būti pateisinamos 
asmens vienkartybės šviesoje. Reinkarnacijoje kelintaeilis žmo- 
gaus buvojimas žemėje išsprūsta iš jo sąmonės, ir jis jaučiasi bu- 
vojąs visad tik pirmą sykį. „Sąmonės diego" teorija kildina asme- 
nį iš ano diego kaip šiojo išsivystymą ligi sąmonės, tarsi asmuo 
turėtų savyje kažką, kas galėtų išsivystyti ir kas vestų jį ligi Aš 
rango. Reinkarnacija nieko neišaiškina, kadangi ji vyksta anapus 
sąmonės ribų. „Sąmonės diego" teorija paneigia asmens vientisu- 
mą (simplicitas) perkeldama jį į medžiagą kaip šiosios augimą ligi 
sąmonės. Iš tikro gi asmens vienkartybė aiškiai rodo, kad anapus 
jos tegali būti tik nebūtis. Nes niekas nėra vienkartinis, kas turi 
rūšį, o visa, kas nėra kilę iš nebūties, kaip tik ir turi rūšį arba aną 
bendrąjį pradą, iš kurio tai ar tai yra atsiradę. Nuosekliai tad as- 
mens vienkartybė reikalauja nebūties kaip savo pradmės, o ši prad- 
mė savo ruožtu nurodo į tai, kad asmuo nėra amžinas kilmės 
prasme (a parte ante). Tačiau asmuo nėra amžinas nė galo pras- 
me (a parte post). Egzistencinėje mūsų dienų filosofijoje daug 
kalbama apie mirties baimę, suprantant ją ne psichologine pras- 
me, o ontologine prasme kaip susidūrimą su nebūtimi. Gimda- 


mas asmuo kyla iš nebūties nesąmoningai, todėl apie gimimo bai- 

mę kalbėti netenka. Tačiau nuo pat gimimo akimirkos asmens 
buvojimas virsta eiga myriop ir tuo pačiu baime. Ir vis dėlto žmo- 
gus bijo mirties ne todėl, kad ji pervestų jį iš vienos būsenos į 
kitą, - „vita mutatur, non tollitur - gyvenimas yra pakeičiamas, 
ne sunaikinamas", kaip skelbia religija, - o todėl, kad mirtis gali 
reikšti mano prapultį niekyje, vadinasi, ontologinį manęs kaip 


paties žlugimą (išskirta mano. - T. M.).“ 
T. M. Ar religinis tikėjimas tokios galimybės nepašalina? 


A. M. Religinis tikėjimas asmens amžinumu tokios galimybės 
anaiptol nepašalina. Jis tik palaiko viltį, kad ši galimybė nevirs 
tikrove. Tačiau jis nepašalina rizikos, kadangi nenugali būtiny- 
bės žmogiškajai būtybei būti pagrįstai. O kas yra pagrįstas savo 
būvyje, tam mirtis visados yra ontologinė rizika dingti nebūtyje 
(išskirta mano. - T. M). Verčiami eiti šios rizikos keliu neišven- 
giamai, tuo pačiu esame verčiami žvelgti į akis nebūčiai kaip gre- 
siančiai prapulčiai, kuri ir sukrečia žmogaus būtybę ligi pat gel- 
mių. Manoji mirties baimė yra neigiamasis įrodymas, kad esu 
vienkartinis. Kitaip ko gi ir dėl ko gi bijočiau? Kas būna tik kartą, 


tas arba būna amžinai, arba dingsta amžinai. Būdamas iš niekio 


°? Plg.: Maceina A. Asmuo ir istorija // Maceina A. Raštai, t. 6. - Vilnius: 
Mintis, 1994, p. 332. 

* Plg.: Maceina A. Saulės giesmė// Raštai, t. 4, p. 342. 

* Piene Teilhard de Chardin (1881-1955) - prancūzų katalikų filosofas, 
paleontologas, siekęs reformuoti krikščioniškąją pasaulėžiūrą mokslo 
pagrindu, religinę pasaulio ir žmogaus sukūrimo idėją derinti su materijos, 
kurioje esama „sąmonės diego", evoliucijos idėja. Pasak Maceinos, derinti 
mokslą su religija nėra prasminga: „Kadangi tačiau kiekvienas mokslas tiria tik 
pasaulio regimybę, todėl jam Dievas kaip hipotezė ir nėra reikalingas. Kiek 
tad evoliucijos teorija yra mokslas <...>, tiek ji su religija neturi nieko 
bendro." (Maceina A. Didieji dabarties klausimai // Maceina A. Raštai, t. 5. - 
Vilnius: Mintis, 1993, p. 267-268.) 

ê Maceina A. Asmuo ir istorija// Raštai, t. 6, p. 331-332. 

kilęs, asmuo tegali į niekį ir grįžti. Gimimas ir mirtis asmens at- 


žvilgiu yra absoliutiniai (išskirta mano. - T. M.) dydžiai.“ 


T. M. Vadinasi, mūsų gyvenimas tarsi įspraustas į gimimo ir mir- 


ties rėmus? 


A M. <...> ir šiuose rėmuose vyksta: gimdamas asmuo laikiname 
buvime išnyra ir mirdamas iš laikino buvimo pasitraukia. Visa tai 
didesnio galvosūkio nesudaro. Galvosūkis atsiranda tada, kai klau- 
siame, kas gi yra šis laikinas asmens buvojimas jo tapatybės šviesoje? 
Asmens pradžia (gimimas) ir galas (mirtis) rodo, kad asmuo buvoja 
laike: laikas yra ne tik prigimties kaip kintančios, bet ir asmens kaip 
visad tapataus apsprendimas. Antra vertus, laikas <...> yra dingtis 


savyje. Jis yra laikas tik todėl, kad praeina: laikinumas yra laiko esmė.“ 


T. M. Jeigu žmogus buvoja laike, tai šis laiko laikinumas apibrėžia 


ir patį asmenį? 


A. M. Jo pradžios ir jo galo atžvilgiu aišku taip: Žmogus buvoja 
žemėje laikinai, vadinasi, praeinamai. Šia prasme tarp laiko lin- 
kmės dingti ir asmens buvojimo myriop esama gilaus atitikmens. 


Iš laiko užbrėžtų rėmų ištrūkti negalima.’ 
T. M. O laiko rėmai, kaip sakėte, yra gimimas ir mirtis... 


A. M. <...> kurių sankryžoje esti vykdoma mūsų egzistencija. 
Tai yra du taškai, kurie be galo tolsta vienas nuo kito, tačiau 
kurie abu meta tam tikros šviesos mūsų gyvenimui. Juodu abu 


“ = . yea 10 
uždaro mūsų egzistenciją. 


T. M. Tai, kad mirtis uždaro mūsų egzistenciją, suprantama, bet 


kokia prasme ją uždaro gimimas, kurisją tarsi ir atidaro? 


A. M. Juodu abu pastato žmogų nebūties akivaizdoje (išskirta ma- 
no. — T. M.). <...> Priešais gimimą stovinti nebūtis yra žmogaus 


egzistencijos <...> pradinis taškas, kuriuo jis pradeda būti.'! 


12 


T. M. Tačiau žmogus buna laike, o tai... 


A. M. Tai, kas būna laike ir per laiką, savaime baigiasi. Nuolati- 
nis mūsų praeinamumas yra ne kas kita, kaip mūsų išsibaigimo, 
Rilke's žodžiais kalbant, iškvėpavimo ir išgaravimo ženklas. Mes 
praeiname ne ta prasme, kad mes keistume situacijas patys pasi- 
likdami, bet kad mes dylame savo būtyje: pati mūsų būtis išsibai- 
gia. Kiekviena egzistencijos įvykdymo akimirka yra sykiu ir šios 
egzistencijos netekimas. Turėdami egzistenciją savo rankose, mes 
sykiu jaučiame, kad ji iš jų teka tarsi vanduo iš rieškučių. Ir sulai- 


kyti jos mes negalime." 


T. M. Vadinasi, visa mūsų egzistencija nuo pat pradžios yra nuola- 


tinis mirimas, nes ji yra nuolatinis praėjimas. 


A. M. Mirtis ir egzistencija yra apspręstos viena kitai. Kaip tikra 
yra, kad mes esame, taip lygiai yra tikra, kad mes mirsime. Mirtis 
yra galutinė mūsų buvimo išvada, gal nuosekliausia išvada iš viso 
mūsų gyvenimo. Būdama suausta su pačia egzistencija, ji yra nuo- 
latinė, vykstanti visą mūsų gyvenimą. Paradoksiškai kalbant, mes 
liaujamės mirti tik mirties momentą, nes tuomet pasibaigia mūsų 
praėjimas. Mirtis yra praėjimo užbaiga. Todėl žmogiškosios eg- 
zistencijos palyginimas su dylančiais kalnais, su graužiamais van- 
dens akmenimis, su lietaus nuplaunamu žemės paviršiumi yra 
labai prasmingas ir tikras. Mes dylame visą laiką, o mirtis yra tik 


šio dilimo susitelkimas ir jo išsėmimas. <...> Veltui tad žmogus 


7 Ten pat, p. 332. 

è Ten pat, p. 332-333. 

°? Ten pat, p. 333. 

" Maceina A. Jobo drama // Raštai, t. 3, p. 514. 
" Ten pat, p. 514-515. 

'? Ten pat, p. 532-533. 

mėgina mirties nematyti, „spoksodamas į lauką plačiu gyvuliniu 
žvilgiu". Mirtis glūdi mumyse pačiuose, ir ją visados regime, kai 


tik pasukame savo žvilgį į save.“ 


T. M. Tačiau kam žvelgti į save? Kad pamatytume atslenkančią 
mirtį? Gal iš tikro geriau negimti, jeigu esi atiduotas mirčiai? Sunku 
suvokti, kokią prasme, kokią reikšmę turi gimimas, jeigu tai yra pra- 
dinis neišvengiamos kiekvieno žmogaus mirties taškas. Kokią prasmę 


turi egzistencija, kuri, pasak Jūsų, yra bėgimas į mirtį? 


A. M. <...> buvimas yra žmogui duomuo, o nejo paties padari- 
nys} * <.. .> ne jis yra savo būties autorius. <...> Gimdamas jis yra 
į gyvenimą pašaukiamas. Objektyvinis gyvenimas su savo turiniu 
yra jam patikimas. Žmogus čia pasidaro įjungtas. <...> Gimimas 
<...> įveda jį į objektyvinius uždavinius, į objektyvines pareigas; 


jis šitas pareigas uždeda." 


T. M. Tad jeigu žmogus savo gimimo pašaukiamas į gyvenimą, tai 


jo egzistencija yra pašaukimas. 


A. M. Gimimo šviesoje ji yra pašaukimas ir uždavinys. <...> Gi- 
mimo šviesoje ji niekados nėra tiktai sau, bet visados ir kitam. 
kažkam skirta, kažkam įpareigota, kažkam pašaukta. <...> Būda- 
mi žemėje tik kartą, turime būti taip, kad atliktume mums uždė- 
tą uždavinį ir kad pateisintume mūsų pašaukimą būti. <...> Že- 
miškoji egzistencija tam ir yra mums duota, kad mes atsakytume 
į aną pašaukimą, atsakytume ne žodžiu, bet būtimi, nauja būti- 
mi, kurią mes sukursime savyje ir aplink save. <...> Todėl pras- 
mės klausimas yra pagrindinis egzistencijos klausimas. Egzisten- 
cija laikosi tiktai prasme. Prasmės žlugimas yra egzistencijos pa- 


baiga.'“ 


T. M. Tačiau ir prasminga egzistencija žlunga, nepaisantjos ver- 


tingumo. Ir prasmingai gyvenę žmonės miršta. O juk žmogus yra 

pašauktas tam, kad būtų, bet ne tam, kad nebūtų. Tad kodėl jis turi 


numirti? 


A. M. „Per vieną žmogų nuodėmė įėjo į pasaulį ir per nuodėmę 
mirtis, ir taip mirtis perėjo į visus žmones, kadangi visi jame nu- 


sidėjo" (Rom5, I2)."“ 
T. M. Vadinasi, mirtis yra žmogaus nuodėmės pasekmė? 


A. M. <...> tai yra pradinės (išskirta mano. - T. M.) kaltės pasė- 
ka.'* Kaltės žodžiu Bažnyčia čia supranta aną pirmykštę Adomo 
nuodėmę, dėl kurios visa žmonija pateko į savotišką egzistenciją, 
nuodėmingą egzistenciją <...>. Sunkus ir vargingas istorinės žmo- 
nijos likimas, kurį ji nešė tūkstančius metų ir kurio pasėkos yra 
pasilikusios ir dabar, buvo primestas jai ne kieno nors kito iš vir- 
šaus, bet kilo iš jos pačios laisvos valios ir laisvo apsisprendimo 
nepaklausyti Viešpaties įsakymo ir eiti savu keliu. <...> Žmonija 
iš tikro kenčia už savo nusikaltimus. Jos kančia jai yra bausmė, 


kilusi ne iš viršaus, bet iš jos pačios." 


T. M. Taigi mirtis, kaip ir kančia, yra bausmė už žmogaus nuodėmes? 


A M. Jeigu mirtis įsiveržė ir į žmogaus buvimą, tai tik todėl, kad 
mūsų tėvai nusilenkė žalčiui, kuris „buvo galvažudys nuo pat pra- 


džios" (Jn 8, 44). Jie prisiėmė jo valdžią, o su ja kartu ir jo visur 


“ Ten pat, p. 556. Kabutėmis išskirta citata iš R. M. Rilke's „Aštuntosios 
elegijos“. 

“ Maceina A. Religijos filosofija // Maceina A. Raštai, t. 7. - Vilnius: 
Mintis, 1994, p. 209. 

“ Maceina A. Jobo drama // Raštai, t. 3, p. 425, 515. 

"Ten pat, p. 515, 544, 548. 

" Maceina A. Krikščionis pasaulyje// Raštai, t. 5, p. 518. 

“ Maceina A. Didžioji Padėjėja// Raštai, t. 4, p. 452. 

"° Maceina A. Jobo drama // Raštai, t. 3, p. 489. 

skleidžiamą mirties dėsnį, kadangi „nuodėmės atlygis yra mirtis" 
(Rom 6, 23). <...> Rojuje mirties nebuvo. Iš Dievo rankų išėjęs 
žmogus turėjo ir pats nemirti, ir sykiu vaduoti žemę iš joje siau- 
tusio mirties dėsnio, nes „mirties Dievas nepadarė ir nesidžiaugia 


gyvųjų žlugimu: Jis visa sukūrė buvimui" (Bm I, 13)“ 


T. M. Sakėte, kad žmonijos likimą lėmėjos pačios laisvas apsispren- 
dimas ne paklusti Viešpaties įsakymui, bet eiti savu keliu. Koks tai 


buvo įsakymas? 


A. M. Šventasis Raštas mums gražiai pasakoja, kaip rojinis žmo- 
gus buvo įkurdintas gražiame sode, kaip jis turėjo šį sodą prižiū- 
rėti, jį įdirbti ir kultivuoti. Ir paties žmogaus paskyrimas žemėje 
yra išreikštas žodžiais: Subjicite terram et dominamini. Vadinasi, 
žmogus buvo apgyvendintas žemėje tam, kad jis susidurtų su pasau- 
liu, kad jis jį apvaldytų, palenktų aukštesniam savo prigimties prin- 
cipui ir tuo būdu pakeltų jį į aukštesnį būties laipsnį. <...> Žmogus 
iš Dievo rankų išėjo kaip kūrėjas, kaip žemės pavergėjas ir josios 
valdovas. Tuo tarpu giliausioms savo aspiracijoms patenkinti jis 
pasirinko gamtinį daiktą ir gamtinį veiksmą, tuo pačiu parodyda- 
mas, kadjis pasitiki daugiau gamtos negu dvasios jėgomis. Gam- 
tos dėsnius ir gamtines jėgas jis pastatė aukščiau už kūrybinę savo 
dvasią. <...> Pirmykščio puolimo tragedija kaip tik ir glūdi žmo- 
gaus kūrybiškumo paneigime. Dievo atžvilgiu žmogaus nuodėmė 
yra pozityvaus Jo įsakymo sulaužymas ir pasipriešinimas Jo va- 
liai. Pasaulio atžvilgiu nuodėmė yra laisvas nusilenkimas gamtai 
ir gamtiniųjėgų iškėlimas aukščiau už dvasines jėgas. <...> Gam- 
ta pergalėjo žmogų ir savo dėsniams palenkė jo būtybę ir jo gyve- 
nimą.“' 
T. M. Vadinasi, atsitraukimas nuo Dievo kaip žmogaus kūrėjo ir 
nusilenkimas gamtai ir yra žmogaus neišvengiamo žlugimo prie- 


žastis? 

A. M. Žmogus nusilenkdamas gamtai ir pasiduodamas josios dės- 
niams tuo pačiu nusileido į gamtinę sritį, kuri iš esmės yra mirties 
sritis. Savo puolimu žmogus įsijungė į biologinį pasaulį ir pasida- 
lino jo likimu. Mirtis biologiniame pasaulyje yra natūralus kiek- 
vienos būtybės galas. Gyvosios gamtos padarai mirė prieš žmo- 
gaus atsiradimą ir turėjo mirti žmogui esant. Tik visuotinė pa- 
saulio transfigūracija, perkeitusi būtį ir padariusi ją amžiną, galė- 
jo pašalinti mirtį ir iš biologinio pasaulio. Gyvoji gamta miršta 
dėl to, kad jai gyvybę duodanti forma savo esme nėra amžina. 
Todėl gyvosios gamtos mirtis nėra žmogaus puolimo padaras, bet 
natūrali josios buvimo laike pabaiga. Su žmogaus puolimu į gyvą- 
ją gamtą įsibrovė tik kančia kaip tvarkos trūkumas ir santykių 
suardymas tarp atskirų gamtos sričių. Bet skausmas ir mirtis kaip 
galas, arba pabaiga, yra du skirtingi dalykai. Žmogus gyvosios 
gamtos galą padarė daugeliu atvejų skausmingą. Bet už patį šitą 
galą jis nėra atsakingas. Šitas galas glūdi pačioje gyvosios gamtos 


formoje.” 
T. M. Ojeigu kalbėsime apie žmogų? 


A. M. Visai kitaip yra su žmogumi. Žmogaus gyvybės principas yra 
jo dvasinė siela, kuri pačia savo esme yra nemirtinga <...>. Būdama 
savo būties aukštumoje, šitoji siela sugeba apvaldyti savo medžiagą 
ir todėl pati savaime neturi jokio pagrindo nuo savo gaivinamos 
medžiagos, arba kūno, atsiskirti, vadinasi, mirti. Mirtis gali ateiti 
tik tada, kai siela netenka galios tobulai tvarkyti savą medžiagą ir 


kai šitoji medžiaga pradeda paklusti svetimiems dėsniams, o ne 


“ Maceina A. Didžioji Padėjėja // Raštai, t. 4, p. 452. 

* Maceina A. Dviejų istorijų kryžkelėje: Mintys Prisikėlimo istoriosofijai // 
Maceina A. Raštai, t. 10. - Vilnius: Margi raštai, 2005, p. 439, 441. 

* Ten pat, p. 442. 


savos formos reikalavimams. <...> Puolimas kaip tik ir buvo žmo- 
gaus sielos pasidavimas gamtiniams dėsniams ir nusileidimas į 
gamtines sferas. Žmogaus siela šituo savo pasidavimu neteko jė- 
gos tobulai apvaldyti savą medžiagą, kuri tapo palenkta gamtinio 
pasaulio principams. Biologinis žmogaus pradas įsijungė į ben- 
drą biologinio pasaulio sritį, kurioje mirtis yra natūrali šeiminin- 
kė. Išviršinis pasaulis pavergė žmogaus kūną, ir jis turėjo todėl 
mirti, kaip ir visi kiti gyviai. Štai kokia prasme mirtis yra puolimo 
rezultatas. Nusilenkimas gamtai, kuris įvyko nuodėmės metu, bu- 
vo giliausia savo esme nusilenkimas neamžinam, vadinasi, savo es- 
me mirtingam principui ir tuo pačiu pasidavimas jo likimui. Gam- 


ta, pavergusi žmogų, padarė jį mirtingą kaip ir ji pati.“ 


T. M. Gamta, pavergusi žmogų, padarėjį mirtingą... Dabar iš- 
ties suprantama, ką reiškia Jūsų žodžiai, jog mirtis — tai natūrali 
gyvybės pabaiga. Vadinasi, žmogus pats kaltas: nusidėjęs savo gy- 
vybės principui, savo dvasinei sielai, jis pats atidavė save asme- 
nybę ardančiai mirčiai. Regis, mirties akimirką kaip tik ir įvyks- 
ta pats ryškiausias asmenybės suardymas arba, Jūsų žodžiais tariant, 
suskaldymas, nes žmogaus nuodėmės atitraukia dvasią nuo 
Dievo ir kartu kūną atitraukia nuo dvasios. O tai, pasak Jūsų, yra 
viena iš skaudžiausių nuodėmės pasekmių. Atrodo, mes kalbame 


kaip tik apie mirties esmę... 


A. M. Mirtis atitraukia dvasią iš gamtos, ir kūnas nustoja buvęs 
dvasios reiškėjas. Todėl jis ir virsta lavonu. Jis grįžta atgal į že- 
mę, iš kurios buvo paimtas. Kūno atsipalaidavimas nuo dva- 
sios, jo pastanga virsti savarankiška būtimi reiškia jo paties žlu- 
gimą. Mirtyje šis atsipalaidavimas ir sykiu šis žlugimas yra pats 


xi: . 24 
ryškiausias. 


T. M. Bet, reikia manyti, šis atsipalaidavimas nėra vienintelis, jei- 


gu visas žemiškasis žmogaus gyvenimas yra bėgimas į mirtį? 

A. M. <...> ne vienintelis. Didesnio ar mažesnio atsipalaidavimo 


ženklų matyti visame žmogaus buvime.“ 


T. M. Ir būtent todėl visa žmogaus egzistencija yra nuolatinis miri- 


mas. O tai, ką mes vadiname mirtimi... 


A. M. Tai, ką mes vadiname mirtimi, yra tiktai paskutinis šio 


nuolatinio mirimo akimirksnis.“ 


T. M. Ir tada kūnas, kurisjau nebėra dvasios reiškėjas, grįžta atgal 
į žemę. Žmogus miršta. Bet kaip tik šio paskutinio nuolatinio miri- 
mo akimirksnio žmogus labiausiai ir bijo. Ir iš tiesų — na ir kas, kad 
mes visi žinome, jog mirtis yra natūrali gyvybės pabaiga, jeigu mes 
jos nenorime, bijome ir išgyvename ją kaip patį baisiausią dalyką. 
Na ir kas, kad mes netgi suvokiame, jog mirtis yra pelnytas atlygis už 
mūsų kaltes, kurias pripažįstame nenuilstamai kartodami: „esu kal- 
tas, kaltas, kaltas“. Mes nenorime ir bijome mirti, nors atrodytų, 
kad žmogus suvokdamas savo kaltę turėtų susitaikyti ir su bausme — 


mirtimi. Tačiau mirties baimės niekas negali nustelbti. Kodėl? 


* Ten pat, p. 443. 

% Maceina A. Saulės giesmė // Raštai, t. 4, p. 54. 
3 Ten pat. 

%® Maceina A. Jobo drama // Raštai, t. 3, p. 555. 


ANTRASIS POKALBIS 


Apie tai, kodėl žmonės bijo mirties 
ir kas yra mirties baimė 


T. M. Tad kodėl žmogus bijo mirties? 
A M. „Baimė apreiškia nebūtį." 
T. M. Arba, kaip teigė taspats Heideggeris, „nebūtį apreiškia baimė". 


A M. „Baimėje, - jo teigimu, - būtis pasidaro dužli savo visumo- 
je." Ir mes kaip tik išsigąstame šio dužlumo. Mes pajaučiame, kad 
būtis tarsi slysta iš rankų, kad būtybių visuma kartu su mumis pa- 
čiais apreiškia mums savo galimybę nebūti. Pajautimas, kad mes 


galime nebūti, kad visa gali nebūti, sudaro baimės esmę.“ 


T. M. Vadinasi, mes bijome mirties todėl, kad ji ryškiausiai atsklei- 


džia nebūtį ir, svarbiausia, mūsų galimybę nebūti? 


A M. <...> turime pripažinti, kad tikrai nebūtį atskleidžia bai- 
mė mirties akivaizdoje: savos mirties, svetimos mirties, mirties 
pavojaus metą, nes mirtis iš tikro yra buvimo riba, ir šią ribą 
turime peržengti neišvengiamai. Todėl grėsmė kaip tokia, nesu- 
sijusi su jokiu objektu, ir sykiu visiška negalimybė nuo šios grės- 


mės pabėgti ar ją pergalėti mirties akivaizdoje apsireiškia ryškiau- 

siai ir pasiekia jtampiausią laipsnį. Užtat ir nebūties patirtis mir- 
ties akivaizdoje yra pati didžiausia. Mirtis kaip kėslas gresia ne 
kokiai nors mūsų būtybės daliai, bet pačiai būtybei kaip esančia- 
jai, todėl atveria niekį kaip tuštumą, į kurią esame stumiami. Mir- 
ties baimėje žmogus žvelgia į tamsiąją arba neigiamąją savos bū- 
tybės pusę ir patiria, kad nebūties grėsmė kėsinasi į patį buvimą 
visiškai tikroviškai ir kad šią grėsmę jis turi neišvengiamai prisi- 
imti. Mirties baimė todėl yra pavyzdinis nebūties atskleidimas ir 


pavyzdinė jos patirtis.“ 
T. M. Matyt, ši patirtis, kaip ir pati mirtis, yra neišvengiama. 


A M. Šios patirties negali pašalinti net nė stipriausias tikėjimas 
anapusinį gyvenimą. Atvirkščiai, tikėjimas tik sustiprina patirtį, 
kad būtybės gali nebūti ir kad ši galimybė mirtyje yra priartėjusi 


tiesiog pojūtiniu būdu.“ 


T. M. Tačiau juk tikėjimas mums sako, kad mirtis nėra grįžimas 


nebūtin. 


A. M. <...> tikėjimas mums sako, kad jeigu mirtis nėra grįžimas 
nebūtin, tai tik todėl, kad mus buvime grindžia Dievas kaip būtis 
ir kad šis grindimas pergali nebūties kėslą. Kitaip sakant, tikėji- 
mas atskleidžia nebūties grėsmę visu aiškumu, tik jis skelbia, kad 
ši grėsmė mūsų neištiksianti - ne pačios mūsų būtybės, bet abso- 


liutinės būties galia.“ 


' Maceina A. Nusidėjėlio tragiką // Maceina A. Raštai, t. 9. - Vilnius: 
Margi raštai, 2004, p. 376. Maceina cituoja M. Heideggerio žodžius iš veikalo 
„Kas yra metafizika?". 

* Maceina A. Jobo drama // Raštai, t. 3, p. 461. 

°? Maceina A. Religijos filosofija// Raštai, t. 7, p. 196. 

* Ten pat. 

5 Ten pat. 

T. M. Bet daugelį iš mūsų tai mažai paguodžia. Ir net tikėjimas 


negali pergalėti mirties baimės... 


A. M. <...> ne sykį girdimas teiginys, esą tikėjimas nugalis mir- 
ties baimę, yra grynai psichologinio pobūdžio. <...> Tikėjimas 
mūsų būtybės sąrangos anaiptol neperstato. Baigtinė mūsų būty- 


bė mirtyje prieina savo ribą kaip tik todėl, kad ji yra baigtinė.“ 


T. M. Betjuk Dievas mirties nesukūrė. Tad kuria prasme būtybė 


yra baigtinė? 


AM. <...> klausdami <...>, kas gi yra ta taip (tampiai pabrėžiamos 
žmogiškosios baigties riba, - baigtybė pačia savo sąvoka reikalauja 
ribos, - gauname vieną vienintelį atsakymą - laikas. Žmogaus buvi- 
mas esąs laikinybė. Laikas aprėžiąs žmogaus buvojimą pasaulyje, o 


mirtis esanti šios aprėžties regimybė ir galutinis jos įvykdymas.“ 


T. M. Vadinasi, laikas, kaip sakė N. Berdiajevas, išties yra mirties 
pradas. O gal ir bausmė už nuodėmes... Juk rojaus žmonės nebūtų 


mirę, jei nebūtų nusidėję? 


A. M. <...> tačiau žemėje amžinai taip pat būtų nepasilikę.* <...> 
baigtybės sąvoka reiškia ribą, kuri tinka žmogiškojo būvio trukmei, 
bet netinka žmogiškojo asmens būsenai.Jie būtų buvę irgi <...> 


perkelti į baigties būseną." 
T. M. Tad kokį žmogų - žlungamą ar nežlungamą - sukūrė Dievas? 


A. M. „Nežlungamą sukūrė Viešpats žmogų ir padarė jį savo es- 
mės paveikslu, tačiau per velnio pavydą mirtis įėjo į pasaulį, ir ją 
patiria tie, kurie jam (velniui) priklauso" (Išm 2, 23). Nuosekliai 
tad tasai, kuris yra be nuodėmės pačioje savo prigimties sąrango- 
je, kuris velniui nėra priklausęs nė vieną akimirką, mirties dėsnio 
savyje nenešioja. Tokio žmogaus atlygis yra ne mirtis, kylanti iš 


atsitraukimo nuo Dievo, bet „amžinasis gyvenimas" (Rom 6,23).'' 

T. M. Bet tokių žmonių, kurie velniui nėra priklausę nė vieną aki- 
mirką, deja, nėra. Tad ir mirtis neišvengiama, o nebūties grėsmė 
mirties akivaizdoje darosi tiesiog šiurpi. Ar dažnai mes pajuntame 


tą bauginanti nebūties dvelksmą? Atrodo, kad pernelyg dažnai... 


A. M. <...> tik retais akimirksniais <...>. Todėl baimė, metafiziš- 
kai turinti būti nuolatinis mūsų palydovas, iš tikro yra retas mū- 
sų egzistencijos svečias, nes kasdienybė, prapuldžiusi mus pasau- 
lyje, neleidžia mums pajausti būties dužlumo, pridengdama jį pa- 


viršutinišku daiktų pastovumu.'“ 


T. M. Tačiau mirtis, pasak Jūsų, yra nuolatinė žmogaus palydovė. 
Taigi žmogus turėtų nuolat jausti nebūties dvelksmą. Todėl ir bai- 
mė turėtų būti ne akimirka, bet nuolatinė žmogaus būsena. Argi 


ne taip? 


A M. <...> baimėje apsireiškia ne tik nebūtis, bet ir kita Valia, 
kuri mūsų būtj teigia ir tuo būdu ją laiko. <...> Nebūties aki- 
vaizdoje mes trokštame būti ir tuo pačiu trokštame, kad tasai Ki- 
tas Mūsų būtj teigtų bei neštų ir toliau. Baimėje mums atsiveria 
ne tik nebūtis, į kurią mes galime nuslysti, bet ir Būtis, kurioje 


mes laikomės tarsi šakelės vynmedyje.' 


T. M. Bet Būtis kaip žmogaus buvimo pagrindas atsiveria toli gražu 


ne kiekvienam, todėl ne kiekvienas šį pagrindą turi. 


€ Ten pat. 
7 Maceina A. Dievas ir laisvė//Ten pat, t. 7, p. 274-275. 
* Maceina A. Didžioji Padėjėja// Raštai, t. 4, p. 454. 
* Maceina A. Dievas ir laisvė// Raštai, t. 7, p. 275. 
© Maceina A. Didžioji Padėjėja// Raštai, t. 4, p. 454. 
" Ten pat, p. 452. 
* Maceina A. Jobo drama // Raštai, t. 3, p. 461. 
13 Ten pat, p. 479. 

A. M. <...> netikintis žmogus tokio pagrindo neturi. Todėl kai 
tik jis kiek giliau susimąsto savos būties akivaizdoje, jis tuojau 
susiduria su mirties grėsme, nes save suvokia kaip praeinantį, kaip 
nuolatos nykstantį, kaip savo buvimo nelaikantį ir sykiu neži- 
nantį jokio pagrindo, kuriame jis galėtų laikytis ir išsilaikyti. Ne- 
būties grėsmė jam išnyra visu šiurpumu. Tuo pačiu išnyra jam ir 
baimės jausmas. Ontologinė galimybė išnykti netikinčiajam pa- 
sidaro psichologiškai reali, nes kas gi mus laikys, jeigu mes patys 


. . . . . s 914 
savimi nesilaikome, o Dievo nėra?" 


T. M. Tačiau tokių žmonių — netikinčiųjų — dauguma. Todėl ne- 
būties grėsmė ir suja susijęs baimės jausmas jiems tikrai turėtų išnir- 
ti visu Šiurpumu. Nors nemanau, kad tikintieji nepažįsta šio jaus- 
mo, nes baimė, atrodo, yra kur kas esmingesnis dalykas negu tik psi- 


chologinis išgąstis. 


A. M. Baimė yra įausta į pačią žmogaus sąrangą. Ji atskleidžia 
atsitiktinį žmogaus pobūdį, jo nebūtiną buvimą, jo laikymąsi bu- 
vime Kito galia. Baimė yra kūrinio jausmas. Todėl ontologine pras- 
me ji negali būti pergalima. Pergalėti ontologiškai baimę reikštų 
pakelti žmogų į absoliutinio buvimo, vadinasi, į Dievo sritis. <...> 
Tačiau vienas dalykas yra turėti baimę įaustą ontologinėje sąran- 
goje, o visai kitas - jausti ją savo sąmonėje ir virsti drebančiu 


padaru nebūties akivaizdoje.“ 
T. M. O Jūs bijote mirties? 


A M. Mirties aš nebijau. Mirtis savyje - tuo aš esu dabar visiškai 

įsitikinęs - nėra nei baisus, nei sunkus dalykas. ° Mirtis yra Tik 
(išskirta mano. - T. M) buvojimo pasaulyje galas, kuris pats savi- 


mi anaiptol nereiškia ontologinio Aš-būtybės grįžimo į nebūti.” 


T. M. Bet žmogus bijo mirties kaip tik kaip grįžimo į nebūtį. Atro- 


do, jis tapatina mirtį su nebūtimi. Tačiau mirtis, kaip sakėme, yra 

tik „buvojimo pasaulyje galas". O nebūtis? Ką galima pasakyti 


apie nebūtį? 


A M. Nebūtis, būdama pati būties stoka, neturi jokios esmės ir jo- 
kios būsenos, kurią ji galėtų perteikti būtybei, kylančiai iš jos die- 
viškuoju veiksmu. <...> nebūtis reiškia <...> patį niekį, <...> ne- 


būtis <...> nėra joks būties šešėlis, <...> bet absoliutinė tuštuma.'* 


T. M. Bet kaip tuomet ji išvis yra galima? 


A. M. Jeigu nesuvoktume, kad „nėra“, negalėtume suvokti nė 
kad „yra". Tik nebuvimas atskleidžia buvimą ir tuo įgalina būty- 


bės sąvoką.” 


T. M. Vadinasi, buvimas ir nebuvimas, būtis ir nebūtis yra dvi 


medalio pusės? 


A. M. Sąvoka būtis—nebūtis yra iš tikro viena ir ta pati sąvoka, 
nes tai santykis, kurio narius galime mąstyti tik ryšium vieną su 


kitu, kadangi jie sąlygoja vienas kitą.““ 


T. M. Taigi tik šis santykis įgalina patirti pasaulio sąrangą. Bet ar 


galima patirti nebūtį? 


A. M. Nebūtis, būdama neigiamybė savyje, negali teikti jokio 
turinio, todėl šia prasme negali būti nė patiriama. <...> Tačiau 
patirtis kaip mumyse sudaryta būklė gali savo šaltiniu turėti tiek 


teigiamybę, tiek neigiamybę: kūdikio gimimas yra mūsų džiaugsmo 


“ Ten pat, p. 429. 
“Ten pat, p. 428-429. 
“ Maceina A. Dienoraštis, 1945 // S. Maceinos šeimos archyvas. 
" Maceina A. Dievas ir laisvė// Raštai, t. 7, p. 276. 
"® Maceina A. Religijos filosofija//Ten pat, p. 190-191. 
"Ten pat, p. 192. 
* Ten pat, p. 193. 

šaltinis, kūdikio mirtis yra mūsų liūdesio šaltinis. Tiek kilimas, 
tiek žlugimas yra pajėgūs sukurti mumyse patirtį būklės prasme. 
Šiuo tad atžvilgiu ir galima iš tikro kalbėti apie nebūties patyri- 
mą, kadangi nebūtis, būdama neigiamybė, gali mus lygiai giliai 
iįtaigauti, kaip ir visos kitos neigiamybės, ir todėl sukurti mumyse 
tam tikrą būklę. Sklaidydami šią būklę ir galime atskleisti nebūtį 


kaip anos būklės šaltinį.“ 


T. M. Nebūtis yra būties neigimas. O mes bijome būti paneigti. 
Taigi ta būklė, kai mes patiriame nebūtį, yra baimės būklė. Tačiau 


ir vėl kyla klausimas, ko konkrečiai mes bijome? 


A. M. Baimė neturi aprėžto objekto, tuo pačiu ji neturi nė gali- 


mybės nuo jo pabėgti arba jį atremti.” 
T. M. Kuo išgąstis skiriasi nuo baimės? 


A M. Trumpai tariant, išgąstis apima du dalyku: aprėžtą - tikrą 
arba tik įsivaizduotą - objektą ir galimybę jo išvengti. Jeigu nūn 
išskirsime aną objektą ir aną galimybę, palikdami tiktai pačią grės- 
mę, tai šitokios grėsmės sukurta mumyse būklė ir bus baimė. <...> 
Mes bijomės ne to ar kito grūmojančiojo, bet grėsmės kaip tokios, 
todėl negalime nei nuo jos trauktis, nei jos pulti, kadangi ji buvoja 
mumyse pačiuose ir eina su mumis visur kartu, niekur pakeliui 
nesustodama. Baimėje pergyvename grėsmę kaip neišvengiamybę. 
Todėl ir mūsų atoveika baimės būklėje yra ne bėgimas ar puoli- 
mas, o, pasak Heideggerio, „savotiška rimtis". Išgąstis kraštutiniu 
atveju išsivysto į siaubą. Baimė gi kraštutiniu atveju virsta stingu- 


liu. Posakis „sustingo iš baimės" reiškia daugiau negu tik vaizdą.” 
T. M. Į ką kėsinasi grėsmė kaip tokia? 


A. M. Grūmojanti būtybė kaip išgąsties subjektas graso mums 


tuo ar kitu atžvilgiu: jos grėsmė visados yra dalinė, kadangi ir ji 

pati yra baigtinė. Tuo tarpu dingus anai grūmojančiosios būty- 
bės aprėžtybei ir iškilus grėsmei kaip tokiai, šiosios kėslas išauga 
ligi visumos. Todėl Heideggeris ir sako, kad baimėje „būtybė yra 
iš viso pastumiama šalin", kad „ji paslysta kaip visuma"; tai kelia 
mumyse klaikų jausmą, tarsi būtume netekę atramos arba, gražiu 
S. Kierkegaard'o posakiu, „tarsi žvelgtume žemyn į bedugnę ir 
imtų mums suktis galva". Vadinasi, grėsmė kaip tokia kėsinasi į 
buvimą kaip tokį. Baimėje patiriame, kad gali žlugti ne šis tas, bet 
visa, tai yra: mes kaip būnantieji. Mums darosi klaiku todėl, kad 


atsiduriame akivaizdoje galimybės nebūti apskritai.” 
T. M. Jūs kalbate apie galimybę būtybei virsti niekiu? 


A. M. Baimėje atsiskleidžia niekis kaip būtybės galimybė nebūti, 
kaip buvimo riba, kurią peržengusi būtybė virstų niekiu. Metafi- 
ziškai yra nesvarbu, kad nebūties atsiskleidimas baimėje būtybės 
nesunaikina. Čia tik svarbu, kad vyksta pats atsiskleidimas ir kad 
būtybė tirte patiria, jog jos gali ir nebūti ir jog ši galimybė yra ne 
teorinis apmąstymas, o tikras vidinis patyrimas, apsireiškiąs net 


jausmine bei pojūtine stingulio lytimi.” 


T. M. Galimybė virsti niekiu išties klaiki. Tačiau tikriausiai tam 


tikrose situacijose ši galimybė padidėja? 


A. M. Egzistencinė dabarties filosofija teisingai yra atkreipusi 
dėmesį į vadinamąsias kraštines situacijas (Grenzsituationen - 


K. Jaspers). Tai yra situacijos, į kurias patekęs žmogus ypatingu 


*! Ten pat, p. 194. 
* Ten pat, p. 195. 
2 Ten pat, p. 194-195. 
% Ten pat, p. 195. 
* Ten pat, p. 195-196. 

būdu pajaučia slenkąs prie savo būties ribos ir pergyvena nebū- 


ties grėsmę.““ 
T. M. Gal galėtumėte jas išvardyti? 


A M. Prie tokių situacijų, pasak Jasperso, priklauso kančia, ko- 
va, kaltė ir mirtis. <...> Jos išreiškia žmogaus buvimo pakraštį 
arba ribą, „už kurios, - pasak K. Jasperso, - mes savo buvime 
nieko neregime; jos yra tarsi kažkokia siena, į kurią atsidaužiame 


ir pralaimime".” 


T. M. Atrodo, kad kaip tik šiose situacijose baimė ir tampa nuolati- 


ne žmogaus būsena. 


A. M. Kraštinėse situacijose mes būname bijodami, nes šių situ- 
acijų metu Žmogaus būtis priartėja prie savo ribos ir, vaizdingai 
kalbant, atsistoja akis į akį su nebūtimi. Jeigu visą laiką mes vaikš- 
čiojame nebūties bedugnės krantu, tai kraštinių situacijų valandą 
atsistojame ant pat jos slenksčio. Būties dužlumas čia pasidaro 
visiškai konkretus mūsų pačių patyrimas. Anoji siena, apie kurią 
kalba Jaspersas, meta stiprų šešėlį ant mūsų buvimo, ir šitas šešė- 
lis yra nebūties šešėlis. Kraštinėse situacijose aptemsta ne kuris 
nors teorinis klausimas, bet pats mūsų buvimas. Mes pasvyrame 
į nebūtį, mes pradedame mažiau būti, <...>. Taip atsitinka žmo- 


gui visose kraštinėse situacijose.” 
T. M. Argi jose atsidūręs žmogus nebando jų pergalėti? 


A. M. Visas ilgas žmonijos istorinis vyksmas yra pilnas tokių mė- 
ginimų. Žmogus nesiliauja svajojęs pasidaryti kančios viešpačiu 
pergalėdamas ją savo išradimais. Jis tikisi išvengsiąs kovos įsteig- 
damas tobulą socialinę santvarką. Jis esti sugundomas savo jėgo- 
mis mėginti atsipirkti nuo kaltės ir pats save išganyti. Net mirties 


nugalėjimas yra nuolatinė žmonijos svajonė. Tačiau visos šios pa- 

stangos yra tuščios. <...> Prigimtosiomis pastangomis žmogus 
kraštinių situacijų pergalėti ir iš jų iškopti neįstengia. <...> Kraš- 
tinėse situacijose žmogus aiškiai patiria, kad jis yra dulkė ir į dul- 
kę pavirs, jeigu kas nors Kitas, aukštesnis ir galingesnis už jį, jo iš 
šių dulkių neišvaduos. Kitaip sakant, šiose situacijose žmogus su- 
vokia, kad nejis yra savo būties autorius; kad ne pats savimi jis 
laikosi buvime; kad ne pats savo valia jis gali pergalėti jam nuola- 
tos apsireiškiančią ir jo sąrangon ipintą nebūtį. Šios ontologinės 
negalios pergyvenimas kraštinėse situacijose išeina kuo labiausiai 


aikštėn.“ 


T. M. Jūsų klausantis atrodo, kad visos šios situacijos vienodai reikš- 
mingos. Bet iš šių keturių, be abejo, labai reikšmingų situacijų, ku- 
rios nubūtina žmogų, aš vis dėlto išskirčiau kaltę ir mirtį, mirtį kaip 
atpildą už kaltę. Tačiau, regis, kančia ir kova irgi yra kaltės pasek- 
mės. Rojaus žmonėsjuk nekentėjo ir nekovojo, bet kaltė sužlugdė jų 
palaimingą būseną, pasmerkė juos nuolatinei kančiai ir kovai, o svar- 
biausia — dėljos mirtis įsiveržė į žmogaus buvimą. Argi ne tada 


atsirado ir pati baimė? Tad pakalbėkime apie kaltę. 


“ Maceina A. Jobo drama // Raštai, t. 3, p. 425. 
* Ten pat, p. 425, 460. 

Ten pat, p. 461. 

Ten pat, p. 425. 


TREČIASIS POKALBIS 


Apie kaltę ir jos pasekmę - 
galimybę nebūti 


A M. Kas tad yra kaltė? <...> kiekviena kaltė yra blogybė. Tuo ji 
įsijungia į bendrąjį tiek gamtos, tiek istorijos blogį.' 


T. M. Kaip pradinė kaltė... 
A M. <...> religiškai kalbant: nuodėmė.' 


T. M. Kaip pradinė rojaus žmogaus nuodėmė įsijungė į mūsų istori- 
jos blogį? Juk mūsų dabartinė istorija ir konkreti jos buvimo forma 


neprasidėjo žmogaus sukūrimu. 


A M. <...> neprasidėjo <...>. Rojinis žmogus, kalbant šių dienų 
terminais, nebuvo istorinis. Jis buvo antistorinis. Jis gyveno ana- 
pus istorijos, aukščiau už josios dėsnius ir už josios vyksmą. <...> 
Dievas sutvėrė žmogaus būtį, bet nenurodė šitai būčiai kokios 
nors konkrečios buvimo formos. <...> Žmogaus būtis buvo isi- 
šaknijusi Dievuje. Bet nei žmogaus santykiai su Dievu, nei jo 
santykiai su pasauliu dar nebuvo apspręsti kokia nors konkrečia 
forma. Žmogus tik buvo, bet neturėjo konkrečios būsenos. Roji- 


nė egzistencija yra tik grynoji žmogiškoji egzistencija be savos kon- 

krečios formos. Savo buvimą žmogus gavo iš Dievo. Bet šito buvi- 
mo konkrečiąformą žmogus turėjo pasirinkti ir susikurti pars. Ši- 
to pasirinkimo momentą kaip tik ir turėjo prasidėti žmogaus is- 
torija žemėje. Rojinis gyvenimas buvo tik istorijos prologas, ivy- 
kęs anapus istorijos sienų. Savo laisvos valios aktu žmogus turėjo 


pats įžengti į istorinę sceną ir joje atlikti savo paskyrimą.“ 


2 


T. M. Tad, matyt, ne veltui N. Berdiajevas sakė, kad „istorijos pa- 
slaptis yra laisvės paslaptis" ir kad „jeigu nebūtų laisvės, nebūtų jo- 


kios istorijos". 


A. M. Šitoji laisvė vienokiu ar kitokiu būdu pradėti savo istoriją 
parodė žmogaus didybę ir tąją pagarbą, kurią Dievas suteikė žmo- 
giškajai dvasiai. Dieviškasis Faciamus pašaukė žmogų būti. Žmo- 


giškasis Faciamus turėjo pažadinti žmogų veikti.“ 


T. M. Mes jau kalbėjome apie tai, jog žmogus buvo pašauktas į 
gyvenimą tam, kad valdytų pasaulį ir pajungtų jį aukštesniam savo 
prigimties principui; tačiau žmogus, kuris „sėmė savo buvimą“ iš 


santykių su Dievu... 


A. M. <...> iš santykių su pasauliu turėjo susikurti konkrečią 
šitam buvimui formą, arba istoriją. Istorija turėjo prasidėti tada, 
kai žmogus tars pasauliui savo žodį ir parodys tam tikrą savo nu- 


sistatymą žemesnės būties atžvilgiu.“ 


T. M. Ir žmogus tarė savo žodį, bet vien žodžio maža: juk jį visada 


turi lydėti veiksmas. 


' Maceina A. Dievas ir laisvė// Raštai, t. 7, p. 327. 

? Ten pat, p. 329. 

* Maceina A. Dviejų istorijų kryžkelėje// Raštai, t. 10, p. 438'39. 
* Ten pat, p. 439. 

8 Ten pat. 

A. M. Koks buvo šitas veiksmas, šiandien mes visi gerai žinome: 
jis buvo nuodėmė. Mūsosios tikrovės istorija prasidėjo nuodėme. 
Nuodėmė tapo konkrečia žmogaus buvimo forma. Žemės gyveni- 
mas apsivilko nuodėmingais pavidalais. <...> Žmogus nebebuvo 
daugiau tiesiog savo Žmogiškąja esme susijęs su dieviškuoju prin- 
cipu. Dabar su Dievu jis santykiavo jau per konkrečią būseną, 
konkrečiu būdu, kuris buvo nuodėmingas, kuris buvo kilęs iš puo- 
limo. Grynasis santykis žmogaus su Dievu po puolimo virto tik 


galimybe, tik ilgesiu ir siekimu.“ 


T. M. Tad ar galima būtų teigti, kad pradinė nuodėmė yra visų 


mūsų  kalčių prielaida? 


A. M. <...> mums yra daug svarbiau, kas buvo nuodėmė santykių 
su pasauliu atžvilgiu, nes iš šitų santykių kaip tik ir turėjo kilti 
žmogaus istorija. Pirmas žmogaus valios aktas buvo jo noras tapti 


dievišku. 
T. M. Bet šio noro juk negalime pavadinti nuodėmingu ? 


A M. Noras visai suprantamas ir pateisinamas, nes žmogaus su- 
dievinimas yra galutinis jo paskyrimas ir giliausia jo buvimo pras- 
mė. Ir ne šitas noras buvo nuodėmingas. Nuodėmingas buvo tasai 
kelias, kuriuo žmogus ryžosi dieviškumo siekti. Pirmykštis gundy- 
tojas gerai žinojo, kokiu būdu palaužti žmogaus didybę, kurią net 
pats Dievas buvo pagerbęs. Žmogus buvo sukurtas pagal Dievo 
paveikslą ir panašumą, vadinasi, jis buvo kūrėjas, kaip ir Dievas. 
Dievo kūrybiškumas, kaip pirmykštė Jo žymė, apsireiškė žmogaus 
dvasios prigimtyje, ir čia glūdėjo Dievo atvaizdas, kuris sudaro on- 
tologinį kūrybinio žmogaus linkimo pagrindą. Savo kūrybiškumu 
žmogus toli prašoko visą gamtinį pasaulį, kuris jam buvo duotas 
kaip medžiaga. Žmogus turėjo gamtą palenkti savo idėjos galybei. Ir 


kaip tik šitą punktą palietė pirmykštis gundytojas.“ 

T. M. Jis, kaip sakėme, pajungė žmogų gamtai, daiktui. 


A. M. Apreiškimas pasakoja apie vaisių, kurį valgydamas žmogus 
manė tapsiąs Dievu. Vaisius yra gamtos padaras, pasirinktos prie- 
monės aukščiausiai savo buvimo prasmei realizuoti buvo ne jo 
dvasios priemonės, ne kūrybinio jo linkimo apsireiškimas, ne ki- 
lusios iš žmogaus panašumo į Dievą, bet paimtos iš žemesnio 
pasaulio, paimtos grynai gamtiniame jų pavidale, kur žmogaus 
dvasios žymių ir žmogiškųjų idėjų dar visiškai nėra. Šituo savo 
žygiu Žmogus prasilenkė su giliausiu savo paskyrimu žemėje: pa- 


lenkti gamtą sau ir ją apvaldyti.“ 


T. M. Išties išėjo visai kitaip: ne žmogus apvaldė gamtą, bet gamta 
apvaldė jį. Žmogus pasirinko daiktą ir tuo pažeidė Dievo įsakymą. 
Tačiau, pasak Jūsų, taip pasielgęs žmogus tarsi ir nelabai kaltas: juk 


jis buvo sugundytas tai padaryti. 


A. M. Čia, atrodo, glūdi pagrindas, kodėl krikščioniškosios reli- 
gijos skelbiama pradinė nuodėmė, padaryta palaimintoje ir lai- 
mingoje būklėje, nepavertė žmogaus velniu, kaip tai atsitiko, pa- 
sak Krikščionybės, su angelais, nes pradinė nuodėmė buvo įvyk- 
dyta apgaulės būdu: „Anaiptol nemirsite! - kalbėjo gundytojas. - 
Jums tik atsivers akys, ir būsite kaip Dievas, pažįstą, kas bloga ir 
kas gera" (Pr 3, 5). Susidūrus įsakymui, naivumui ir apgaulei, 


blogybė netenka blogio gelmės, o tuo pačiu ir kaltės gelmės.!? 


T. M. Bet nors ši nuodėmė buvo padaryta, pasak Jūsų, dėl apgau- 


lės, tai, manau, nė kiek nesumažina jos didžiai neigiamos reikšmės 


ê Ten pat, p. 440. 

7 Ten pat. 

è Ten pat. 

? Ten pat. 

“ Maceina A. Dievas ir laisvė// Raštai, t. 7, p. 328. 

žmonijos istorijoje. Kaip jau sakėme, kai nuodėmė buvo padaryta, 
ji tapo konkrečia žmogaus buvimo forma, o mirtis, Jūsų žodžiais 
tariant, „tapo žmogaus buvimo būdu“. Tai sunkios pirmykštės kal- 
tės, nusigręžimo nuo Dievo pasekmė, nors, pasak Kierkegaard o, 


„kiekviena kaltė yra nusikaltimas Dievui". 


A. M. Šitoje vietoje atsiskleidžia savotiška kaltės dialektika: kaltė 
visados yra pradžia, bet niekados ji nėra pirmykštė. Tai reiškia: 
būdama santykio su Dievu Meile lūžis, kaltė pradeda naują žmo- 
giškojo būvio būseną; tačiau kaip tik todėl, kad ji yra lūžis, kaltė 
yra paskesnė už pirmesnę būseną, buvusią prieš lūžį. Kaltės už- 
nugaryje visados buvoja kita ir kitokia būsena. <...> Nekalta bū- 
sena - štai pati mūsų būvio pradžia. Ir tik tada, kai laisvas apsi- 
sprendimas apkreipia šią būseną atvirkštine linkme, kyla kaltė 
kaip kitokios būsenos pradžia. <...> Kaltė yra tik atvirkštinio bū- 


vio pradžia." 


T. M. Kitaip tariant, jiyra nuodėmingo būvio pradžia: mes tampa- 


me nusidėjėliais, nes... 


A. M. Nusidėjėlis atitraukia savo ranką nuo ištiesto dieviškojo 
piršto. Jis atsigręžia į save. Jis paneigia buvimą drauge, paneigia 
savo dalyvavimą bendrajame būties pagrinde ir nuodėmingu sa- 
vo žingsniu mėgina susikurti nepriklausomą pagrindą, pagrindą 
tik sau vienam. Tad tai ir yra anoji pradžia, anoji pirma jo naujo 
buvimo diena. <...> Ji supurto jo prigimtį, nes pirmas žingsnis į 


nebūtį yra ne mažiau sukrečiantis negu į būti.” 
T. M. Sukrečiantis tikriausiai baimės prasme? 


A M. Savo valia atsisakydamas eiti būties keliu, nusidėjėlis tuo 
pačiu pasuka atgal į nebūtį ir savaime pajaučia šaltą jos dvelkimą. 
Tada jame kyla baimė. Nuodėmė ir baimė yra susijusios savo esmė- 


je. Baimė yra nuodėmės paregėjimas nebutinio nuodėmės pobū- 

džio, jos traukos žemyn, jos svorio atgal. Dar daugiau, mes dris- 
tame teigti, kad baimė kaip nebūties apsireiškimas visa savo pilnat- 
ve atsiskleidžia tiktai nuodėmėje. Nuolatinis mūsų buvimas nebū- 


ties akivaizdoje yra, be abejo, nuolatinė galimybė nebūti.“ 
T. M. Tačiau juk tai yva tik galimybė? 


A. M. <...> ji yra žmogiškosios būties galimybė apskritai. Bet kai 
nuodėmingu mostu mes paneigiame savą kelią į Absoliutinę Bū- 
ti, tuo pačiu apsisprendžiame už šitą galimybę ir bendrąjį jos po- 
būdį jau paverčiame asmeniniu mūsų reikalu. Nuodėmė yra pasi- 
sakymas už galimybę nebūti. Tai nebūties teigimas. Todėl šios ne- 
būties apsireiškimas baimėje čia ir pasidaro ypatingai ryškus. <...> 


Žmogus už nebūtį gali apsispręsti tiktai pats.“ 


T. M. Vadinasi, nuodėmė ir yra toks apsisprendimas, o baimė —šio 


apsisprendimo pasekmė. 
A. M. <...> baimė - šio apsisprendimo apsireiškimas.“ 


T. M. Todėl pirmasis jausmas, kurį po nuodėmės išgyveno Adomas, 


tikriausiai ir buvo baimė? 


A M. Iš tikro tasai nuogumo pajautimas, kurį taip prasmingai 
kelia aikštėn Šventraštis, buvo ne kas kita, kaip baimės apraiška. 
Ir pirmųjų Žmonių pastangos pasislėpti buvo ne kas kita, kaip 


noras ieškoti atramos daiktų pasaulyje.'“ 


" Ten pat, p. 332. 

* Maceina A. Nusidėjėlio tragiką // Raštai, t. 9, p. 374. 
S Ten pat, p. 376. 

“ Ten pat. 

Ten pat. 

* Ten pat, p. 377. 

T. M. Šventraštyje parašyta, kad išgirdęs Dievo balsą Adomas 
nusigando, nes buvo nuogas, ir pasislėpė su savo žmona „nuo 
VIEŠPATIES Dievo veido tarp sodo medžių“ (Pr 3, 8). Šis baimės 
jausmas kilo kaip tik todėl, kad Adomas suprato, jog nusikalto. O 


noras pasislėpti? Matyt, tai buvo noras išvengti galimos bausmės. 


A. M. Šventraščio pasakojimas, esą pirmieji žmonijos kaltininkai 
pasislėpę nuo Viešpaties „po rojaus medžiais" (Pr 3, 8), gali būti 


gilus kaltės slėpimosi prasmuo.'' 


T. M. Nuodėmingas veiksmas pažadino baimę, o baimė — norą pa- 
sislėpti, arba, kitaip tariant, ieškoti užuovėjos nuo nebūties galimy- 


bės tarp daiktų. Manau, kad taip atsitinka dažnai. 


A. M. Šitaip įvyko ne tik Adomui. <...> Šitaip įvyksta ir kiekvie- 
nam nusidėjėliui, nes nuodėmė yra kelias į nebūtį, o baimė yra 
šio kelio sušvitimas dvasios akims. <...> baimėje savaime atbun- 
da mūsų noras išsilaikyti būtyje, mūsų noras gelbėtis iš nebūties 


grėsmės." 


T. M. Sakėte, žmogus nebūti, kaip ir būti, apsisprendžia pats. Bet 
apsispręsti mirti jis tiesiog negali: tai būtų išties keista, net ir nelogiš- 


ka. 


A. M. Mirtis yra nepermaldaujamas ir neišvengiamas mūsosios 
realinės tikrovės dėsnis. <...> Kiekviena gyva būtybė yra tam- 
panti ir žlunganti. Ji gyvena laike, ji išsivysto, išgyvena savo gali- 
mybes ir todėl žlunga. Mirtis glūdi gyvos ir realios būtybės sąran- 


goje.” 


T. M. Pasak Jūsų, būtybė žlunga todėl, kad jos „būtis išsibaigia". Ar 


tai nereiškia, kad jos galimybės yra ribotos? 


A. M. <...> kas „gali savo rūpesčiu padidinti savo ūgį vienu mas- 


tu" (Mt6,22)?” 

T. M. Tikrai, niekas negali. Tačiau apsispręsti būti žmogus vis dėlto 
gali. Ir baimė šiuo atžvilgiu gali suvaidinti, regis, ne tik neigiamą, 
bet ir teigiamą vaidmenį, nes išnykimo baimė rodo, kad mūsų būtis 
nepriklauso nuo mūsų. Ne savo valia iš nebūties kilę, mes negalime 


savo noru įją ir grįžti. 


A. M. Baimėje žmogus ryškiausiai pajunta, kad jo būtis teka 
ne iš jo paties, kad ne jis yra savos egzistencijos šaltinis ir au- 
torius. Kitaip baimės jausmas jam būtų nežinomas. Juk jeigu 
jis pats grįstų savo būtį, galimybė išnykti jam būtų neįmano- 
ma, tuo pačiu būtų neimanoma ir baimė. Dievas juk nebijo. 
Tuo tarpu žmogus yra baime perpintas ligi gelmių. Baimė yra 
atsitiktinės būtybės jausmas, kyląs iš savos egzistencijos per- 
gyvenimo, egzistencijos, kuri gali nebūti. Bijanti būtybė yra 
nebūtina būtybė, o nebūtina būtybė yra ta, kuri būna ne savo, 


bet Kito Valia.“ 


T. M. Taigi „baimėje mūsų būtis apsireiškia mums kaip duota“, 


tačiau ši būtis gali... 


A. M. <...> gali būti mums atimta, gali būti paleista iš kažkieno 


Kito rankų. Šitos tad galimybės mes kaip tik ir bijome.?? 


T. M. O bijome todėl, kad esame kalti, nes kadaise mūsų protėviai 
nepakluso savo Kūrėjui. Taigi ši kaltė, arba nuodėmė, sukėlusi daug 


kitų kalčių, veda žmogų atgal — / nebūtį. 


“ Maceina A. Dievas ir laisvė// Raštai, t. 7, p. 335. 

“* Maceina A. Nusidėjėlio tragiką // Raštai, t. 9, p. 377, 379. 
° Maceina A. Jobo drama // Raštai, t. 3, p. 539. 

* Ten pat, p. 428. 

* Ten pat, p. 479-480. 

* Ten pat, p. 479. 

A. M. Nuodėmė yra pasiryžimas grižti atgal. Ji pertraukia žmo- 
gaus buvimą, padalina jį į dvi esmingai skirtingas dalis ir virsta 
nauja pradžia, pradžia ne vieno kurio atskiro nusiteikimo, ne vie- 
no kurio atskiro veiksmo, ne vienos kurios gyvenimo srities, bet 
viso buvimo. Nuodėminga būtis pasidaro kitokia negu nenuodė- 
minga. Nuodėmės išnirimas žmogaus sąmonėje ir jos virtimas jo 
„paties sumanymu darosi savotiškai panašus į kūrybos dieną, kada 
žmogus pirmą kartą atsistojo pasaulyje ir kada jo akyse pasirodė 
nuostaba, taip giliaprasmiškai išreikšta Michelangelo „Adomo su- 
kūrime". Iš Dievo piršto, tarsi iš elektrinio būties poliaus, iššoku- 
sios buvimo kibirkšties paliestas, Adomas atveria akis ir nustem- 
ba, kad jis yra ir kad jis žino, jog jis yra. Būtybių begalybė atsisto- 
ja priešais jį. Jis pasijunta esąs drauge su jomis. Kažkoks bendras 
pagrindas jungia jį su visu tuo, ką regi nustebusios jo akys. Jo 
žvilgis yra dar netvirtas, nes jis nežino, kur sustosiąs. Tačiau jame 
jauti ir padėkos, ir garbinimo, ir prasidedančios meilės. Adomas 
išeina iš savęs, kad būtų drauge su visu pasauliu kaip jo būties 


dalininkas ir sykiu kaip jo sąmonė.“ 


T. M. Tačiau vėliau įvyko tai, kas įvyko, — jis nusidėjo, ir tai buvo, 
pasak jūsų, jo buvimo nauja pradžia. Jis tikriausiai pajuto, kadyra 
jau kitoks negu buvo, kad atsidūrė visai kitame kelyje. Ir tada jį 


apėmė baimė. Ar tai buvo naujo žingsnio baimė? 


A. M. <...> ar pats naujumas jame šią baimę kėlė? Naujas žings- 
nis būties keliu ir naujas žodis kūrybos srityje yra pats didžiausias 
džiaugsmas ir potraukis. Baimė atsiranda tik tada, kai šitas žings- 
nis yra naujas žingsnis atgal ir kai šitas žodis yra naujas garsas 
nebūties tuštumoje. Tuomet juodu abu atliepia klaikiu aidu ir 


. v . Hi r . 24 
sukelia žmoguje baimės jausmą. 


T. M. Vėl prisiminiau Heideggerio žodžius: „Baimė apreiškia ne- 


būtį ". 

A. M. Ši išvada turi dvejopos prasmės. Visų pirma, baimės bu- 
vimas žmoguje parodo, kad jis nuolatos būna nebūties akivaiz- 
doje, kad nebūtis įsijungia į jo būtį kaip neišvengiamybė. Iš 
kitos pusės, baimės atsiradimas, pažadintas kurio nors atskiro 
veiksmo, parodo, kad šis veiksmas naikina žmogaus būtį ir veda 
jį keliu atgal. Šia prasme baimė yra tikroji ir neišvengiama nuo- 


dėmės palydovė.“ 
T. M. Ir kartu tikriausiai apsisprendimas nebūti? 


A. M. Žmogus už nebūtį gali apsispręsti tiktai pats. Niekas kitas 
iš viršaus jam primesti jos negali. Nuodėmė kaip tik ir yra šitoks 
apsisprendimas, ir baimė - šio apsisprendimo apsireiškimas. <...> 


Ji esanti „drebančios ir puolusios kreatūros būsena".““ 


T. M. Tačiau kokia yra šio apsisprendimo prasmė? Kam žmogui 


reikia žvelgti į nebūties bedugne ir dar drebėti jos akivaizdoje? 


A. M. Baimės prasmė yra pažadinti mūsų vidaus rungtynes: paža- 


dinti nekaltąją būties pusę kovai su apsisprendimu žengti atgal.“ 
T. M. Vadinasi, galima įžvelgti ir gerąją baimės pusę? 


A. M. <...> pasakytume, šviesiąją baimės pusę: baimė kyla iš ne- 
būties grėsmės, bet ji žadina viltį ir pasitikėjimą Dievu.’ Todėl 
nors savimi baimė atveria nebūtį, tačiau savo prasme ji yra gilus 
būties jausmas. <...> Baimė verčia mus atidaryti akis kuo pla- 


čiausiai ir žvelgti į nebūtį juo giliausiai. Šiuo atžvilgiu ji yra mūsų 


“ Maceina A. Nusidėjėlio tragiką // Raštai, t. 9, p. 374. 
* Ten pat, p. 376. 
3 Ten pat. 
“Ten pat. Maceina cituoja N. Berdiajevo žodžius iš veikalo „Rusų idėja". 
* Ten pat, p. 378. 
2 Maceina A. Jobo drama // Raštai, t. 3, p. 430. 

Šviesregystė nebūties akivaizdoje. Ji yra mūsų būties šviesosvaidis į 
nebūties tamsią gelmę. Čia glūdi jos prasmė. Baimė apreiškia 


mums nebūtį todėl, kad mes atšoktume nuo jos atgal.” 


T. M. Tačiau dažnai mums nepasiseka to padaryti, ir tada... Kas 


įvyksta tada? 


A. M. Rungtynės tarp būties ir nebūties dažnai išsisprendžia ne- 
būties naudai. Nuodėminga ryžtis savo jėga traukia mus tarsi krum- 
pliaratis, pagavęs mūsų drabužių skverną. Ir mes einame paskui 


ją. Mes einame ligi visiško sudužimo.“" 


T. M. Šie žodžiai nepaguodžia: visi mes sudužtame, visi pralaimi- 
me kovą su nebūtimi... Atrodo, pralaimime net ir tada, kai prade- 
dame nuoširdžiai gailėtis, apgailestauti dėl savo kaltės. Apskritai, ar 
gali gailestis jeigu ne sunaikinti, tai bent kiek sumažinti kaltę ir 


kartu suteikti vilties būties atžvilgiu? 


A M. <...> kiekvienos kaltės gelmėse slypi išdavimas, arba „niek- 
šybės paslaptis" (2 Tes 2, 7). Ir štai kai žmogus suvokia esąs Dievo 
Meilės atžvilgiu tapęs išdaviku, tai jam belieka du keliai, jei kalbė- 
sime Evangelijos žodžiais, kurie mums tarnaus kaip šių kelių nuo- 
stabiai vaizdingas aprašas. Ir apaštalas Judas, ir apaštalas Petras bu- 
vo savo Mokytojo išdavikai: pirmasis jį išdavė žydų sąmokslinin- 
kams (plg. Lk 22, 46), antrasis jo išsigynė minios akivaizdoje (plg. 
Lk 22, 56-60). Judo nuoroda pabučiavimu „štai jisai, suimkite jį" 
(Mk 14, 44) ir Petro neiginys „aš nepažįstu jo" {Lk 22, 57) yra tos 
pačios išdavikiškos prasmės. Tačiau išeitis iš šios išdavikiškos są- 
monės yra labai skirtinga: Judas, suvokęs savo kaltę, „išbėgo ir pa- 
sikorė" (Mt 27, 5), Petras gi „išėjo laukan ir graudžiai pravirko" 


(Lk 22, 62). Judo sąmonę apvaldė neviltis, Petro - gailestis.“' 


T. M. Taigi ši neviltis, o gal ir netikėjimas padarė Judą tokį — visai 


bejėgį. 

A. M. Todėl Judas iš savos blogybės atsitiesti nebepajėgė: kaltė jį 


pražudė. Petras gi savą kaltę nuplovė ašaromis ir išsigelbėjo.” 


T. M. Vadinasi, gailestis turi atperkamosios galios ir padeda mums 


išsigelbėti nuo nebūties dvelksmo? 


A M. Gailestis apgręžia žmogiškąjį būvį atvirkščia linkme, negu 
jis buvo ėjęs kaltės būsenoje. Gailestis, kaip ir kaltė, yra naujos 


mūsų būvio linkmės pradžia.“ 


T. M. Ar gailestis kaip naujo būvio pradžia gali padėti mums atsi- 


kratyti mirties baimės? Arjis keičia žmogaus santykį su mirtimi? 


2 Maceina A. Nusidėjėlio tragiką // Raštai, t. 9, p. 379. 
“ Ten pat. 

“ Maceina A. Dievas ir laisvė // Raštai, t. 7, p. 337. 

2 Ten pat. 

“ Ten pat. 


KETVIRTASIS POKALBIS 


Apie santykį su mirtimi 
ir apie žmogaus elgseną mirties 
akivaizdoje 


T. M. Kalbėjome apie gailesčio galią sunaikinti kaltę. „Petras savą 


kaltę nuplovė ašaromis", —pasakėte Jūs. 


A. M. <...> Petras apverkė savą kaltę iš meilės, kuri vienintelė turi 
galios sunaikinti kaltę, kadangi meilė atstato pražudytą santykį 


su Dievu kaip manuoju Tu. <...> Gailėtis reiškia atsiverti.' 

T. M. O atsiverti Dievui reiškia Juo pasitikėti? Taigi apgailėta kaltė 
yra kelias į Dievą. Tai, matyt, keičia ir žmogaus santykį su mirtimi. 
A. M. Keliai į Dievą yra visos kraštinės situacijos. Jos visos atsklei- 
džia žmogui, iš vienos pusės, apsupančią nebūtį, iš kitos - jį lai- 
kančią Absoliutinę Būtį.“ 

T. M. Vadinasi, žmogui reikia pačiam apsispręsti, ką pasirinkti. Ir, 
matyt, šisjo apsisprendimas turi lemiamą reikšmę norint atsikratyti 


mirties baimės, o gal net ir visaiją savyje išnaikinti. 


A M. Ontologiškai baimės išnaikinti negalima, nes tai reikštų iš- 


naikinti žmogaus kūriniškumą. Bet galimąją pergalėti psichologiškai, 

atsiremiant į Apreiškimo skelbiamą Viešpaties pažadą nenutraukti 
kuriamojo savo akto ir tuo būdu mus visados laikyti buvime, net 
jeigu mes savo valia nuo Jo amžinai nusigrįžtume. Nuosekliai tad 
krikščionis baimės neturi: ne ontologiškai, bet psichologiškai. Tikė- 
damas į Dievą irJuo pasitikėdamas, jis žino, kad Viešpats niekados 
neleis nebūčiai jo ištikti. <...> Krikščionis niekad nėra pesimistas, 
nes jis gyvena dangiškojo Tėvo globoje, kuris aprūpina dangaus 
paukščius, apvelka lauko lelijas ir kuris žino, ko žmogui reikia (plg. 
Mt 6, 26-32). Įdiegęs Žmogui troškimą būti, Jis ir patenkina jį 
savo pažadu. Be abejo, Krikščionybė ontologinės prasmės baimėje 
neneigia. Tačiau ji neiškelia jos į psichologinę plotmę ir neapspren- 
džia ja konkrečių žmogaus pergyvenimų, kaip tai padarė egzisten- 
cinė filosofija. Ir visai nuosekliai. Krikščionybė turi priemonę bai- 


mei pergalėti, būtent Viešpaties pažadą.“ 


T. M. Sakėte, kad Viešpaties pažadas „mus visados laikyti buvime“ 
galioja net ir tada, kai mes savo valia nuo Jo amžinai nusigręžiame. 
Taigi bijoti lyg ir nėra pagrindo. Tačiau psichologinis baimės jaus- 
mas išlieka, nesvarbu, ar žmogus tiki, ar netiki šiuo Viešpaties paž a- 


du. Gal tik tikinčiojo šisjausmas ne toks stiprus kaip netikinčiojo. 


A. M. Psichologinis baimės pergyvenimas netikinčiojo sieloje už- 
ima ypatingą vietą. Jis apvaldo visą tokio žmogaus būtybę ir per- 


sunkia ją giliu pesimizmu.“ 


T. M. Ir taip atsitinka todėl, kad Viešpaties pažadas netikinčiajam 
nėra svarbus —jisjuk netiki. Tad ir tokio žmogaus baimės jausmas 


turėtų būti stipresnis. 


' Maceina A. Dievas ir laisvė // Raštai, t. 7, p. 337. 
* Maceina A. Jobo drama // Raštai, t. 3, p. 426. 

° Ten pat, p. 429. 

* Ten pat. 

A. M. Žmogus netikėjimo šviesoje pasirodo kaip kažkokia atsi- 
tiktinybė, trumpai sušvitusi būties skliaute ir vėl išnykstanti jo 
tamsybėse. Todėl visi tie istorijos tarpsniai, kuriais tikėjimas nyks- 


ta, yra perpinti baime, pesimizmu ir nihilizmu.? 


T. M. Tačiau kai žmogus — nesvarbu, ar jis tiki, ar ne — atsiduria 
mirties kaip nepaneigiamos tikrovės akivaizdoje ir lieka vienui vie- 


nas, kasjam tuomet belieka? 


A. M. Jam palieka tik subjektyvinis jo nusistatymas, tik jo elg- 
sena, kuria jis priima mirtį, ją pergyvena <...>. Mano santykis 
su mano mirtimi čia pasidaro pagrindinė problema. Kaip aš 
priimsiu mirtį ir kokios reikšmės man ji turės? Kokios prasmės 
ji jau dabar turi mano tebesitęsiančiam dar gyvenimui? Kaip aš 
turiu šį gyvenimą tvarkyti, kad mirties prasmė būtų atskleista ir 


įvykdyta?“ 
T. M. Kaip į šiuos klausimus atsako mirties filosofija? 


A M. Atsakymai savo turiniu gali būti įvairūs. Tai priklauso nuo 
metafizinių pažiūrų į patį žmogų. Tačiau visus šiuos atsakymus 
mirties akivaizdoje riša viena formalinė jungtis: žmogaus elgsena. 
Mirties akivaizdoje ir egzistencijoje, kuri būna mirties akivaizdo- 
je, žmogaus elgsena yra pagrindinis ir lemiamas dalykas. Todėl 
mirtis ir sutelkia žmogų prie jo paties. Egzistencija mirties aki- 


vaizdoje virsta rūpesčiu dėl savojo Aš.’ 


T. M. Tačiau žmogaus egzistencija, kaip sakėte, nuolat vyksta mir- 


ties akivaizdoje. Tad kas yra tasai rūpestis dėl savojo Aš? 


A. M. Norint suprasti, kas yra rūpestis giliausia savo esme, reikia 
prisiminti Mortos ir Marijos įvykį, aprašytą Luko evangelijoje. 
„Jis iėjo į vieną kaimą. Tenai viena moteriškė vardu Morta pri- 
ėmė Jį į savo namus. Ji turėjo seserį vardu Marija, kuri atsisėdo 


prie Viešpaties kojų ir klausėsi Jo žodžių. Morta turėjo daug viso- 

kio darbo su patarnavimu. Ji sustojo ir tarė: „Viešpatie, tau nerū- 
pi, kad mano sesuo palieka tarnauti mane vieną? Sakyk jai, kad 
man padėtų." Viešpats atsakydamas jai tarė: „Morta, Morta, sie- 
lojiesi ir esi susirūpinusi daugeliu dalykų, o reikia tik vieno. Ma- 
rija pasirinko geriausią dalį, kuri nebus iš jos atimta" (Lk 10, 38- 
42). Šiame pasakojime mes patiriame du rūpesčiu, kurie esmin- 
gai skiriasi vienas nuo kito: Mortos, kuri rūpinasi, kaip geriau 
priėmus apsilankiusį Išganytoją, ir Marijos, kuri rūpinasi, kaip 
geriau suvokus pačią save pasinaudojant Išganytojo žodžiais. Morta 
ir Marija abi santykiuoja su Kristumi, tačiau labai nevienodai, 
todėl ir jų rūpestis yra nevienodas. Mortai Kristus yra Svečias, 
savo apsilankymu pagerbęs jos namą. Todėl jos rūpestis yra pa- 
tarnauti šiam svečiui, nes jis tuojau išeis. Marijai Kristus yra Mo- 
kytojas, savo žodžiu rodąs jos būčiai kelią ir atskleidžiąs šios būties 
prasmę. Fiziškai jis taip pat netrukus išeis. Bet savo žodžiu jis 
pasiliks Marijoje amžinai. Todėl Mortos rūpestis susitelkia aplin- 
kui viršinius daiktus: ji rūpinasi daugeliu ir pasilieka savo egzis- 
tencijos paviršiuje, kuris dingsta. Tuo tarpu Marijos rūpestis su- 
sitelkia aplinkui jos egzistencijos branduolį: ji nori patirti pačią 
save iš Dieviškojo Mokytojo lūpų; ji rūpinasi tik vienu, būtent 
pačia savimi — savo esme ir prasme. Todėl šis rūpestis jai nebus 
atimtas, nes sykį paregėta būties prasmė lydės ją visą gyvenimą ir 
taps jos egzistencijos pagrindu. Mortos rūpestis yra kasdieninis, 


Marijos — egzistencinis.“ 


T. M. Iš kur kyla šis egzistencinis rūpestis? 


* Ten pat, p. 429-430. 
“Ten pat, p. 514-515. 
7 Ten pat, p. 515. 

è Ten pat, p. 463'>64. 

A. M. <...> jis kyla iš grėsmės mūsajai egzistencijai ir susitelkia 
aplinkui egzistenciją. Jis rodo, kad žmogus yra būtybė, kuriai rūpi 
būti. <...> Todėl rūpestis, suprastas egzistencine Marijos prasme, 
yra susijęs su pačia žmogaus būtimi: jis jam yra ontologinis daly- 
kas. Gali kasdienybė jį iškreipti ir pasukti paviršiaus linkme. Ta- 
čiau savo esmėje jis visados yra susirūpinimas būti pačia giliausia 
ir aukščiausia šio žodžio prasme. Ir tada, kai kraštinės situacijos 
<...> pastato mus nebūties akivaizdoje, rūpestis atbunda visu sa- 
vo griežtumu. Rūpestis yva žmogaus būsena nebūties akivaizdoje. 
Jis nepaprastai aiškiai rodo, kad žmogaus būtis nelaiko pati savęs, 
kad ji nestovi ant savęs kaip ant nedūžtančio pagrindo, kad ją 
reikia nuolatos statyti ir rūpintis, jog šis statinys nesugriūtų. <...> 


Žmogus būna rūpindamasis todėl, kad jis gali ir nebūti.? 
T. M. Atrodo, šis rūpestis dėl savęs turi žadinančios galios. 


A. M. Rūpestis pastūmi žmogų griebtis statomųjų aktų, kad iš- 
laikytų savo būtį ir ją atstatytų, jeigu ji kartais jau svyra į nebū- 
ti 10 

T. M. Tačiau statyti — vadinasi, kurti. O tai tikriausiai ir yra žmo- 


gaus pašaukimas? 


A. M. Kūrimas teikia kūriniui ne tik buvimą, bet ir šio buvimo 
kryptį? ” <.. .> Egzistencija, būdama pašaukimas, pergyvena pasau- 
li kaip jai duotą. Ji negali pamiršti anų pirmykščių Viešpaties žo- 
džių: „Subjicite terram et dominamini — palenkite sau žemę ir 
apvaldykite." <...> Tai tasai žemės palenkimas irjos apvaldymas, 
apie kurį mums kalba Genezė ir kuris amžiais gyvena žmonijos 
sąmonėje. Jame apsireiškia žmogaus galia, jo kilnybė ir sykiu že- 


miškasis jo tikslas.“ 


T. M. Ką reiškia „palenkite sau žemę ir apvaldykite'pačia giliausia 


prasme? 

A. M. <...> pasaulio sužmoginimas yra sykiu ir jo apvaldymas 
bei palenkimas žmogui. <...> Sužmoginu pasaulį giliausia pras- 


me reiškia padaryti arba bent stengtis daryti jį dievišką ” 


T. M. Vadinasi, tokį, kuriame viešpatautų tiesa, gėris, grožis ir 


meilė? 


A M. Kultūrine savo veikla pasauliškis turi ne tik kelti aikštėn būties 
tiesą, gėrį ir grožį, bet kartu ir kovoti su nuodėmės apraiškomis, tem- 
dančiomis šią tiesą, šį gėrį ir šį grožį; kovoti ne tik šalia savęs objekty- 


viame pasaulyje, bet ir pats savyje ir savoje kultūrinėje veikloje." 


T. M. Tačiau, atrodo, žmogus visų pirma turi stengtis „atstatyti 
buvimo teisybę“, kuri buvo nuodėmės pažeista. Tik kaip jis gali at- 
statyti šią teisybę, jeigu pats yra kaltas dėlpasaulyje viešpataujančios 
neteisybės? Tikriausiai pirma jam reikėtų pripažinti savo kaltę, ap- 


gailėti savo nuodėmę. 


A M. Pasaulyje veikiąs Žmogus turis visų pirma įsisąmoninti, kad 
nuodėmė yra pasauliui padariusi neteisybės arba žalos visose jo buvi- 
mo srityse; kad visokios blogio apraiškos yra ne iš Dievo Kūrėjo, bet 
iš nuodėmės; kad jos nėra normalus pasaulio buvimas, bet iškrypos. 
Ši „neteisybės sąmonė" yra didžiai sukrečianti, nes ji atskleidžia, kad 
gyvename nenormaliame pasaulyje ir todėl neprivalome užmerkti 
akių prieš nenormalybes. <...> Suvokti, kad pasauliui yra padaryta 


žalos, reiškia apsispręsti veikti, kad ši žala būtų atitiesta." 


° Ten pat, p. 464-465. 
“ Ten pat, p. 465. 
“ Maceina A. Krikščionis pasaulyje// Raštai, t. 5, p. 466. 
1? Maceina A. Jobo drama // Raštai, t. 3, p. 523-524. 
“ Maceina A. Krikščionis pasaulyje//Raštai, t. 5, p. 485. 
“ Ten pat, p. 495. 
“ Ten pat, p. 497-498. 

T. M. Sakote, įsisąmoninti nuodėmės padarytą žalą... Ar tai reiš- 


kia - gailėtis dėl savo nuodėmės? 


A M. Kristaus žodžiai, pasakyti jo pasiuntinybės pradžioje, - 
„darykite atgailą" (Mt 4, 17; Mk I, 15), - virsta gaire. <...> at- 
gailą galima suvokti tik ryšium su nuodėme; atgaila yra pastanga 
nusikratyti nuodėmės pasėkomis; ji yra šių pasėkų, tarsi kokios 
skolos, padengimas. Nes nuodėmė niekad nėra tik grynas nusi- 
kaltimas Dievui, bet visados sykiu ir žala kūrinijai. Todėl ir jos 
panaikinimas turi du pradu: atleidimą iš Dievo pusės (kaltė) ir 
padengimą iš nusidėjėlio pusės (žala). Šį nuodėme padarytos ža- 


los padengimą ir vadiname atgaila.“ 


T. M. Tad gailestis ir atgaila yra du skirtingi dalykai? 


A. M. <...> gailestis ir atgaila yra du esminiai išpažinties pradai 
<...>. Tačiau mes dažnai neįsisąmoniname, kad gailestis krypsta 
daugiau į Dievą, o atgaila daugiau į kūriniją ir kad šiuodu dalyku 
vienas kito atstoti negali. Jau šv. Paulius rašė romėnams, kad kū- 
rinija kaip tik dėl nuodėmės „vaitoja ir kenčia skausmus" (Rom 8, 
22). Kaip tad galėtų būti atleista mūsų nuodėmė, jei ji yra virtusi 
to ar kito padaro skausmu, kurio mes sava atgaila nepašaliname? 
Atgaila yra nuodėme padarytos žalos kūrinijai padengimas ir tuo 
būdu nuodėmės pasėkų naikinimas. Todėl ji anaiptol neišsise- 
mia vidiniu gailesčiu, susigraužimu ar pažadu nebenusidėti, bet 
skatina veikti einant į pasaulį ir ten padengiant tai, kur ir kiek 


M 12 
esame padarę žalos. 


T. M. Vadinasi, žalos padengimas yra pastanga „atstatyti buvimo 


teisybę". Tačiau kokia veikla žmogus gali tai padaryti? 


A M. Ne kuria kita, kaip tik kultūrine, nes kultūra yra vieninte- 
lė, kuri teikia pasauliui naujų pavidalų, įkūnydama juose žmogiš- 


kąsias idėjas ir pagal jas keisdama pasaulio daiktus bei sritis - tiek 

šalia žmogaus (gamta), tiek pačiame žmoguje (prigimtis). Iš kul- 
tūros kilęs pasaulis yra, kaip jau sakėme, sužmogintas pasaulis. 
<...> Kurdamas kultūrą žmogus stengiasi taisyti tai, ką nuodėmė 


yra sugadinusi.'“ 


T. M. Tikriausiai galima teigti, kad būtent kultūrinė kūryba sutei- 


kia prasmę žmogaus egzistencijai? 


A. M. Kitaip tariant, žmogus pateisina savo buvimą tuo, kad ku- 


ria, vadinasi, kad pasaulį keičia." 
T. M. Tačiau kas yra egzistencijos prasmė pati savaime? 


A. M. Prasmė yra visados kažkas daugiau negu buvimas. Prasmė 
neišsitenka buvime. Ji yra jam pridėta, prijungta prie jo, iausta į 
jį, bet iš jo paties nekylanti ir jame pačiame nerandama. Todėl 
prasmingai būti reiškia visados daugiau negu tiktai būti. Prasmingai 
būti reiškia savame buvime iškelti šitą „daugiau“; apreikšti tai, 
kas jam yra pridėta; atskleisti tai, kas jame yra įausta. <...> Mes 
būname prasmingai tada, kai aną „kažką daugiau" vykdome. Bet 
vykdome ne savo paviršiumi, ne viena kuria savo galia, ne vienu 


kuriuo savo būtybės veiksmu, bet pačiu savo buvimu.*" 
T. M. Taigi vertinga yra tik prasminga egzistencija. 


A. M. <...> oprasmingaji yra tada, kai ji sutampa su savo pašau- 
kimu. <...> Pašaukimas išreiškia visus tuos objektyvinius užda- 
vinius, kylančius iš žmogaus santykio su pasauliu ir su transcen- 


dencija ir vykdomus jo buvime. Todėl žmogaus atitrūkimas nuo 


16 Ten pat, p. 496. 
" Ten pat, p. 497. 
* Ten pat, p. 498. 
“Ten pat, p. 495. 
= Maceina A. Jobo drama // Raštai, t. 3, p. 549. 

šių uždavinių ir yra jo egzistencijos nuslydimas į grynąjį buvimą, 
į formalinį savęs teigimą, tačiau neturintį turinio, todėl nevertin- 
gą ir tuo pačiu neprasmingą. <...> Žmogaus apsisprendimas per- 
žengti patį save nepaprastai ryškiai išeina aikštėn ir prasmės klau- 


sime. Egzistencija yra vertinga tik tada, kai gyvena anapus savęs.” 


T. M. Anot Jūsų, į pasaulį mes buvome pasaukti atlikti tam tikrą 
uždavinį, tačiau jį įvykdę ar net ir jo neįvykdę turime pasitraukti iš 
šios žemės. Nenumaldomai artėja paskutinė mūsų buvimo žemėje 
akimirka — mirtis. Miršta visi: ir tie, kurie uoliai vykdė tą savo 
pašaukimą, ir tie, kurie puikavosi grynu buvimu. Ir nei atgaila, nei 
gailestis — niekas negali mūsų išgelbėti iš vis artėjančios mirties gniauž - 
tų. Mirties dėsnis vienodai galioja kiekvienam be išimties. Tad ko- 


kią prasmę mirtis turi mano dar vis tebesitęsiančiam gyvenimui? 


A M. Visa žmogaus egzistencija yra nuolatinis mirimas. <...> Mano 
santykis su mano mirtimi čia pasidaro pagrindinė problema. <...> 
Krikščionybės šventieji <...> jautė, kad jie nyksta, kad jų būtis tar- 
si ištirpsta ir išgaruoja. Tačiau jie griebėsi ją pagristi iš naujo. Ne 
pačiais savimi, nes patys jie čia nieko negalėjo <...>. Jie peržengė 


save ir pagrindo naujai savo būčiai ieškojo jau transcendencijoje.?? 


T. M. Dabar aš suprantu Jūsų žodžius: „Egzistencija yra vertinga 


tik tada, kai gyvena anapus savęs. " Tačiau grįžkime prie šventųjų. 


A. M. Matydami nykstančią savo egzistenciją, jie sujungė ją su 
transcendencija, kad ši iš naujo juos įbūtintų. <...> Atsivėręs Die- 
vui irJam pateikęs visą savo būtį, žmogus nepasilieka vienas. Die- 
vas nusileidžia į jo atvirybę ir jį pripildo savimi. <...> Tačiau 
žmogus, kuris Dievui neatsiveria, pasilieka be pagalbos ir esti su- 
ardomas ligi galo. Tuo tarpu žmogus, kuris Dievui atsiskleidžia, 
transcendencijos pagalba atsistato naują būtį; ne senąją grąžina, 


bet įsigyja naują iš paties Dievo rankų.“ 

T. M. Vadinasi, mirties prasmė yra naujos būties įgijimas iš pa- 
ties Dievo rankų. Tačiau taijau tikėjimo klausimas. Kartais net 
atrodo, kad kito kelio žmogui iš tikro nėra: tik tikėjimas, turintis 
galingą pagrindą — Dievą, kuris yra vienintelė mūsų paguoda ir 
vienintelis mūsų išsigelbėjimas nuo nevilties, baimės ir nebūties. 
Krikščionybės šviesoje ir mirtis atrodo ne tokia jau baisi, nes mū- 
sų buvimas, jos teigimu, su mirtimi nesibaigia; tiesa, jis bus ne 
toks, koks buvo, nes mirtis yra mūsų buvojimo pasaulyje pabaiga, 
bet net geresnis. Mirtis — tik slenkstis į šį geresnį gyvenimą. Tad 
santykis su mirtimi iš tikro yra pagrindinė problema: kiekvieno 
mūsų problema, kurią reikia spręsti — ir, matyt, reikia spręsti 


pačiam. 


A. M. Mirtis yra kuo labiausiai asmeninis dalykas.” Priešais mir- 
tį Žmogus stovi vienišas. Mirties akimirką jo gyvenimas jau yra 
praėjęs. Galėjo jis būti vienoks ar kitoks; gali jis mirties valandą 
jam teikti džiaugsmo ar skausmo, bet kiekvienu atveju jo jau ne- 
bėra. Jis pasiliko praeityje. Jo nebegalima nei pakeisti, nei iš nau- 
jo gyventi. Mirties momentą žmogus esti išvelkamas iš objektyvi- 


x 25 


nių buvimo formų ir pasilieka pats vienas su savuoju Aš. 


T. M. Mes kalbėjome ir apie tai, kad šioje vienatvėje žmogui „palie- 
ka tik subjektyvinis jo nusistatymas, tik jo elgsena, kuria jis priima 
mirtį, ją pergyvena". Taigi žmogaus elgsena darosi ypač svarbi bū- 


tent mirties akimirką. 


* Ten pat, p. 550-551. 

* Ten pat, p. 555, 515, 596. 

3 Ten pat. 

% Maceina A. Prometėjizmo problema // Maceina A. Raštai, t. 2. - Vilnius: 
Mintis, 1992, p. 392. 

* Maceina A. Jobo drama// Raštai, t. 3, p. 514. 

A. M. Mirties akivaizdoje <...> žmogaus elgsena yra pagrindinis 
ir lemiamas dalykas. <...> jo elgsena, <...> krikščioniškai kal- 
bant, apsprendžia tolimesnį (išskirta mano. - T. M.) pomirtinį jo 


likimą.““ 


T. M. Tačiau daugeliui pomirtinis likimas visai nerupi. Daugeliui 
rūpi pasilikti šioje žemėje, šiame pasaulyje: jie visai nelinkę ir nenori 
su juo skirtis. Nauja būtis jiems yra gana abstraktus ir negarantuo- 


tas dalykas. 


A. M. <...> Krikščionybė teigia, kad mūsoji egzistencija pasi- 
kartos tame pačiame kūne ir toje pačioje žemėje, tik perkeistu 
pavidalu; kad pasitraukimas iš žemės yra tik laikinis, atsiradęs 
dėl mirties, kuri esanti nuodėmės pasėka. Tačiau kaip anais ro- 
jinės būsenos laikais žmogui buvo skirta amžinai gyventi žemė- 
je, taip ir būsimaisiais amžiais jis bus toje pačioje žemėje apgy- 
vendintas, pirmiau išskaistinus ją iš visokių blogybių. Tarp šitų 
dviejų polių - tarp rojaus ir perkeistosios žemės — įsiterpė sunki 
ir nuodėminga istorija, turinti pereiti per mirtį ir per laikinį 
atsiskyrimą. Bet kai laikas pasidarys pilnas, istorija pasibaigs, 
mirties sugriautas gyvenimas bus atstatytas, žemės pavidalai per- 
keisti, ir žmogui bus grąžinta pirmykštė jo egzistencija ir pir- 


mykštis jo paskyrimas.“ 
T. M. Be abejo, Krikščionybės idėjos paguodžia, tačiau... 


A. M. Jos parodo, kad žmogaus atsiskyrimas yra galop perga- 
limas; kad egzistencijos vienkartiškumas yra tik laikinis ir re- 
liatyvus; kad išsinėrimas iš dabartinių pavidalų yra netekimas 
tik jų blogybių, bet ne jų pačių iš esmės. Neperkeista žemė 
negali pakelti nei tikro dvasiškumo, nei tuo labiau pilnutinio 


dieviškumo.?“ 


T. M. Tai tiesa, gal todėl ji ir turi praeiti... 

A. M. Tačiau po jos ateis nauja žemė ir naujas dangus kaip 
amžinojo žmogaus tėviškė, į kurią jis sugrįš. Todėl krikščionis 
mirties akivaizdoje nėra pesimistas. Jis žino, kad atsiskyrimas 


pasibaigs.“ 


T. M. Ir vis dėlto gilaus liūdesio dėl minėto atsiskyrimo net ir krikš- 
čioniškoji viltis negali panaikinti. 
A. M. <...> negali, kadangi ji negali žmogaus išgelbėti iš atsisky- 


rimo fakto?" 


T. M. Bet kas gali žmogui garantuoti, kad jis grįš į pamiltą žeme? 


A M. Krikščioniškai žiūrint, grįžimas į perkeistą žemę yra tikras.“ 


T. M. Vadinasi, tai tik tikėjimo klausimas, o mirtis kaip išsiskyri- 


mas su Šia žeme yra neišvengiama. 


A. M. <...> mes vis tiek esame priversti iš šios žemės pasitrauk- 
ti. Šitas priverstinis pasitraukimas yra nepergalimas, tuo pačiu 
yra nepergalimas nė iš jo kyląs liūdesys. Be abejo, krikščioniui 
šis liūdesys nėra beviltiškas kaip tam, kuris netiki į žemės at- 
naujinimą ir kūno prikėlimą. Tačiau jis vis tiek yra gilus ir skau- 
dus. Todėl gedulo drabužiai laidotuvių liturgijoje yra išraiška 
ne tik žmogaus nuodėmingumo, kuriuo nešinas jis stoja prieš 
Viešpaties didybę, bet sykiu ir atsiskyrimo liūdesio, kylančio iš 
mirties, nors esmėje ir pergalėtos, tragiškumo. Atsiskyrimo liūde- 


sys pasilieka visados ir yra būdingiausias mūsosios egzistencijos 


“ Ten pat, p. 515, 514. 
7 Ten pat, p. 542. 

* Ten pat. 

2 Ten pat. 

“ Ten pat. 

“ Ten pat. 

palydovas. Jis yra nepergalimas, kaip nepergalima šioje tikrovė- 


je yra pati mirtis.“ 


T. M. Gal kaip tik šis liūdesys ir skatina tokį nenugalimą prisiriši- 


mą prie šios žemės? 


A. M. Liūdesys dėl mūsų egzistencijos vienkartiškumo veda žmo- 
gų į žemiškojo buvimo teigimą ir verčia jį ne sykį laikyti šią 
žemę tikrąja savo tėviške. Nors mes esame atviri transcendenci- 
jai ir amžinybei, tačiau norime, kad transcendencija mums ap- 
sireikštų šioje tikrovėje ir kad amžinybė, kaip buvimas visas kar- 
tu, įvyktų dabartiniame laike. Mes nenorime palikti gyvenamo- 
sios tikrovės ir nenorime laiko pergalėti tuo būdu, kad mirtume 
ir šitaip jį užbaigtume. Mes nenorime mirti ir nenorime atsi- 
skirti nuo šios žemės. Žemiškoji mūsų egzistencija yra pergyve- 
nama kaip didelė vertybė, kurios mes nenorime išsižadėti. Būti 
yra mūsų apsprendimas, mūsų uždavinys, ir mes norime, kad 
šitą uždavinį galėtume vykdyti čia, šiame pasaulyje, šioje žemė- 
je, nes būti niekados nėra gana. Egzistencijos vertingumo pergy- 
venimas aiškiai iškyla jos praeinamumo ir nebegrįžtamumo aki- 


vaizdoje.“ 


T. M. Šiuo atveju egzistencija, matyt, turi būti išgyvenama labai 
stipriai. 

A M. Nebegrįžtamumo šviesoje žemiškoji egzistencija prašosi išgy- 
venama kuo intensyviausiai?“ 

T. M. Ką tai reiškia — išgyventi egzistenciją intensyviai? 


A. M. Intensyviai egzistenciją išgyventi reiškia intensyviai ją kurti, 
nes tik kuriama egzistencija yra arti mūsų ir todėl yra kuo labiausiai 
mūsų pajaučiama. Bet egzistencija yra kuriama <...> mūsojo Aš 
ir pasaulio teigimu. Juo mūsų Aš yra labiau save teigiąs ir juo 


labiau jis yra pasaulį keičiąs, juo intensyviau jis kuria savą egzis- 

tenciją ir juo intensyviau ją išgyvena. Egzistencijos intensyvumas 


glūdi savo asmenybės ir objektyvinio pasaulio kūrime?“ 
T. M. Kas intensyviausiai išgyvena egzistenciją? Gal tik šventieji... 


A. M. Tik apie šventuosius ir apie menininkus galima kalbėti 
kaip apie intensyvios egzistencijos žmones. <...> šventieji ypa- 
tingu būdu pabrėžia savęs kūrimą ir visą savo egzistenciją sutelkia 
aplinkui savą asmenybę, o menininkai ypatingų būdu pabrėžia 


pasaulio kūrimą ir savo egzistenciją sutelkia aplinkui daiktą.““ 
T. M. O visi kiti? 


A. M. Visi kiti toli atsilieka nuo šių dviejų kategorijų. Egzistenci- 
jos intensyvumas yra žmogaus kūrybos intensyvumas. Intensyviai 
būti žmogaus atveju reiškia intensyviai kurti. Šita tad prasme eg- 
zistencija savo negrįžtamumo akivaizdoje ir prašosi kuo intensy- 
viau išgyvenama. Vienkartiškumo ir negrįžtamumo pergyveni- 


mas virsta žmogui kūrybos šaltiniu.'" 


T. M. Tad galima padaryti išvadą, kad egzistencijos praeinamu- 
mas, viena vertus, kelia mums gilų liūdesį, o kita vertus - žadina 
egzistencijos vertingumo pajautimą. Tačiau ką duoda mums šis eg- 
zistencijos  vertingumo pajautimas? Juk juo labiau darosi apmaudu, 


kad ji praeina, kad mes būname šioje žemėje tik kartą. 


A. M. Bet šitas „būti tik kartą, nors tiktai vieną kartą" yra „ne- 


beatšaukiamas". Pašauktoji egzistencija praeina. Taip. Bet ji yra 


“Ten pat, p. 542-543. 
“ Ten pat, p. 543. 
%4 Ten pat. 
“ Ten pat, p. 543-544. 
“ Ten pat, p. 544. 
“ Ten pat. 

nebeatšaukiama. O nebeatšaukiama ji yra ne grynu savo buvimo 
faktu, bet tuo, kad ji pati šitą grynąjį buvimą, kuris duotas jai iš 


aukšto, paverčia egzistencija, vadinasi, kūrybiniu laimėjimu 2“ 


T. M. Ir tai turi suteikti mums džiaugsmo, nepaisant vis artėjančios 
mirties? Tad ir vėl mes grįžtame prie tikėjimo klausimo. Išties yra 
nemaža pavyzdžių, kai tikrieji krikščionys džiaugiasi artinantis mir- 


čiai. Bet kodėl jie džiaugiasi? 


A M. Krikščionis, kuris visa savo būtimi gyvena anapusinio to- 
bulojo buvimo idėja, palieka šią žemę džiaugdamasis, nes susi- 


jungia su savo meilės ir ilgesio Objektu.“? 


T. M. Reikia manyti, kad tokio žmogaus santykis su mirtimi irjos 
supratimas labai skiriasi nuo nereligingo žmogaus mirties suvokimo 


ir santykio su ja. 


A. M. Nereliginis žmogus, kuris su transcendencija neturi jo- 
kių ryšių, mirtį pergyvena kaip visišką išnykimą, kaip perėjimą 
grynojon nebūtin, kaip galutinį mūsojo Aš žlugimą. Šiuo at- 
žvilgiu jokių svyravimų toksai žmogus neturi. Iš kitos pusės, 
krikščioniškasis žmogus taip pat nesvyruoja. Tikėdamas į die- 
viškąjį Apreiškimą, jis žino, kad mirtis yra ne išnykimas, bet 
tiktai egzistencijos, vykstančios laike, pakeitimas į egzistenciją 
amžinybėje, kurioje ji nebevyks, bet bus visa kartu. Ir nereligi- 
niam, ir krikščioniškajam žmogui mirtis yra visiškai aiški: vie- 
nam išnykimas, antram perėjimas. Nereliginis žmogus mirtį su- 
pranta tiktai savo protu, kuris regi egzistencijos galą, o už šitos 
ribos prasiskverbti neistengia. Todėl jis ir daro išvadą, tegul ir 
logiškai nepateisinamą, kad mirtis yra išnykimas. Krikščioniš- 
kasis žmogus mirtį supranta jau pagal Dievo Apreiškimą, kuris 
teigia, kad mirtimi žmogus neišnyksta, bet tik peržengia šios 


egzistencijos ribas, pereidamas į kitokį buvimą, dar realesnį ne- 

gu šisai. Krikščioniškojo žmogaus protas jau yra nušviestas ti- 


kėjimo šviesa, todėl jis mato žymiai toliau ir giliau.“" 


T. M. O kaip elgiasi žmogus, kuris laiko save tikinau, bet jo tikėji- 


mas yra tarsi pusinis, nes jis dažnai abejoja ir svyruoja? 


A M. [Toks žmogus] stovi viduryje. Prigimtas jo protas lyg ir 
norėtų teigti, kad mirtis yra galas. <...> Tačiau jausdamas savo 
ryšį su transcendencija <...> jis jau patiria tam tikros šviesos iš 
anapus ir todėl negali mirties laikyti visišku išnykimu. <...> ir 
todėl radikaliai spręsti nedrįsta. Jis pradeda nepasitikėti ir abejoti 
tuo, kas jam iš viršaus į mirtį žiūrint atrodo. Bet šitoji transcen- 
dencijos šviesa dar yra neaiški. <...> Jis pasilieka viduryje tarp 
nereliginio ir krikščioniškojo žmogaus.“ 

T. M. Tačiau viena jam yra visiškai aišku — kad mirtis užbaigia 


žemiškąją žmogaus egzistenciją... 


A. M. <...> kad žmogaus gyvenimas žemėje yra vienkartinis ir 
kad mirtis yra paskutinis šios nebepakartojamos egzistencijos 


2 


faktas.“ 
T. M. Tad kas būdinga šiam paskutiniam egzistencijos faktui ? 


A M. Mirtis yra būdinga tuo, kad jos valandą žmogus pasilieka 
vienų vienas. Nuo jo pasitraukia ne tik pasaulis, bet net ir Dievas. 
Kristaus atodūsis ant kryžiaus „mano Dieve, mano Dieve, kodėl 


palikai mane" (Mt 27, 46) yra šios nuostabios vienatvės išraiška. 


“ Ten pat, p. 544-545. Maceina cituoja R. M. Rilke's „Devintąją elegiją". 
° Ten pat, p. 546. 

“ Ten pat, p. 553-554. 

“ Ten pat, p. 554. 

2 Ten pat, p. 555. 

Todėl yra visai suprantama, kad juo žmogus mirties akivaizdoje 
yra laisvesnis nuo ryšių su daiktais, juo lengviau jis apsisprendžia 
Viešpaties atžvilgiu, nes jo aš tuomet nėra blaškomas pašalinių 
rūpesčių. Ir priešingai, juo labiau mirties valandą žmogus jaučiasi 
dar daug nuo ko neatsipalaidavęs, juo sunkiau jam yra susitelkti 
aplinkui Dievą ir pergyventi Jį kaip vienintelę atramą bei priebė- 


3 


4 
ga. 
T. M. Suprantama, kad giliai tikinčiam žmogui mirti lengviau ne- 


gu svyruojančiam, juo labiau — netikinčiam. 


A. M. Mirtis yra absoliučiai asmeninis dalykas.“* Mirtis <...> yra 
kilni tik tada, kai ji esti laisva. O laisva ji esti tada, kai žmogus ją 
pasitinka ir prisiima visu savimi; vadinasi, kai ji jam yra ne pašali- 
nis ir atsitiktinis, bet centrinis ir pats svarbiausias jo egzistencijos 


aktas.“ 


T. M. Vargu ar daug žmonių priima mirtį kaip patį svarbiausią 


savo egzistencijos aktą, gal tik šventieji... 


A. M. Kaip ne vienas manosi gyvenąs, o iš tikro, pasak Apreiški- 
mo, yra miręs (plg. 3, I), taip lygiai ne vienas sakosi mirštąs, o iš 
tikro tiktai „gauna galą". Skirtumas tarp „mirti“ ir „gauti galą" 


yra labai aiškus ir labai didelis.“ 


T. M. Man šis skirtumas ne visai aiškus. Koks turi būti žmogus, kad 
jis tikrai mirtų? 


A. M. <...> kad žmogus tikrai mirtų, o ne tiktai „gautų galą", jis 
turi šią nepaprastą valandą būti grynas aš, vadinasi, palikęs bet 
kokią daiktinę būseną ir išsilaisvinęs iš bet kokio ryšio, kuris tem- 


V pa Ds . 47 
do ar iškreipia jo asmeni. 


T. M. Bet kaip tai padaryti, kaip išsilaisvinti nuo ryšių su pasauliu? 


Gal tai yra galutinio žmogaus apsisprendimo dalykas? 

A. M. Kūrimo akimirką žmogus Dievo atsidavimu kyla kaip gry- 
nas jis pats. Mirties akimirką jis vėl grįžta į šį gryną save patį, kad 
jį kaip įkūnytą Dievo meilę priimtų ar atmestų. Apsispręsti mir- 
ties akimirką Žmogui reiškia arba teigti save kaip kitą Aš Dievo 
atžvilgiu ir tuo būdu save Dievui užsklęsti, arba teigti save kaip 
Dievo Tu ir tuo būdu save Dievui atverti. Pirmuoju atveju žmo- 
gus lieka šalia Dievo, antruoju atveju jis įima Dievą į save. Anas 
pirmykštis ontologinis santykis, Dievo pagrįstas žmogaus sukūri- 
mu, mirties akimirką yra Žmogaus arba galutinai priimamas, ar- 


ba galutinai atmetamas.“ 
T. M. O kas būna paskui? Kas laukia žmogaus? 


A M. <...> po mirties žmogus buvoja taip, kaip jis laikosi mirties 


akimirką savo dieviškojo Tu atžvilgiu.“ 
T. M. Vadinasi, tai lemia žmogaus elgsena mirties akivaizdoje? 


A M. Kūrimo akimirką žmogus gauna iš Dievo buvimą. Mirties 


akimirką jis pats susikuria šio buvimo būdą. *" 


T. M. Gyvendamas žemėje žmogus irgi pats susikuria savo buvimo 
būdą, tiesa, priklausomai nuo santykių su Dievu, kitaip vargu ar 
būtų galima kalbėti apie pašaukimą. Tad kas yra mirtis žmogaus 


pašaukimo atžvilgiu? 


“ Maceina A. Saulės giesmė// Raštai, t. 4, p. 342. 

“ Maceina A. Didžioji Padėjėja//Ten pat, p. 453. 
“Maceina A. Saulės giesmė//Ten pat, p. 342. 

4 Ten pat. 

7 Ten pat. 

“ Maceina A. Religijos filosofija // Raštai, t. 7, p. 161. 

* Ten pat. 

® Ten pat, p. 162. 

A. M. Mirtis fizine prasme yra ne kas kita, kaip pašaukimo nu- 
traukimas: tai įsakymas susirinkti tarnams pas savo valdovą ir pa- 
rodyti, kiek talentų yra laimėta aname būties žaisme. Ir tasai žmo- 
gus, kuris prigimtąsias dovanas yra padvigubinęs, sutinka mirtį 
šviesiu žvilgiu, <...>. O tasai, kuris savo talentą pakasė žemėje, 
aptemsta savo egzistencijoje, nes mirtis jam yra neprasmės atsivė- 
rimas. Todėl apsisprendimas mirties akivaizdoje <...> priklauso 
taip pat nuo mūsų pašaukimo, nuo ištikimybės jam ligi galo. Ne 
mirties kaip fizinio fakto herojiškas prisiėmimas ir iškentimas yra 
tikro apsisprendimo ir tikros elgsenos ženklas, bet mirties pergy- 
venimas kaip pašaukimo užbaigos. Mirties akimirka yra paskutinė 
mūsų pašaukimo akimirka - štai egzistencijos pabaigos prasmė?! 
<...> mirimas užbaigia seną buvimą, be kurio ir naujasis būtų 


š 52 
neimanomas. 


T. M. O šis naujasis priklauso nuo žmogaus apsisprendimo Dievo 
atžvilgiu net ir mirties akimirką. Būtent šia prasme mirtis, pasak 
Jūsų, yra centrinis ir pats svarbiausias žmogaus egzistencijos aktas. 
Tačiau... tačiau, nepaisant įtikinamiausio Krikščionybės mokymo, 
žmogus, kaip sakėte, nesiliauja svajojęs nugalėti mirtį. Jis trokšta 
pasidaryti nemirtingas jau šiame gyvenime ir Šioje žemėje. Jis pa- 
prasčiausiai nenori ir bijo mirti — nenori ir bijo praeiti, nenori to 


naujo ir geresnio gyvenimo... Ar tai neatrodo keista? 


* Maceina A. Jobo drama // Raštai, t. 3, p. 560. 
“ Maceina A. Dievo Avinėlis // Raštai, t. 4, p. 560. 


PENKTASIS  POKALBIS 


Apie amžinybę 
ir nemirtingumo problemą 


A M. Kad mes praeiname, kad mūsų gyvenimas yra tik trumpai 
trunkąs atodūsis, tai yra visiškai aiškus, kasdien patiriamas faktas, 
kurį dainuoja ne tik poetai, bet kurį jaučiame ir mes patys. Ta- 
čiau mūsų nusistatymas šio fakto atžvilgiu yra labai keistas. Žino- 
dami ir jausdami, kad mes praeiname, mes vis dėlto nenorime 
praeiti. Mes ginamės nuo šio praėjimo, mes norime, kad jo nebū- 
tų, o negalėdami jo panaikinti savo būtyje, mes norime jį pamirš- 


ti bent savo sąmonėje. 

T. M. Pavyzdžiui? 

A. M. Kas gi yra anas Rilke's besimylinčiųjų grynojo pastovu- 
mo noras ir tasai amžinybės pažadas, kurį jie padaro savo gla- 
monėse, jeigu ne pastangos meile bent pridengti savo būties 


nepastovumą? Žmogus praeina. Jo egzistencija išsibaigia. Tačiau 


žmogus kovoja su šituo praeinamumu ir su šituo egzistencijos 


' Maceina A. Jobo drama // Raštai, t. 3, p. 533. 

išsibaigimu. Žmogus ieško būdų ir priemonių šiam praeinamu- 


mui pergalėti.“ 


T. M. Tai visai natūralu. Manyčiau, kad kaip tik kūryba ir yra 
vienas iš būdų išlikti. 

A. M. Kas gi yra savo esme kultūros kūrinys, kas yra visos anos 
kūrybinės žmogaus objektyvacijos, jei ne mėginimas suimti į pa- 
stovius bei nežlungančius pavidalus savo praeinančią dvasią ir tuo 


būdu išgelbėti ją iš ano nuolatinio tekėjimo ir išgaravimo?“ 


T. M. Atrodo, kad žmogus nori sustabdyti greitai bėgantį laiką ir 


kad šios jo pastangos yra vienas iš bandymų pergalėti mirtį. 


A. M. Nes <...> mirtis yra laiko kategorija <...>, laikas susisieja 
su mirtimi neatsiejamai: mirtis yra laiko regimybė, jo pavidalas. 


Mirtimi laikas apreiškia savą tendenciją nebūti.“ 


T. M. Gal kaip tik todėl mes suvokiame laiką kaip kažką mums 
svetima, su kuo negalime nei apsiprasti, nei susitaikyti, ir tikriausiai 


todėl norime jį pergalėti? 


A. M. Mes niekados negalime susigyventi su mintimi, kad mes 
praeiname, nykstame ir kad vieną kartą mūsų nebebus. Mūsų bū- 
ties praeinamumas yra toks pradas, kurio mes niekados nelaikome 
savu. Jis mums atrodo atėjęs iš šalies, mums primestas iš viršaus, 
mūsų prisiimtas ir nešamas tik prievartos būdu. Sava valia, jei tai 


priklausytų nuo mūsų, mes niekados neapsispręstume praeiti.“ 


T. M. Argi praeiti — tai mūsų pačių apsisprendimas? Juk savo egzis- 
tenciją mes vykdome patys ir stengiamės kurti savo gyvenimą taip, 


kad jis niekada nesibaigtų. Mes aistringai trokštame būti. Tačiau... 


A. M. <...> tačiau sukuriame tik žlungančius pavidalus. Mūsų 
noras ir mūsų egzistencija yra persiskyrę. Savo noru mes stengiamės 


pergalėti laiką ir įvykdyti savo egzistenciją visą kartu.“ 

T. M. Ir turėti ją visą kartu. Vadinasi, žmogus trokšta visumos, 
kuri šiame gyvenime yra nepasiekiama. Nepaisant to, žmogus neno- 
ri praeiti, jis nenori ir negali susitaikyti su mintimi, kad mirtis, Jūsų 
žodžiais tariant, „užbaigia šią egzistenciją ir niekas jos pakartoti 


negali". Ši mintis sukelia gilų liūdėsį. 


A. M. Jautimas, kad mes niekados į šitą žemę daugiau nebegriši- 
me, kad mirtis yra amžinas atsisveikinimas su dabartiniu gyveni- 


mu, pripildo mūsų sielą didelio kartėlio.' 


T. M. Tad savaime kyla klausimas — kur žmogui ieškoti paguodos? 


Ir kaip jis vis dėlto galėtų šioje žemėje išsilaikyti? 


A. M. Du dalykai pasisiūlo žmogui jo egzistencijos vienkartišku- 
mo akivaizdoje, žadėdami jį žemėje išlaikyti, būtent: kultūros kū- 
riniai r jo vaikai. Kai Horacijus dainavo, kad jis pasistatė pamin- 
klą, amžinesnį už varį, - „exegi monumentum aere perennius" - 
ir kad todėl jis ne visas mirsiąs - „non omnis moriar", — jis kaip 
tik ir turėjo galvoje žmogaus pasilikimą kultūros kūrinyje, Hora- 
cijaus atveju poezijoje. Iš tikro kultūros kūrinys yra žmogaus dva- 
sios - jo idėjų, jo pergyvenimų, jo jausmų, jo meilės ir kančios, jo 
troškimų ir ilgesių - objektyvacija. Įmedžiagindamas savo dvasią, 
žmogus ją tarsi sulaiko nuo praėjimo ir palieka amžių amžiams. 


Kūrėjas miršta, bet kūrinys gyvena, o jame gyvena ir kūrėjas. 


* Ten pat. Šioje ištraukoje Maceina kalba apie R. M. Rilke's „Devintąją 
elegiją“. 

° Ten pat. 

* Maceina A. Mirtis: kapinės ir muziejus (1986 01 07?)//Lietuvos 
nacionalinės M. Mažvydo bibliotekos Rankraščių skyrius, A. Maceinos 

archyvas, f. 181. 
* Maceina A. Jobo drama // Raštai, t. 3, p. 533. 
ê Ten pat, p. 534. 
7 Ten pat, p. 538. 

Kūrinys pergyvena kūrėją ne tuo, kad jo yra ilgesnis amžius, bet 
tuo, kad jis iš esmės amžiaus nebeturi, kad jis yra iškeltas viršum 


laiko kategorijos.“ 


T. M. Vadinasi, kūrinys nemiršta todėl, kad jis nepavaldus laikui, o 
jeigu jis nepavaldus laikui, jis nėra... gyvas? Tačiau jis gyvena, tik 


ne taip, kaip gyvena kiekviena reali ir gyva būtybė. 


A. M. Kiekviena gyva būtybė yra tampanti ir žlunganti. Ji gyvena 
laike, ji išsivysto, išgyvena savo galimybes ir todėl žlunga. <...> 
Visai kitaip yra su kultūriniu kūriniu. Kūrinys yra ne realus daik- 
tas, bet ženklas ir simbolis. Todėl savyje jis yra visas kartu. Jis 
neturi jokių galimybių, kurios būtų neišsivysčiusios, neišsisklei- 
dusios arba dar neapsireiškusios. Jis yra pati aktualybė. Todėl sa- 
vęs išgyventi jis negali, nes jis iš viso negyvena. Jis tiktai paprastai 
būna, ir tai ne realiniu, bet simboliniu būdu. Todėl kultūrinis 
kūrinys ir nemiršta. Ženklas gali būti, arba jo gali nebūti. Tačiau 
jeigu jis yra, jis yra visas sykiu, be jokio įvykdymo ir tuo pačiu be 
jokio gyvenimo ir be jokios mirties. Kultūriniai kūriniai, kaip 
ženklai, priklauso jau kitokiai tikrovei negu mūsų patirtinė reali- 


nė būtis.“ 
T. M. Taigi kultūros kūrinių pasaulyje mirties nėra. 


A, M. Ženklų ir simbolių pasaulyje mirtis neturi prasmės. <...> 
Mirtis yra nepermaldaujamas ir neišvengiamas mūsosios realinės 
(išskirta mano. - T. M.) tikrovės dėsnis. Tačiau nebūdamos rea- 
linės, kultūrinės gėrybės kaip tik nėra šiam dėsniui palenktos. 
<...> Todėl nors žmogus pats ir praeina, tačiau jis sugeba sukurti 
kūrinių, kurie yra esmingai pažymėti amžinybės ženklu, nes yra 


išimti iš laiko kaip turintieji visą savo buvimą kartu.'“ 


T. M. Vadinasi, žmogus, kuris yra pavaldus laikui, savo kūrinius 


tarsi perkelia į amžinybę? 

A. M. Tai yra nuostabi, tačiau tragiška žmogaus didybė. Negalė- 
damas pats žemėje pasilikti, jis mėgina joje palikti savo kūrinius 
kaip savo dvasios įmedžiaginimą ir tuo būdu sulaikymą. Todėl 
Rilke septintojoje savo elegijoje ir žavisi šita žmogaus didybe, ši- 
tuo kūrinių nepraeinamumu. Žmogiškoji kūryba gyvena tarp 
žmonių, viduryje naikinančio likimo, viduje nežinios. „Angele, - 
sako Rilke, - aš tau ją parodysiu. Štai ji stovi tavo akyse galutinai 
išgelbėta, galutinai tiesi. Kolonos, vazos, sfinksas, veržli katedros 
pastanga, pilkai išsiskirianti iš žlungančio ar svetimo miesto." Ir 
Rilke liepia angelui stebėtis šiais kūriniais, nes jie yra ne kas kita, 
kaip sustingę ir pasilikę mes patys. „O stebėkis, angele, nes tai 
esame mes, mes; ir tu, galingasis, papasakok, kad mes tai įstengė- 
me." Įstengėme savo mirtingumą įdėti į nemirtingus padarus ir 
tuo būdu juos galutinai išgelbėti iš bendro naikinančio visų liki- 


mo, išgelbstint tuo būdu ir pačius save.'! 


T. M. Kyla klausimas, ar tikrai tokiu būdu mes galime išsigelbėti? 
Žinoma, žmogus kuria, įdeda į savo kūrinius patį save ir mano, kad 
šitaip jis pergali savo praeinamumą ir negrįžtamumą. IS dalies gal ir 
taip. Bet šita jo pergalė atrodo kažkokia netikra ir netgi apgaulinga - 


juk jis pats, jis kaip asmuo,  nepasilieka... 


A. M. Žmogaus pasilikimas savo rankų darbuose turi visai kitos 
prasmės negu jo realus gyvenimas. Tiesa, žmogus gyvena savuose 
kūriniuose, bet tiktai simboliniu būdu. Žmogaus kūrinys, kaip 
sakėme, yra tiktai ženklas, kuris asmenybę išreiškia, į ją nurodo, 


bet realiai savyje jos neturi. Ženklas niekados nėra tai, ką jis reiškia. 


* Ten pat, p. 538-539. 
° Ten pat, p. 539. 

“ Ten pat. 

“ Ten pat, p. 539-540. 

Priešingai, jis visados sako, kad to, ką jis reiškia, kaip tik nebėra; 
kad jis yra tik rodyklė į tai, kas buvo ir kas jame simboliniu būdu 
yra objektyvuota. Todėl kultūra nesudaro atsvaros prieš žmogaus 
negrįžtamumą, nes jos gėrybės nepajėgia sulaikyti realiai žmogiš- 
kojo asmens. Jos jį sulaiko tiktai ženklo pavidalu. Dėl to užuot 
žmogų paguodusi, kultūra tik dar labiau sustiprina jo liūdesį, nes 
savo simboliškumu ryškiai parodo kūrėjų nebuvimą. Akivaizdoje 
pračjusiųjų amžių kūrinių mes ypatingai pajaučiame žmogiško- 


sios egzistencijos trumpumą ir jos vienkartiškumą.'“ 


T. M. Ir vėl savaime kyla klausimas — kurgi dabar yra visi tie žmo- 


nės, kurie kūrė kultūros kūrinius? 


A. M. Simbolinis ženkliškas kultūros pobūdis yra toji strėlė, kuri 
visados yra nukreipta tolyn nuo žemiškosios mūsų egzistencijos: 
ji rodo kažkur į anapus (išskirta mano. — T. M.). Štai kodėl ir 
Rilke toje pačioje elegijoje įspėja angelą, kad šis netikėtų, jog kul- 
tūros kūrinius girdamas poetas norėtų angelą prisivilioti. O jeigu 
ir norėtų, angelas vis tiek neateitų, „nes mano šauksmas visados 
yra pilnas kelio tolyn. Kaip ištiesta ranka yra manasis šauksmas." 
O ši ištiesta ranka reiškia ne tik kvietimą, bet taip pat „atstūmimą 
ir įspėjimą", kuris sako, kad, nepaisant išgelbėtų savo rankų dar- 
bų, pats žmogus yra pilnas kelio tolyn. Kultūra išgelbsti mūsų 
turinį, bet ji negali išgelbėti šio turinio nešėjo - mūsojo Aš. O be 
jo mes kultūroje taip lygiai esame negyvi, kaip ir patys šie kūri- 
niai.“ 

T. M, O kas realiau sulaiko žmogų žemėje? Gal jo vaikai? 


A. M. <...> žymiai realiau žmogų žemėje sulaiko jo kūno ir krau- 
jo palikimas, būtent vaikai. Jie perima tęsti toliau tėvų gyvenimo 
būdą, jų kūno struktūrą, jų charakterį, ne sykį net gabumus ir 


profesinį darbą. Todėl pastaraisiais laikais rasės teorija paguodos 

ir net nemirtingumo kaip tik ir buvo pradėjusi ieškoti biologinia- 
me žmogaus tęsinyje. Gimdydamas žmogus perteikia savo paties 
gyvybę vaikams ir tuo būdu juose gyvena. Horacijaus „non om- 


. Houi š TEE TEE . 4 . e . 14 
nis moriar" pasikartoja ir šiuo atveju, tik žymiai realiau. 
T. M. Gal tai ir realesnis žmogaus pasilikimo būdas, bet— neasmeninis. 


A. M. <...> deja, neasmeninis. Savo vaikuose žmogus pasilieka 
ne tuo, kuo jis yra dvasia ir asmuo, bet tuo, kuo jis yra gamta. 
Čia jis gyvena taja bendrąja gyvybe, kuri srovena visoje žmoni- 
joje ir kuri gimdymo aktu esti individualizuojama. Tiesa, šita 
gyvybė yra asmeninės mūsų dvasios nešėja ir jos veikimo atra- 
ma. Be jos dvasia negali šios žemės tikrovėje išvystyti ir apreikš- 
ti savo galių. Tačiau pati savyje gyvybė dvasios neturi. Todėl jos 
pasilikimas mūsų vaikuose anaiptol dar neišsprendžia mūsų as- 
menybės praeinamumo ir nebegrižtamumo. Asmeninės savo 
dvasios mes vaikams neperteikiame. Šiuo atžvilgiu juose mes 
nepasiliekame. Mūsasis Aš mūsų gimdiniuose negyvena. Tuo 
tarpu tai jis liūdi, kad praeina ir nebegrižta. Mumyse glūdi ne 
gyvybė, ne kūnas, bet giliausias Aš, kuris atsiskiria nuo žemės ir 
į ją daugiau nebegrižta. Mūsų vaikai todėl mūsų nesulaiko ir 
nebepakartoj a. Gyvenimas vaikuose yra bendras. Kaip lašas, įkri- 
tęs į jūrą, nebeturi savos individualios egzistencijos, taip ir mes 


jos neturime anoje visuotinėje žmonijos gyvybėje.'? 


T. M. Vadinasi, asmeniškumo atžvilgiu mes vis dėlto labiau gyve- 


name savo kūriniuose negu savo vaikuose? 


“Ten pat. 
13 Ten pat. 
“ Ten pat, p. 541. 
* Ten pat. 

A. M. Kultūra sulaiko musų asmenybės bruožus, mūsų giliausius 


dvasios turinius." 
T. M. Tačiau tiktai simboliniu būdu. O vaikai? 


A M. Vaikai sulaiko realiai, deja, ne dvasią ir ne asmenybę, o 


mūsų gyvybę, daugiausia mūsų psichiką." 


T. M. Taigi, pasak Jūsų, „nei kultura, nei gamta neturi galios mus 


šios žemės egzistencijoje sulaikyti arba pakartoti". Tai liūdna. 


A. M. Nei kultūros, nei gamtos akivaizdoje mūsų liūdesys dėl 
mūsų negrįžtamumo bei vienkartiškumo nemažėja, ir abi šios sritys 


mūsų nepaguodžia.“ 


T. M. Bet kodėl vis dėlto žmogus nesusitaiko su savo praeinamumu, 
su savo negrįžtamumu ir nuolat ieško būdų jį nugalėti? Kodėl jis 
nori išsiveržti iš laiko nubrėžtų ribų ir būti visados? Kodėl laiką jis 


išgyvena kaip kažką jam svetima, primesta iš viršaus? 


A M. Atsakymas į šituos klausimus tegali būti vienas: laiko sveti- 
mybės pergyvenimas parodo, kad praeinamumas yra reali būsena, 
bet nenormali. Nenoras praeiti prileidžia kažką kita, kas neturi 
praeiti. O jeigu šitas kažkas vis dėlto praeina, vadinasi, jis yra 
priverstas praeiti. Jam praeinamumas yra uždėtas iš viršaus, bet 


ne kilęs iš jo paties.“ 


T. M. Sakote, kad praeinamumas yra nenormali žmogaus bū- 


sena. Kodėl? 


A M. Jeigu praeinamumas būtų normali žmogiškosios egzisten- 
cijos būsena, žmogus neturėtų noro būti pastoviu ir negalėtų jo 
turėti. Šitoks noras normalioje būsenoje būtų nesąmonė. Tuo 
tarpu žmogus šitokį norą turi. Jis glūdi labai giliai, jis perskverbia 
visus žmogaus darbus, jis apsireiškia visuose žmonėse visais lai- 


kais ir visose tautose. Žmogaus veržimasis iš laiko yra toks pat 

tikras, kaip ir jo negalia išsiveržti. Argi tai nėra praeinamumo 
kaip nenormalios būsenos pergyvenimas? Gyvulys nesiveržia iš 
savo aplinkos. Užtat jis veržiasi iš narvo, nes aplinka jam yra nor- 
mali jo gyvenimo erdvė, o narvas - nenormali, priverstinė, uždė- 


i za 20 
ta jam Iš viršaus. 


T. M. Iš tikro, juk žmogus, pasak Jūsų, „nesiveržia iš laisvės, bet 


veržiasi išprievartos“, nes... 


A. M. <...> nes laisvė yra normali jo būsena, o prievarta - nenor- 
mali. Noras ir veržimasisyra ženklas, kad egzistencija yra patekusi į 
tokią būseną, kurios neturi būti. Taip yra su kiekvienu giliu noru, 
taip yra galop ir su noru išsiveržti iš laiko ir pergalėti savo praei- 
namumą. Taigi nors praeinamumas yra įpintas į pačią mūsų bū- 
ti, nors mūsų egzistencija praeina nuolatos, tačiau tai yra nenor- 


. -= = pe Pe ; = = 21 
mali mūsų būsena. <...> ji yra giliausia prasme ne mūsų būsena. 


T. M. Tačiau jeigu praeinamumas, kaip sakėte, yra ne mūsų būsena 
arba nenormali mūsų būsena, tai turėtų būti kita būsena, kurią mes 
galėtume pavadinti sava arba normalia. Juk pats mūsų būsenos ne- 


normalumas rodo, kad... 


A, M. Praeinančios ir laikinės mūsų būsenos nenormalumas pa- 
rodo, kad mūsų egzistencija yra atvira kitai būsenai, kuri nepraei- 


na, nesibaigia ir kurioje buvimas yra visas kartu.” 


T. M. Ta kita būsena tikriausiai vadinasi amžinybė? 
“ Ten pat. 
"Ten pat. 
B Ten pat. 


1° Ten pat, p. 534. 

2 Ten pat, p. 534-535. 
* Ten pat, p. 535. 

Ten pat. 

A. M. Šitokią būseną mes vadiname amžinybe. Amžinybė kaip tik 


ir yra tai, ko mes ieškome ir už ką mes kovojame su laiku.” 
T. M. Tačiau mesjos neturime. 


A. M. Bet mes norime ją turėti. Ji stovi priešais mūsų akis kaip 
mūsų ieškoma normali būsena. Jos mes ilgimės, ją pergyvename 
kaip aukštesnę vertybę negu laikas. Laikas amžinybės akivaizdoje 
yra netikra būsena, į kurią mes iš tikro esame nusviesti. Susidūrę 
su praeinamumu mes pajaučiame, kas mes esame patys savyje: 
nenorinčios praeiti būtybės. Laiko praeinamume mums apsireiškia 
esminis mūsų pačių nepraeinamumas. Amžinybės šviesoje dabar- 
tinė egzistencija pasirodo kaip nenormali, netikra, tikrosios eg- 


. s. 24 
zistencijos vardo neverta. 


T. M. Suprantu, kad mes siekiame egzistencijos, kuri nepraeina, 


tačiau... 


A. M. Mūsų giliausias siekimas yra kitokia egzistencija: nebe vyks- 
tanti, bet esanti visa kartu ir todėl nebepraeinanti. Kaip egzistenci- 
jos ribose mes atsiveriame transcendencijai, kaip savo veikime 
atsiveriame pasauliui, taip savo praeinamume mes atsiveriame am- 
žinybei. Egzistencija veda į transcendenciją, asmeninis Aš veda į 


daiktą, laikas veda į amžinybę.“ 


T. M. Tačiau amžinybės teigimas neišgelbsti mūsą žemiškosios eg- 


zistencijos. 


A. M. <...> amžinybės teigimas irjos ilgesys anaiptol nepanaiki- 
na laiko tekėjimo, kuris nešasi mūsų egzistenciją ir ją galop nusi- 
neša. <...> Amžinybė ne tik neįamžina žemiškojo mūsų buvimo, 
bet, priešingai, ji suponuoja jo pabaigą. Laikas turi baigtis, kad 
prasidėtų amžinybė. Dabartinės tad egzistencijos pabaiga pasiro- 
do kaip natūralus dalykas, kaip sąlyga mums pereiti į tikrąją ir 


mūsų giliausiai trokštamą būseną.” 

T. M. Sakote, amžinybe yra mūsų labiausiai trokštama būsena, o egzis- 
tencijos pabaiga — būtina sąlyga, kad galėtume pereiti į šią būseną. Gal 


ir taip. Tačiau ši pabaiga vis tiek kelia mums neapsakomą liūdesį. 


A. M. Mintis, kad mes būname tik kartą, nėra džiaugsminga. 
Galima tikėti, kad tikroji egzistencija prasideda tiktai anapus, kad 
amžinybė yra mūsų ilgesių įvykdymas, tačiau tasai faktas, kad 
mes nebegrįžtamai žemę paliksime, kad šita, tegul ir nenormali, 
mūsų būsena mums duota tik kartą, kelia mumyse kažkokį neri- 
mą ir instinktyvų prisirišimą prie šios žemės buvimo. Salia praei- 
namumo pergyvenimo, kuriame atsiveria amžinybė, žmogus turi 
ir vienkartiškumo pergyvenimą, kuriame atsiskleidžia egzistenci- 


jos vertingumas.“' 


T. M. Jo egzistencijos vertingumas... Tad ir kyla klausimas, ko iš 
tikro nori ir siekia žmogus — nemirtingumo ar amžinybės? Sakėte, 
kad žmogaus egzistencijos pabaiga atveria kelią į visų trokštamą bū- 
seną — į amžinybę. Tačiau žmogus, gal ir trokšdamas šios būsenos, 
savo egzistencijos pabaigos ne tik nenori, bet ir labiausiai bijo. Maža 
to, visais įmanomais būdais jis stengiasi šią pabaigą nutolinti nuo 
savęs ir kuo ilgiau pabūti šioje žemėje: „Juk gražu — /Ar ne? — dar 


"8 


kiek pabūti. 


A. M. Egzistencijos praeinamumas ir nebegrįžtamumas dar ne- 


parodo, kodėl mes turime į šią egzistenciją kabintis ir neleisti jai 


Ten pat. 

“ Ten pat. 

“ Ten pat. 

% Ten pat, p. 537. 

7 Ten pat. 

2 Jasmantas A. Gruodas // Jasmantas A. Gruodas. - Brooklyn: Ateitis, 
1965, p. 17. 

neatšaukiamai praeiti. Vienkartiškumo šviesoje mes dar neregi- 


. .. . s * . . . 29 
me egzistencijos turinio, dėl kurio mes ją vertintume. 


T. M. Ir dėl kurio tikriausiai norėtume niekados nemirti? 


A M. Dažnai yra sakoma, kad būti yra geriau negu nebūti, kad 
gyvenimas yra didesnė vertybė negu mirtis. Galimas daiktas, kad 
šis posakis kaip abstrakti teoretinė formulė savyje ir yra teisingas. 
<...> Tačiau <...> konkrečioje situacijoje žmogus gali mirtį statyti 
aukščiau už gyvenimą, gali mirties ilgėtis ir netjos trokšti. Tai yra 


nuostabus dalykas, bet jis yra tikras.“" 


T. M. Išties nuostabus. Bet, manyčiau, taip būna labai retai. Ta- 
čiau įdomu, kas gali pažadinti žmoguje nebūties ar mirties troškimą 


ir kokią prasmę jis turi? 


A. M. Aukščiau esame sakę, kad egzistencijos vienkartiškumas 
sukelia mumyse jos vertingumo pergyvenimą. Egzistencija mums 
atrodo esanti vertinga, nes mes gyvename tik kartą. Vis dėlto šis 
vienkartiškumas neatskleidžia mums pagrindo, kodėl būtent eg- 


zistencija yra vertinga.“ 


T. M. Kaip sakėte, egzistencija vertinga savo turiniu. Bet kaip at- 
skleisti šį turinį? 

A. M. Šis turinys atsiveria mums tiktai (išskirta mano. - T. M.) 
nebūties bei mirties troškime. Jeigu kai kuriais atvejais mes nori- 
me išnykti, jeigu šio išnykimo mes net ilgimės ir jo ieškome, va- 
dinasi, mes jau pergyvename savą egzistenciją kaip nevertingą ir 
todėl stengiamės ja nusikratyti. Ji mums pasidaro ne tik sunki, 
bet ir bloga, blogesnė negu nebūtis. Mirties troškimas parodo, 
kad egzistencijos mes ilgimės tik tol, kolji yra vertybė. Nustojusi 
vertybės pobūdžio, ji nustoja tuo pačiu ir mūsų prisirišimo prie 


jos. Grynas egzistencijos faktas mūsų nežavi.““ 

T. M. Tai, manau, ginčytinas dalykas. Bet kada, Jūsų nuomone, 


egzistencija virsta grynu faktu, kurio žmogus nori nusikratyti? 


A. M. [Kai] jis jos nebekuria, <...> jos nebevykdo savo pašauki- 
mu pasaulyje. <...> Jo dienos yra tiktai grynas laiko tekėjimas.Ta- 
čiau kadangi šis tekėjimas nieko nebeneša, kadangi jame niekas 
nebėra vykdoma, todėl jis yra niekas, vadinasi, formalus, tuščias 
tekėjimas, tuščias tapsmas, kuriame niekas netampa ir iš kurio 
niekas nekyla. Todėl šitoks laiko tekėjimas yra nevertingas, ir ši- 
tokiu tekėjimu išsisemianti egzistencija yra nebe egzistencija, bet 
grynas buvimas, vadinasi, grynas faktas, kad žmogus yra, bet jau 


nebe nurodymas, kam ir kodėl jis yra 27" 


T. M. Jūs kalbate apie prasmės netekimą. O prasmės netekimas, 
pasak Jūsų, yra egzistencijos pabaiga. IS tikro kartais žmogaus egzis- 


tencija pasibaigia anksčiau, negu jį ištinka fizinė mirtis. 


A. M. Prasmės netekusi egzistencija jau yra mirusi, nors Žmogus 
fiziškai gyventų dar kelias dešimtis metų. Todėl visi tie gyveni- 
mai, kurie yra nustoję prasmės, yra mirę. Jie yra nebe gyvenimai, 
bet tiktai buvimai, laukią savo biologinio, gamtinio galo, nes dva- 
sinis, žmogiškasis galas jiems jau yra atėjęs. Štai kodėl Apokalip- 
sės „pirmasis ir paskutinis" liepia Sardų bažnyčios angelui rašyti: 
„Aš žinau tavo darbus, kad tu turi vardą, būk esąs gyvas, o esi 


miręs" (Apr3, /)““ 


* Maceina A. Jobo drama // Raštai, t. 3, p. 547. 
“ Ten pat, p. 545. 

3! Ten pat, p. 547. 

“ Ten pat. 

® Ten pat, p. 547-548. 

* Ten pat, p. 548-549. 

T. M. Jus teigiate, kad egzistencijos gyvybę palaiko tiktai prasmė. 
Bet prasmė, deja, neapsaugo egzistencijos nuo pabaigos, žmogaus — 
nuo mirties, be to, ir nemirtingumo problemos ji neišsprendžia. Ma- 
ža to, atrodo, kad dabartinis žmogus džiaugiasi kaip tik grynu savo 
buvimu ir visai nelinkęs atsisakyti gyvenimo dėl neaiškaus pašauki- 
mo arba prasmės. Nemanau, kad jis suka galvą dėl savo egzistencijos 


vertingumo. Jam pats jo buvimas žemėje yra vertingas. 


A. M. Be abejo, išskridus peteliškei iš kiautelio, galima džiaugtis 


šio kiautelio tuštuma.“' 


T. M. Galima ne tik džiaugtis, bet, kaip sakėte, galima ir „iš nepra- 
smės padaryti prasmę". Tačiau pakalbėkime apie tai, ko žmogus iš 
tikrųjų trokšta. Mirties troškimas, manau, vis dėlto nėra dažnas, 
nors ir atskleidžia gana svarbius dalykus. Amžinybės troškimas atro- 
do labai neapčiuopiamas, tolimas kaip aidas... Bet nemirtingumo 


troškimą mirties akivaizdoje, regis, "nesunku paaiškinti. 


A. M. Žmogaus nemirtingumo problema egzistenciniu atžvilgiu yra 
pagrindinė. Net Dievo buvimas čia atsistoja antroje vietoje. Gali 
Dievas ir būti, bet jeigu Žmogus yra mirtingas iš esmės, jeigu jis 
sunyksta visas, Dievo egzistencija čia nieko neišsprendžia ir nepa- 
deda. Mirtingas žmogus esančio Dievo akivaizdoje tik dar labiau 
pasijunta nuskriaustas ir paniekintas. Todėl savam likimui išspręsti 
nemirtingumas yra pats didysis pagrindas. Štai kodėl visos tautos 


visais amžiais yra tikėjusios, kad žmogus gyvena ir po mirties.“ 


T. M. Tikėjo, bet ir abejojo. Todėl ir ieškojo būdų nugalėti mirtį, 
žinoma, išskyrus tuos retus atvejus, kai geidė mirties. Juk sakėte, kad 
nugalėti mirtį yra nuolatinė žmonių svajonė. Jie visada dėjo ir vis 
dar deda daugpastangų siekdami prigimtosiomis savo jėgomis — protu, 
valia, kūryba —ją nugalėti. Juk kas yra, pavyzdžiui, medicina, jeigu 


ne siekimas nugalėti siaučiančią šioje žemėje mirtį? 

A. M. Giliausia savo esme medicina yra ne kas kita, kaip kova su 
mirtimi. Realine savo puse, kaip kultūrinis kūrinys, medicina yra 
ligos diagnozė ir jos terapija. Idealine betgi savo puse, kaip žmo- 
giškasis siekinys, medicina yra mirties pergalė. Labai dažnai ši 
pergalė jai iš tikro ir pasiseka. Ji gali pagrįstai didžiuotis, kad jau 
labai stipriai apvaržiusi mirties siautėjimą tarp vaikų ir jaunuolių, 
kad beveik visiškai pašalinusi iš kultūringų kraštų epidemijas (rau- 
pus, marą, cholerą ir kt.) ir kad tuo būdu prailginusi žmogaus 
amžių bent trečdaliu. Jeigu gyvenimas yra laikomas didžiausia 
prigimtąja vertybe, tai šiai vertybei išlaikyti medicina yra pašauk- 
ta pačia savo esme. Visos jos pastangos yra nukreiptos į tai, kad 
būtų nugalėta ana „paskučiausioji neprietelė" (/ Kor 15, 26) - 
mirtis. Žinomas vokiečių chirurgas H. Killianas yra gražiai pasa- 
kęs, kad „santykis tarp paciento ir gydytojo visados yra savotiška 


draugystė kovoje su skausmu ir mirtimi"? 


T. M. Iš tikro gražiai pasakyta. Bet kas sudaro šios draugystės pagrindą? 


A. M. <...> žmogus neprivalo mirti — štai kas juodu sieja vieną 


su kitu.“ 


T. M. Manau, ši mintis ne tik sergantį ir trokštantį gyventi žmogų 
sieja su gydytoju kaip gelbėtoju, bet tam tikra prasme ji sieja medici- 


ną su religija. 


A. M. Šitoje vietoje medicina kaip tik ir susitinka su religija — 
ne kaip kūrinys, bet kaip siekinys. Tiesa, Krikščionybė šiandien 


nesiima gydyti konkrečių ligų švęstu vandeniu, žegnonėmis, 


“ Ten pat, p. 553. 

“ Ten pat, p. 556. 

* Maceina A. Krikščionis pasaulyje// Raštai, t. 5, p. 516-517. 
8 Ten pat. 

palytėjimu relikvijomis ar kitais kuriais religinės srities daiktais. 
O vis dėlto labai būdinga, kad visais laikais ir visose religijose liga 
yra buvusi ir tebėra kažkoks sakralinis dalykas, pirminių religijų 


magas yra buvęs ir kunigas, ir gydytojas kartu.“ 


T. M. Kaip ligos sakrališkumas reiškiasi Krikščionybėje? 


A. M. <...> dviem dalykais: Kristaus atsikreipimu į sergančiuo- 
sius ir Ligonių sakramento buvimu. Naujojo Testamento egze- 
gezė yra per maža domėjusis tuo, kad ligonis žmogus stovi Jėzaus 
veiklos vidurkyje <...>. Šalia Dievo karalystės skelbimo, ligonių 
gydymas buvo ryškiausias Jėzaus veiksmas. Dar daugiau: net bū- 
tų galima teigti, kad ligonių gydymas buvo Dievo karalystės priartė- 
jimo išdava, nes kai Jono pasiuntiniai Jėzų klausė, ar jis esąs Me- 
sijas, ar jie turi kito laukti (plg. Lk 7, 20), tai Jis atsakė: „Nuėję 
papasakokite Jonui, ką esate girdėję ir matę: aklieji regi, raišieji 
vaikščioja, raupsuotieji pagydomi, kurtiniai girdi, numirėliai ke- 
liasi, beturčiams skelbiama Evangelija" (Lk 7, 22). Tai reiškia: 
ligos ir mirties pergalė turėjo būti įrodymas, kad Jėzus yra Mesi- 


jas ir kad ši pergalė yra Dievo karalystės buvimo ženklas.“ 


T. M. Papasakokite apie Ligonių sakramentą. 


A. M. Gydomąjį savo veikimą Kristus perteikė Bažnyčiai ne tik 
ta prasme, kad apaštalai ne sykį sergančiuosius gelbėjo iš jų ne- 
galių (plg. Apd 3,1-8; 5, 15-16; 9, 33-35; 9, 40; 14, 7-9; 28, 
8-9), bet ypač tuo, kad įsteigė Ligonių sakramentą. Šis sakramen- 
tas labai dažnai esti krikščionių suvokiamas bei pergyvenamas vi- 
siškai klaidingai, laikant jį mirties sakramentu ir priimant jį tik 
tada, kai jau nebėra vilties pagyti. Iš tikro tačiau jis yra ligos sakra- 
mentas ir todėl vilties pasveikti sakramentas. Štai kaip apie jį rašo 
šv. Jokūbas savo laiške pirmiesiems krikščionims: „Jei kas tarp 


jūsų serga, tepavadina Bažnyčios kunigus, ir jie tegu meldžiasi 

patepdami jį aliejumi Viešpaties vardu. Tikėjimo malda išgelbės 
ligonį, ir Viešpats jį pakels; o jei yra nuodėmėse, bus jam atleis- 


tos" (Jok 5, 14-15)“ 


T. M. Iš tiesų šie žodžiai aiškiai rodo, kad Ligonių sakramentas yra 


vilties pasveikti, o ne mirties sakramentas. 


A. M. Krikščionybė Ligonių sakramentu stengiasi palaikyti žmogiš- 
kąją gyvybę, kaip tai stengiasi ir gydytojas prigimtosiomis priemonė- 
mis. Prie sergančiojo susitinka medicina ir religija - ne savo gydymo 
būdu, bet savo siekiniu: nugalėti mirtį atstatant jos ardomą gyvybę. 


Medicinos ir religijos šia prasme siekinys yra vienas ir tas pats.“ 
T. M. Tačiau ir kunigas, ir gydytojas rungtynes su mirtimi pralaimi. 


A. M. Deja, <...> žmogus miršta, nepaisant net nė didžiausios 
medicininės pažangos; jis miršta, nepaisant net nė karščiausios 
tikėjimo maldos. Mirtis pasilieka nenugalėta nei mokslo, nei reli- 
gijos priemonėmis. <...> niekas rimtai negalvoja, esą mokslas pa- 
sieksiąs tokio aukščio, jog galėsiąs pašalinti mirtį iš pasaulio. Tas 


pat yra ir su religija.“ 


T. M. Betjuk „Dievas nepadarė mirties ir nesidžiaugia gyvųjų žū- 


timi" (m 1, 13). 


A. M. <...> Krikščionybė <...> jungia mirtį su nuodėme: „Per 
vieną žmogų nuodėmė įėjo į pasaulį ir per nuodėmę mirtis, ir 


taip mirtis perėjo į visus žmones, kadangi visi jame nusidėjo" 


t 


“Ten pat, p. 517. 

“ Ten pat, p. 517-518. 
“ Ten pat, p. 518. 

* Ten pat. 

^ Ten pat. 

(Rom 5, 12). Mirties visuotinumas yra vienas iš pagrindinių Krikš- 
čionybės teiginių.“ 

T. M. Puiku, kad Krikščionybė vis dėlto kalba apie mirties nugalė- 
jimą, nuolat mums primena, kad „kaip paskutinis priešas bus sunai- 
kinta mirtis" (1 Kor 15, 26) ir kad „nebebus mirties" (Apr 21, 4). 


Ką reiškia šie žodžiai? 


A. M. Jie reiškia, kad tiek medicinos kova su mirtimi mokslo 
priemonėmis, tiek religijos kova su ta pačia mirtimi sakramenti- 
nėmis priemonėmis bus galų gale laimėta. Tai irgi vienas iš pa- 
grindinių Krikščionybės teiginių. Todėl tiek gydytojas, prideng- 
damas drobule mirusiojo veidą, tiek kunigas, baigdamas maldas 
prie mirštančiojo, nestovi prieš visišką sudužimą bei neviltį. Kaž- 
koks lūkestis bei pažadas šviečia jiems abiem: „Mirtie, kur tavo 


pergalė? Mirtie, kur tavo akstinas?" (1 Kor 15, 55)“ 


T. M. Sakote, kad medicinos ir religijos kova su mirtimi bus laimėta. 
Bet kada tai įvyks ir ar apskritai įvyks? Viena visiškai aišku -jeigu ir 
įvyks, tai tik ne šioje žemėje ir ne mums esant dabartinės būsenos. Tad 
ar žmonių tikėjimas, jogjie gyvens ir po mirties, nėra susijęs su tuo, 
kad jie netenka vilties pasiekti nemirtingumą šioje žemėje? Juk žmo- 
gus trokšta gyventi ir, manau, būtent šis troškimas ir skatina jį tikėti 


pomirtiniu savo buvimu, vadinasi, tikėti amžinąjį gyvenimą. Tačiau... 
A. M. Krikščionybėje pomirtinis buvimas <...> yra apsisprendimas?“ 


T. M. Apsisprendimas Dievo, kuris pažadėjo amžinai grįsti mūsų 
buvimą, atžvilgiu. Dabar, manau, būtų logiška pakalbėti apie ne- 


mirtingumo pagrindą. 


“ Ten pat, p. 518-519. 
^ Ten pat, p. 519. 
“ Maceina A. Jobo drama // Raštai, t. 3, p. 559. 

ŠEŠTASIS POKALBIS 


Apie ontologinį nemirtingumą, 
arba apie nemirtingumo 
pagrindą 


T. M. Vėl grįžtu prie sudėtingos nemirtingumo problemos, nes ji, 
atrodo, yra pagrindinė siekiant suprasti mirtį kaip patį svarbiausią 
žmogaus gyvenimo įvykį. O norint bent kiek išsklaidyti žmonių bai- 
mę ir nerimą dėl tolesnio likimo reikėtų suprasti Dievo, vadinasi, 
religijos vaidmenį žmogaus gyvenime. Krikščionybė Dievą suvokia 


kaip tiesioginį manęs Kūrėją. 


A. M. <...> pasak jos mokslo, Dievas ir yra tiesioginis manęs 
kaip Aš Kūrėjas. Šia Dievo samprata Krikščionybė kaip tik ir pa- 


kyla į tikrosios religijos rangą.“ 


T. M. Tai reiškia - religijos kaip vienintelės žmogaus paguodos, 


gelbstinčios jį nuo nerimo? 


A. M. Religijos Dievas yra Dievas Kūrėjas, o Dievas Kūrėjas 


savaime yra Dievas Meilė. <...> Dievo kaip meilės samprata 


' Maceina A. Religijos filosofija // Raštai, t. 7, p. 147. 

meta visiškai naujos šviesos ir Žmogui, esančiam santykyje su Dievu 
<...>. Išmąsčius šį santykį ligi galo, jis atsiskleidžia <.. .> esąs meilės 
santykis. Buvoti betgi meilės santykyje su Dievu yra žmogui ne- 
paprastos reikšmės dalykas, esmiškai įtaigaująs tiek jo savimonę, 


tiek jo būklę pasaulyje, tiek galop jo trukmę buvime.“ 


T. M. Trukmę buvime... Tačiau žmogus, kaip sakėme, trokšta ne- 


mirtingumo. 


A M. Būdamas tiesioginis manęs kaip Aš kūrėjas, įvykdęs savo 
meilę manyje kaip esančiajame, Dievas tuo pačiu daro, kad aš ir 
buvočiau kaip nenykstamybė, jo meilės buvime laikoma bei ne- 
šama. Metafizika žmogaus nemirtingumo paprastai ieško jo sie- 
los dvasingume: būdama vientisa būtybė (ens simplex), siela ne- 
galinti mirti, nes negalinti suirti į dalis, kadangi ji šių dalių iš viso 
neturinti. Neneigdama šios pažiūros, religijos filosofija betgi pa- 
stebi, kad tokia mirties bei nemirtingumo samprata neperžengia 
kosmologinės plotmės: mirtis šiai sampratai yra sudėtinės būty- 
bės suirimas, o nemirtingumas — vientisos būtybės būsena. Ta- 
čiau čia yra išleidžiamas iš akių ontologinis tiek pačios mirties, 
tiek nemirtingumo atžvilgis, būtent buvimo laikymasis savame 
pagrinde. Ontologiškai žiūrint, mirties yra grasoma kiekviena pa- 
gristoji būtybė, nes kiekviena reikalauja pagrindimo savam buvi- 
mui ir kiekvienai šis pagrindimas gali būti atimtas; todėl kiekvie- 
na būtybė gali grižti nebūtin. Kosmologinė jos esmės sąranga - 
sudėtinė ar vientisa — čia neturi reikšmės. Vientisa būtybė pa- 
grindimo taip lygiai reikalinga, kaip ir sudėtinė būtybė; todėl vien- 
tisai būtybei ontologinė mirtis taip lygiai graso, kaip ir sudėtinei. 
Šia prasme žmogaus siela neturi nieko pranašesnio negu, sakysi- 
me, medžiaga. Ontologinis nemirtingumas, vadinasi, nuolatinis 
buvojimas savame pagrinde, gali būti pateisintas tik pagristosios 


būtybės grindimo amžinumu.“ 

T. M. Vadinasi, jeigu šis grindimas nesiliauja, tai nesiliauja ir bū- 


tybės buvimas, nesvarbu, kokia yra būtybės sąranga. 


A. M. <...> vis tiek kokia ši būtybė būtų savo esmės sąranga, nes 
ne esmė neša buvimą, bet buvimas neša esmę. O būtybės buvi- 
mas pats turi būti nešamas. Todėl jis su būtybės esmės pobūdžiu 
ir neturi sąlyginio ryšio. Ir štai žmogaus asmens grindimas kaip 
tik ir yra nesiliaujančios trukmės. Būdamas Dievo norėtas bei 


įvykdytas tiesiog kaip šis konkretus asmuo“... 
T. M. Konkretus asmuo — vadinasi, Aš kaip Aš pats? Vienkartinis Aš? 


A. M. <...> asmuo, kuris visados yra konkretus, dabartinis, vien- 
kartinis, turįs vardą ir savos vienkarrybės sąmonę. <...> Kurda- 
mas mane tiesiog, Dievas ir nori manęs tiesiog, vadinasi, nori ma- 
nęs kaip manęs, kaip šio visiškai konkretaus Aš: kaip Jono, Pet- 
ro, Pauliaus... <...> Būdamas Dievo norėtas bei įvykdytas tie- 
siogkaip šis konkretus asmuo, žmogus kaip Dievo Tu ir pasilie- 
ka, būdamas įkūnytos Dievo meilės regimybė, nes atitraukti jo 
buvimo grindimą reikštų nustoti Dievui jį mylėjus, kas Dievo 
Meilės sampratoje yra negalimybė. Metafiziniame savo dieno- 
raštyje <...> G. Marcelis yra gražiai pastebėjęs, kad „meilė kryps- 
ta tik į tai, kas yra amžina; ji įtvirtina mylimąjį, iškeldama jį 
viršum pasaulio kaitų bei svyravimų". Trumpai tariant, meilė 


įamžina mylimąjį." 
T. M. Gražiai skamba. Tačiau žmogus savojo Tu atžvilgiu vargu 


ar gali tai padaryti. 


* Ten pat, p. 148. 
° Ten pat, p. 151. 
‘Ten pat, p. 151-152. 
5 Ten pat, p. 150, 152. 

A. M. Be abejo, žmogaus atveju šis įamžinimas yra tik sąmonės 
troškimas, nes Žmogus nepajėgia padaryti, kad jo Tu pasiliktų 
tikroviškai. Tačiau Dievo atveju mylimojo įamžinimas yra savai- 
minga išvada iš kuriamojo veiksmo, kuriuo Dievas įkūnija savo 
meilę, pats save atiduodamas žmogui kaip savajam Tu. Kurda- 
mas manąjį Aš kaip savąjį Tu, Dievas kuria jį ne praeinamybei, 
kas reikštų ir praeinančią paties Dievo meilę, bet amžinybei kaip 
nekintamos savo meilės išraišką. Manasis Tu yra todėl amžinas, 
kad jis yra amžinos Dievo meilės laikomas buvime kaip jo paties 


dovanoje.“ 
T. M. Vadinasi, nemirtingumo pagrindas yra meile? 


A. M. <...> ontologinio nemirtingumo pagrindas yra <...> ma- 
no santykis su Dievu kaip manuoju Tu. Būdamas nenutrūksta- 
mas pats savyje, šis santykis padaro, kad ir mano asmens buvimas 
yra nenutrūkstamas. Net psichologiškai šį santykį ir atsakęs iš 
savo pusės, aš vis tiek pasilieku būti, nes Dievas man savo meilės 


ir tuo pačiu mano grindimo buvime niekad neatsako.“ 


T. M. Ir būtent todėl AŠ kaip asmuo lieku nemirtingas — net ir tuo 


atveju, jeigu nebūsiu Dievui ištikimas? 


A. M. <...> psichologinė mano neištikimybė negali sugriauti 
ontologinės Dievo ištikimybės. Įkūnijęs manyje save kaip mei- 
lę, Dievas amžinai lieka mano buvimo nešėjas, kaip jis amžinai 
lieka ir Dievas Meilė. Šia prasme religijos filosofija pagilina ir 
net peržengia metafiziką, nes suvokia tiek mirtį, tiek nemirtin- 
gumą ne atsietai nuo Dievo ir todėl tik kosmologiškai, bet ry- 
šium su Dievu Meile, žvelgdama į tai pagristojo buvimo požiū- 
riu. Nemirtingumo sąmonė yra pats aukščiausias žmogaus atsi- 


tiesimo laipsnis.“ 


T. M. Kaip tai suprasti? Kas yra šis atsitiesimas? 

è Ten pat. 


A. M. Žmogaus atsitiesimą Dievo, pasaulio ir laiko atžvilgiu rei- 
kia suprasti ne grynai psichologiškai ar morališkai, o ontologiškai 
tiesiogine šio žodžio prasme, būtent: atsitiesimas yra pati žmogiš- 


kosios būtybės būsena.“ 
T. M. Kaip kitaip galima apibūdinti šią žmogaus būseną? 


A. M. Žmogus buvoja kaip atsitiesęs, vadinasi, laisvai apsispren- 
džiąs Dievo akivaizdoje, jaučiąsis pasiųstas pasaulio akivaizdoje ir 
nemirtingas sava trukme. Apsisprendimas, pasiuntinybė ir ne- 
mirtingumas yra žmogiškosios būtybės buvimo būdai (modalita- 


tes), prabyla jo laisve ir vienkartybe.'" 
T. M. Vadinasi, tai yra butinės žmogaus savybės? 


A. M. <...> arba ontologinės savybės pačia esme. Užtat ir meilės 
santykis, iš kurio šios savybės kyla ir kuriame jos laikosi, yra buti- 
nio, arba ontologinio, pobūdžio. Dievo ir žmogaus meilėje susitin- 
ka ne du psichologiniai ar moraliniai nusistatymai - dieviškasis ir 
žmogiškasis, bet dvi būtys, teikiamos viena kitai taip, jog viena (Die- 
vas) virsta buvimo pagrindu kitai (žmogui). Nuosekliai tad būti 
meile yra Dievui ne kokia nors išvestinė jo savybė, bet pati dieviš- 


koji būsena: Dievas buvoja atsiduodamas kitam, arba mylėdamas.'' 


T. M. Gal tą patį mes galime pasakyti ir apie žmogų? 


A. M. Tas pat pasakytina ir apie žmogų. Priimti meilę yra žmo- 


gui irgi ne atsitiktinybė, bet pati jo būsena: Žmogus buvoja 


ê Ten pat, p. 152. 
7 Ten pat. 


°’ Ten pat, p. 153. 


“ Ten pat. 
“ Ten pat. 

priimdamas kitą, todėl taip pat mylėdamas. Savęs kitam neati- 
duodąs Dievas būtų ne Dievas, ir savin kito nepriimąs Žmogus 
būtų ne žmogus. Meilės santykis apreiškia tiek Dievo, tiek žmo- 
gaus atvirybę vienas kitam. Tai pačios būties atvirybė, niekados 


negalinti užsisklęsti Dievo atveju.“ 
T. M. Arji gali užsisklęsti žmogaus atveju? 


A. M. <...> tik grynai psichologiškai <.. .>, savo laisve atstumda- 
ma dieviškąją meilę. Ontologiškai betgi nėra nei „uždaro Die- 
vo", nei „uždaro žmogaus". Augustino „cor inguietum" yra vaiz- 
dinga šios abipusės atvirybės išraiška. Kurdamas žmogų sau („fe- 
cisti nos ad Te"), Dievas atskleidžia savą atvirybę: jis trokšta 
priimti žmogų į save. Tai ataidi žmogaus būtybėje nerimu Die- 
vop („et inguietum est cor nostrum"), išreiškiančiu žmogaus 
atvirybę. Be Dievo atvirybės nebūtų jokio grindžiamojo arba 
kuriamojo veiksmo; be Žmogaus atvirybės nebūtų jokio santy- 
kio arba religijos. Religija kyla tik tada, kai šios dvi atvirybės - 


kuriančioji ir sukurtoji — susiduria viena su kita kaip paskati- 


3 


nančioji ir pasitikinčioj i.' 


T. M. Tad tikriausiai galima pasakyti, kad būtent religija, o gal — 
tik religija atveria žmogui kelią į nemirtingumą, kuris, toji visų 
trokštama būsena, prasideda tiktai peržengus mirties slengstį. Sia 
prasme mirtį išties galima laikyti pačiu svarbiausiu šiapusinio žmo- 


gaus gyvenimo įvykiu. 


A M. Religijos įsijungimas į žmogaus gyvenimą atidaro jam naujų 


perspektyvų ir jį pratęsia ligi amžinybės.'“ 
T. M. Ir vis dėlto įrodymų, kad asmuo nemirtingas, deja, nėra. 


A M. <...> įrodymų, kad asmuo yra nemirtingas savaime, nėra 


ir negali būti. Yra tik pasitikėjimas (pistis) Dievu Meile kaip ma- 

nęs Kūrėju, kad jisai, trokšdamas manęs kaip manęs paties, savo 
meilės troškulio niekad neatšauks ir todėl mane kaip mane patį 


amžinai buvime gris." 


T. M. Tačiau atrodo, jog vien pasitikėjimo Dievu, tuo, kad jis ma- 
ne „amžinai buvime gris", žmogui nepakanka, nes kitaip jis vargu 


ar puoselėtų lūkestį nugalėti mirtį kreipdamas žvilgsnį į save patį. 


“ Ten pat. 

“ Ten pat. 

“ Maceina A. Dabarties filosofijos keliai // Raštai, t. 9, p. 33. 
“ Maceina A. Asmuo ir istorija // Raštai, t. 6, p. 332. 


SEPTINTASIS  POKALBIS 


Apie lūkestį nugalėti mirtį 


T. M. Anksčiau kalbėjome apie žmogaus kovą su mirtimi prigimto- 
siomis priemonėmis, kuri nėra ir negali būti sėkminga, nes mirtis 
yra visuotinis dėsnis. Tačiau Jūs teigėte, kad ši kova galą gale bus 
laimėta pasitelkus mokslo, pavyzdžiui, medicinos kaip vienos iš kul- 
tūros sričių, ir sakramentines priemones. Kuo Krikščionybė grindžia 
lūkestį nugalėti mirtį, teikdama medicinai pasitikėjimo, kad ir jos 


pastangos nėra tuščios? 


A M. Anaiptol ne tuo, kad žmonija žemėje kada nors pasieks 
tokio kultūros aukščio, jog suras priemonių mirties išvengti. Krikš- 
čionybė yra nepaprastai apdairi religija, nepasiduodanti jokioms 
utopijoms, nors jos kalbėtų ir mokslo vardu. Krikščionybės skel- 
biama mirties pergalė remiasi ne Žmogaus nemirimu, bet jo prisi- 
kėlimu. Mirimas yra visuotinis dėsnis tiek biologiškai, tiek reli- 
giškai: niekas iš jo ištrūkti negali. Net ir Jėzaus ar apaštalų prikel- 
tieji asmenys, kaip Lozorius, Jayro duktė Tabita, turėjo vėl mirti. 
Tačiau Krikščionybei yra laiduota, jog mirusis žmogus prisikels, 
kadangi jos steigėjas Jėzus Kristus mirė ir - prisikėlė. Kristus nu- 
galėjo mirtį ne tuo, kad biologiškai nemirė, bet tuo, kad, būda- 


mas miręs, prisikėlė kaip „užmigusiųjų pirmonė" (/ Kor 15, 20), 


86 


vadinasi, kaip realus pažadas, kad tai įvyks ir su visais žmonėmis: 
„Visi bus atgaivinti" (7 Kor 15, 22). Mirties nugalėjimą Krikščio- 
nybė remia ne žmogaus buvimo prailginimu ligi begalybės, bet 
ligos sunaikinto buvimo atstatymu Viešpaties galybe. Tai galuti- 
nis ir nebežlungamas atstatymas, nes prisikelti yra daugiau negu 
nemirti. Prisikelti reiškia pereiti į baigties būseną. Štai kodėl Krikš- 
čionybė nenusimena būtinos ir visuotinės mirties akivaizdoje, ir 
štai kodėl ji nelaiko neprasmingomis mokslo pastangų išlaikyti 
žmogaus gyvybę kiek galima ilgiau. Štai kodėl galop ir ji pati 
meldžiasi prie ligonio lovos ir tepa jį šv. aliejumi, nors ir žino, 
kad visa tai jo nuo mirties neapsaugos. Taip ji elgiasi todėl, kad 
žino, jog prisikėlime įvyksta siekinys kiekvieno darbo, kuriuo yra 


palaikomas buvimas kaip aukščiausia vertybė.' 


T. M. Suprantama, kodėlJūs taip vertinate mediciną: Jūs randate 


gilių jos sąsajų su religija. 


A. M. Medicinos ir religijos siekinys yra tas pats: <...> nugalėti 
mirtį.“ Prisikėlimo šviesoje igyja naują prasmę ir medicinos pa- 
stangos. Paviršium žiūrint, šios pastangos atrodo labai kasdieni- 
nės, labai techninės ir dažnai net komercinės. Tačiau taip yra tik 
medicinos kaip žmogiškojo kūrinio atžvilgiu. Medicinos kaip sie- 


kinio atžvilgiu visa tai atrodo kitaip.“ 
T. M. Tačiau viena yra ko nors siekti ir visai kas kita -pasiekti. 


A. M. Medicina juk siekia pergalėti mirtį, ir štai prisikėlime ji 


kaip tik ir regi savo siekinį įvykusį. <....> Juk jeigu mirtis, 


' Maceina A. Krikščionis pasaulyje // Raštai, t. 5, p. 519-520. 

? A. Maceinos laiškas sūnui Sauliui Maceinai (1979 11 03)//S. Maceinos 
šeimos archyvas. 

ê Maceina A. Krikščionis pasaulyje // Raštai, t. 5, p. 520. 

nepaisant visų žemiškųjų nepasisekimų, vis dėlto yra nugalima 
prisikėlimu, tai prisikėlimas ir darosi tasai švyturys, kuris nušvie- 
čia giliausią medicinos prasmę. <...> Argi tai nėra ženklas, kad 
prisikėlimas kaip eschatologinis dalykas įima į save visas medici- 
nines pastangas? Visa, kas žmogaus buvimą palaiko, kas skausmą 
mažina ar šalina, kas ligą tramdo ar sustabdo, - visa tai yra ne kas 
kita, kaip nurodymas į tai, kad šios pastangos žemėje nesibaigia, 
bet tampa vaisingos anuo prisikėlimo triumfu, kurį mums skel- 
bia religija. Medicina kaip siekinys virsta prisikėlimo prasmenimi. 
Ir šiuo prasmenimi ji įsijungia į Dievo karalystę eschatologine 
prasme. Medicinos pastangos tampa dalyvavimu gyvenime, kurį 
vadiname palaimintuoju. Kiekvienas ligonio apraminimas, kiek- 
vienas jo kančios apmalšinimas bei sustabdymas, kiekvienas jo 
baimės pašalinimas yra proverža anos būklės, apie kurią šv. Jonas 
sako, kad joje „nei dejavimo, nei šauksmo, nei skausmo nebebus" 


(Apr21, 4)“ 


71 M. Bet medicina priklauso šiapusiniam mūsų gyvenimui ir nau- 


jos būsenos, apie kurią kalba Apreiškimas, ji, deja, sukurti negali. 


A. M. Be abejo, šios baigties būsenos medicina nesukuria. Ji kaip 
žmogiškoji išdava pasilieka šiapus palaimintojo gyvenimo slenks- 
čio: Naujoji Jeruzalė bus gydytojų bei ligonių taip lygiai nereika- 
linga, kaip ir kunigų bei šventyklų (plg. Apr21, 22). Tačiau savo 
veikla žemėje medicina darosi anos būsimosios būklės šauklė: ji 
nurodo į ją. Ji ją skelbia savais darbais ir savais - tegu ir žlungan- 
čiais - laimėjimais. Kaip siekinys medicina gyvena eschatologinį 
gyvenimą. Kiekvienu savo receptu, kiekviena injekcija gydytojas 
sakyte sako, kad žmogaus buvimas yra tokia didžiulė vertybė, jog 
jis bus atstatytas, nepaisant laikinio jo sudužimo. Jis tai sako pa- 
čiu medicininiu patarnavimu, sako visiškai objektyviai, nors savo 


vidumi į visa tai ir netikėtų.“ 

T. M. Ką tai reiškia — kalbėti savo darbais „visiškai objektyviai"? 


A. M. Nes objektyvi mūsų darbų, o tuo pačiu ir visos kultūros 
prasmė nepriklauso nuo asmeninių mūsų pažiūrų. Mūsų darbai 
turi savą prasmę. Jeigu tad prisikėlimas yra tiesa, - esant jam iš- 
mone, visas gyvenimas virstų viena didžiule neprasme (plg. / Kor 
15, 32), — tai gydytojas iš tikro yra eschatologinės būsenos šauk- 
lys: čia glūdi jo profesijos giliausia prasmė, jo darbų giliausia ver- 
tė ir kartu tasai dėkingumas, kurį gydytojui jaučia kiekvienas ser- 
gas ar sirgęs žmogus. Ligonis kažkaip savaime nuvokia, kad gydy- 
tojas yra daugiau negu tik jo organų tvarkytojas. Šie organai su- 
duš kiekvienu atveju. Tačiau medicininė pagalba ligoje nurodo į 
aną didžią valandą, kai žemiškoji gyvybė, pasėta silpnybėje, kelsis 
„galybėje ir garbėje" (1 Kor 15, 43). Ir už šitą savaimingą, dažno 
gydytojo nė nenujaučiamą nurodymą ligonis lieka jam dėkingas 


slapčiausiose savo širdies gelmėse.“ 


T. M. Mes kalbame tik apie mediciną, bet kokią vertę turi kitos 
žmogiškosios kūrybos sritys kovojant su mirtimi, siekiant ją nugalėti? 


Arjų vertė mažesnė, o gal ne tokia akivaizdi? 


A. M. Jos visos <...> skleidžia vidinį kūrinijos šventumą tiesos, 
gėrio ir grožio pavidalais. Tačiau jos visos atsidaužia į netiesą, į 
piktą valią, į bjaurumą, kaip kad medicina atsidaužia į mirtį, ir 


neįstengia savo siekinių įvykdyti.“ 


T. M. Vadinasi, visos žmogiškosios kūrybos sritys yra bejėgės nugalė- 


ti mirtį? 


* Ten pat. 
"Ten pat. 
“Ten pat, p. 520-521. 
"Ten pat, p. 521. 

A. M. Savo išdavomis arba kūriniais visos (išskirta mano. - T. M.) 
kultūrinės sritys yra bejėgės blogio akivaizdoje ir todėl turi tik lygs- 
tamos vertės. Tačiau savo siekiniais jos peržengia savo kūrinius, nes 
šie siekiniai yra tiesa, gėris ir grožis kaip tokie, arba visoje savo pil- 


natvėje. Jie glūdi pasaulio būtyje kaip Viešpaties kūrinyje.“ 
7. M. Koks tuometyra kultūros uždavinys? 


A. M. Kultūros uždavinys yra kelti juos aikštėn ir vykdyti savuo- 
se veikaluose regima lytimi. Nuosekliai tad ir pačios kultūrinės 


išdavos yra tiesos, gėrio ir grožio nešėjos.’ 
7. M. Matyt, būtent čia slypijų vertingumas. 


A. M. <...> irjų parama Dievo karalystei istorijoje. Čia slypi ir 
paties kultūrinio darbo vidinis sakrališkumas. Iš kitos tačiau pu- 
sės, kultūrinės išdavos niekad nėra tokios, jog jos apreikštų Dievą 
kaip Tiesą, Gėrį ir Grožį. Jos nėra Dievas viskas visame. Užtat 


kiekvienas kultūrinis kūrinys savo įvykdymu yra nepasisekimas.'“ 


7. M. Šį nepasisekimų, atrodo, galima paaiškinti tuo, kad kiekvie- 
nas kūrinys visada susiduria su blogiu, arba, Jūsų žodžiais tariant, 
atsidaužia į blogį. Tačiau siekti absoliutinio grožio ir gėrio ir nieka- 


dos nepasiekti — tai išties dramatiška. 


A. M. Kultūra savo siekiniais skelbia ne tai, kad ji istorijoje kada 
nors prieis absoliutinę tiesą, absoliutinį gėrį ir absoliutinį grožį, - 
tai būtų tokia pat išmonė, kaip ir <...> medicinos svajonės paša- 
linti mirtį, - bet tai, kad kultūros siekiniai bus įvykdyti galia Tojo, 


kuris pats savyje yra Tiesa, Gėris ir Grožis? " 
7. M. Ir vis dėlto kultūra savo tikslo nepasiekia, kaip ir medicina. 


A. M. Tačiau tai pasiekia Dievo karalystė kaip Naujoji Jeruzalė. 
Čia Dievas Atbaigėjas tarsi atsistoja prieš žmogų kultūrininką ir 


taria: „Argi ne to tu norėjai?" 

T. M. Atrodo, Jus kalbate apie galutinę būseną, kurios šiapusiniame 


gyvenime žmogus pasiekti negali? 


A. M. Iš tikro atbaigtoji būsena yra atbaigta kaip tik todėl, kad 
jos peržengti nebegalima. Virtus Dievui regimybe, toliau eiti nė- 
ra kur. Tačiau kaip tik į šią regimybę ir nurodo visi mūsų darbai. 
Kaip tik jais visais mes trokštame pasiekti tai, kad būtų regima 
tiesa, gėris ir grožis. Perkeistoji būsena todėl ir apsireiškia mums 
kaip mūsų troškimo įvykdymas. Tuo būdu Naujoji Jeruzalė susi- 
deda ne tik iš Viešpaties galios, bet ir iš žmogaus siekimo. Toji 
garbė ir šlovė, kurią „žemės karaliai atneš" į šį šventąjį miestą 
(plg. Apr 21, 24), galima pagristai aiškinti kultūrinių siekinių 
prasme. <...> Visi jie yra žmogaus absoliutinių siekimų reliatyvi 
objektyvacija. Šia objektyvacija jie pasilieka šalia Dievo karalystės 
kaip baigties būsenos. Bet visi jie įeina į šią karalystę anuo abso- 
liutiniu siekimu, kuris baigtyje kaip tik ir yra įvykdomas. Baigties 
būsena nėra Viešpaties kūryba iš nebūties, kaip kad pradžioje. Ji 
yra istorijos ir kultūros perkeitimas, vadinasi, jau esamos būties 


sudievinimas tampant Dievui regimybe.'' 


T. M. Vadinasi, visi mes, savo kūriniais siekdami tos tobulos būse- 
nos, kartu siekiame nugalėti mirtį, nes Apreiškimas skelbia, kad tuo- 


met „nebebus mirties" (Apr 21, 4). 


A. M. Kad žmogus būtų perkeltas į baigties būseną ir kad jame iš 


tikro apsireikštų tai, „kas mes būsime" (/ Jn 3, 2), reikia naujo 


è Ten pat. 

°? Ten pat. 

“ Ten pat. 

"Ten pat, p. 522. 

°? Ten pat, p. 522-523. 
“ Ten pat. 


91 


dieviškojo akto, kurį paprastai vadiname perkeitimu — transfigu- 
ratio. Tai savotiškas kūrybinio akto apvainikavimas, kai dieviš- 
koji idėja pasaulyje ir Dievo paveikslas žmoguje yra įkūnijamas 
savo pilnatvėje. Šis aktas užbaigia kūrinijos buvimą pakeliui, už- 


baigia laiką ir atveria būseną amžinybėje.'* 
T. M. O gal žmogus iš tikrųjų to ir siekia? 


A. M. Žmonės iš tikro trokšta nemirti, tai yra gyventi „blogą am- 
žinybę" čia, žemėje, kaip V. Solovjovas vadina tokį gyvenimą be 
mirties. Tuo tarpu Dievas nori ne prailginti žmogaus žemiškąjį 
gyvenimą ligi begalybės, bet perkeisti jo buvimą ontologiniu mir- 
ties pergalėjmu: mirštant ir prisikeliant."" Reali ontologinė mir- 


ties pergalė gali įvykti tik prisikėlimu 2"* 


T. M. Sakėte, kad „prisikelti yra daugiau negu nemirti“. Tokiu 
atveju žmonės turėtų siekti ko kito, o ne nemirti ir gyventi, pasak 


Solovjovo, „blogų amžinybę“. 


A. M. Ne nemirimas yra žmogaus siekimas, bet prisikėlimas. Ne- 
mirimas reikštų amžiną gyvenimą šioje tvarkoje. Bet ši tvarka yra 
netobula, nuodėminga, pilna klaidų ir kraujo. Nemirti tokioje 
tvarkoje reikštų gyvam patekti į tokį padėjimą, iš kurio nebėra 
jokio išsigelbėjimo. V. Solovjovas teisingai pabrėžia, kad nemir- 


tingumas yra susijęs su tiesa, arba su moraliniu tobulumu? ” 


T. M. Jis dar sakė, kad „amžinas buvimas be tiesos ir tobulumo 
būtų amžina kankynė“. Gal tai ir tiesa, tačiau mirtis yra siaubingas 


dalykas. 


A. M. Mirtis <...> nėra nei baisus, nei sunkus dalykas.'* Mirtis 
perkelia žmogų iš šios netobulos tikrovės, išvaduoja jį iš josios, o 
prisikėlimas atstato tąją žmogaus pilnatvę, kuri yra pagrindinis jo 


siekimas.'? 

T. M. Pagrindinė Jūsų tezė svarstant mirties nugalėjimo klausimų — 
mirtis nugalima tik prisikėlimu. Tad pakalbėkime dar apie prisi- 
kėlimų. Tačiau, norint kalbėti apie jį kaip apie didžiausių žmonijos 
ir pasaulio istorijos įvykį, vėl reikėtų grįžti į istorijos pradžių, kuri 
buvo paženklinta mirtimi kaip atpildu už nuodėmę. Žodžiu, istori- 
ja prasidėjo nuodėme ir mirtimi. Bet argi pats žmogus to norėjo? Juk 


jis norėjo tapti dieviškas. 


A. M. <...> ne šitas noras buvo nuodėmingas. Nuodėmingas bu- 
vo tasai kelias, kuriuo žmogus ryžosi dieviškumo siekti. <...> No- 
rėdamas pasiekti dieviškumo, žmogus pasinaudojo gamtos daik- 


tu kaip turinčiu transfigūracinės galios.*“ 


T. M. Kitaip tariant, pasidavė gamtos dėsniams ir paneigė savo kū- 
rybiškumų. Matyt, ne veltui yra sakoma, kad kelias į pragarų gerais 


norais grįstas. 


A M. <...> mūsosios tikrovės istorija, <...> prasidedamą nuo- 
dėme, tuo pačiu prasidėjo žmogaus nusilenkimu gamtai. Mūsų 
istorijos pradžioje stovi involiucija, vadinasi, žmogaus savotiškas 
grįžimas į tą pačią žemę, iš kurios jis buvo sutvertas, grįžimas 


laisvas, sąmoningas, todėl nuodėmingas ir tragiškas. Puolimo ak- 


tu žmogaus dvasia pasivergė žemesniam už save pasauliui.“' 


T. M. Tikriausiai žmogaus santykius su gamta galima suskirstyti į 


tam tikrus periodus, juk istorijos tėkmėje jie keitėsi. 


“ Maceina A. Didžioji Padėjėja// Raštai, t. 4, p. 443. 
Maceina A. Dievo Avinėlis//Ten pat, p. 561. 

' Maceina A. Dviejų istorijų kryžkelėje// Raštai, t. 10, p. 447. 
" Ten pat. 

' Maceina A. Dienoraštis, 1945. 

° Maceina A. Dviejų istorijų kryžkelėje// Raštai, t. 10, p. 447. 
* Ten pat, p. 440, 446. 

*! Ten pat, p. 441. 

A. M. O. Menghinas žmogaus santykius su gamta skirsto į tris 
periodus <...>. Pirmojo tarpsnio metu žmogus gyvena gamtoje 
tarsi motinos įsčioje. Jis ima tai, ką jam duoda pati gamta. Antro- 
jo tarpsnio metu žmogus virsta gamtos veikimo dalyviu. Jis san- 
tykiuoja su gamta kaip lygus su lygiu. Ir tik trečiojo periodo me- 
tu žmogus atsistoja priešais gamtą kaip aukštesnis prieš žemesnį 
ir pasijunta turis galios šitą žemesnį pasaulį valdyti. Šita Menghi- 
no schema yra labai pagrįsta ir pirmykščiam puolimui išaiškinti 
labai vykusi. Ji kaip tik visai realiai parodo, kad dabartinės tvarkos 
istorija iš tikro prasideda žmogaus įsigdlaudimu į gamtą ir eina per jo 


pastangas iš gamtos išsivaduoti?” 


T. M. Vadinasi, žmogus suprato pirmykštę savo klaidą, nes kas yra 
jo pastangos, jeigu ne noras ištaisyti padarytą klaidą ir išsivaduoti iš 


nuodėmės, o kartu — išvengti mirties? 


A. M. Nuodėminga ir palenkta mirčiai dabartinės istorijos forma 
yra žmogui nenatūrali: ji nesiderina su giliausiomis žmogaus pri- 
gimties aspiracijomis, nepatenkina žmogaus dvasios ir neparodo 
visos josios galybės. Todėl žmogus nors ir puolė, nors ir pasidavė 
gamtos būtinumui, bet jis niekados su šita puolusia savo gyveni- 
mo forma nesutiko, jos neaprobavo, juridiškai kalbant, neratifi- 
kavo. Gėdinga sutartis su žemesniaisiais gaivalais buvo sudaryta, 
bet liko neratifikuota. Tuo žmogaus puolimas ir skiriasi nuo bu- 
vusiųjų angelų puolimo, kurie savo nuodėmėje teigė patys save ir 


tuo būdu užsidarė kelią grįžti atgal.“ 

T. M. O žmogus kelią grįžti atgal pasiliko? 

A. M. Žmogui toks kelias liko laisvas.“ 

T. M. Ir vis dėlto būtent jo nuodėmė padarė žmonijos istoriją tragišką. 
A M. Žmonijos istorija, kuri turėjo eiti į visuotinį pasaulio per- 


keitimą ir į visų būties sričių įamžinimą pagal amžinosios žmo- 

gaus dvasios esmę, dabar virto skausmingu ir nenatūraliu keliu į 
mirtį. <...> Žiūrint objektyviai, istorija yra nuolatinis žmogaus 
žengimas mirties linkui ir nuolatinis mirimas, nes mirtis yra kon- 


kreti istorijos forma.” 


T. M. Bet žmogus nenori susitaikyti su mirtimi, stengiasi rasti būdų 


jų pergalėti, gailisi dėl savo klaidų, nuodėmių. 


A. M. <...> žinant, kad žmogus su šita forma savo dvasioje nesu- 
tinka, kad jis neaprobuoja savo kaltės ir joje savęs neteigia, kaip 
demonas, šiuo atžvilgiu istorija tampa žmonijos pastangomis išsi- 


vaduoti iš nuodėmės.” 
T. M, Vadinasi, žmogus stengiasi, kad istorija taptų jo išganymu? 


A M. Istorija prasidėjo nuodėme. Bet žmogus stengiasi, kad ji 


pasibaigtų išganymu.” 
T. M. Pasibaigtų? Maniau, jis apskritai nenori, kadji pasibaigtų... 


A M. Tarp nuodėmės, kaip istorijos pradžios, ir visuotinio išga- 
nymo, kaip istorijos pabaigos, vyksta pati istorija. Objektyviai ji 
žengia į mirtį, nes išganymas gali ateiti tik per kančią ir mirtį. 
Bet subjektyviai žmogus deda pastangų atsipirkti nuo mirties ir 
išsivaduoti iš mirtingos savo būsenos. Istorija todėl, žiūrint iš 
žmogaus dvasios pusės, yra išsivadavimo vyksmas. Tai yra pa- 
stangos atitaisyti pirmykštę savo klaidą, atšaukti savo nuodėmę 


ir ją realiai išnaikinti. Istorija negali būti pilnai suprasta, jeigu į 


? Ten pat, p. 441'142. 
Ten pat, p. 444. 
?4 Ten pat. 
“Ten pat, p. 443, 444-445. 
% Ten pat, p. 445. 
* Ten pat. 

ją žiūrime tik nuodėmės rezultatų atžvilgiu. Tada ji žmogų du- 
sina ir slegia. Be fatališko nuodėmės veikimo, istorijoje esama ir 


žmogaus dvasios žygių, kurie eina išsivadavimo kryptimi.“ 


T. M. Išt ikrųjų yra tų gražių dvasios žygių, bet jų, atrodo, nėra tiek 
daug, kad žmogus galėtų pasiekti norimų tikslą; be to, pats žmogus 
toli gražu nėra tobulas. Tad reikėtų sutikti, kad išsivadavimas šiame 
gyvenime, deja, yra neįmanomas. Ne veltui N. Berdiajevas sakė, 


kad istorija yra „kelias į kitą pasaulį“. 


A M. Kiek istorija vyksta laike, tiek ji yra mirtis ir nuodėmė. Bet 
kiek istorija siekia kito pasaulio, eina į amžinybę, tiek ji yra prisi- 
kėlimas ir išganymas. Istorinis vyksmas yra pirmutinis, kuriuo žmo- 


gus pradeda eiti į atpirkimą.““ 


71 M. O siekdamas atpirkimo žmogus stengiasi išsilaisvinti iš 
gamtos ir pasitelkia tam savo kūrybines galias, kitaip tariant, 


kuria kultūrą. 


A. M. Kultūra yra pagrindinė žmogaus vadavimosi iš gamtos 
Jorma. Kultūrinės kūrybos žygiai yra ne kas kita, kaip, iš vie- 
nos pusės, pirmykščio savo paskyrimo vykdymas, iš antros — 
savotiškas Žmogaus atsipirkimas iš pasidavimo gamtai. Puoli- 
mu apsunkintoje istorijoje žmogus dvigubu uolumu kuria kul- 
tūrą, nes jam reikia ne tik apreikšti savo dvasios išvidinę pras- 
mę, bet sykiu ir paneigti nusilenkimą gamtai. Puolęs žmogus 
tapo barbaru, barbaru ta prasme, kad jis įsijungė į gamtos gy- 
venimą ir virto gamtiniu žmogumi <...>. Istorijoje jis kopia iš 
barbariškumo į kultūringumą ir virsta pamažu kultūriniu žmo- 


+ 30 
gumi. 


7. M. Tai ir liūdina, kadpamažu. Nors, kita vertus, žmogus taip 
giliai yra įklimpęs į gamtą, kad jo kelias iš gamtos negali būti nei 


lengvas, nei tiesus. 


96 


A. M. Tiesa, šitas kelias nėra tiesus. Jis turi daug vingių, daug 
grįžimų atgal, daug klaidų ir pakartojamų nuodėmių. Jis neap- 
ima net visos Žmonijos josios pilnumoje. Vis dėlto bent dalelė 
žmonijos, bent mažiausiai atskiri asmens, kaip gerųjų žmonijos 
pastangų ir gerojo Žmogaus dvasios prado atstovai, pamažu ver- 
žiasi pirmyn ir savo žygiais rengia atpirkimui sąlygas. Istorijos pras- 
mė kaip išsivadavimas iš gamtos žmonijos kultūroje apsireiškia labai 
aiškiai. Šitai prasmei įvykdyti nėra reikalo, kad kultūroje žengtų 
pirmyn visa žmonija. Istorijos prasmę įvykdo net ir vienas as- 
muo, jeigu tik jis ir jo darbai peržengia gamtos būtinumo užtva- 


ras, nes kiekvienas žmogus slepia savyje žmoniją.“ 


T. M. Tai nuostabu. Tačiau šis žmogaus vadavimasis iš gamtos, 


visos jo kūrybinės pastangos negelbsti žmogaus nuo mirties. 


A. M. Bet jos anaiptol nenustojo prasmės. Jos aiškiai liudija, kad 
istorijos vyksmas žmogaus yra laikomas tokiu periodu, kuriame mir- 
tis turi būti nugalėta. Kas ją nugalės - žmogus ar Dievas, tai jau 


kitas klausimas. Bet istorijos kelias mirties pergalėn yra aiškus.” 


T. M. Sakėte, kad „reali ontologinė mirties pergalė gali įvykti tik 


prisikėlimu". Tačiau kas yra prisikėlimas? 


A. M. „Prisikėlimas, - kaip sako V. Solovjovas, — yra išvidinis 
suderinimas medžiagos ir dvasios, su kuria medžiaga iš vidaus 
susijungia kaip su realia savo išraiška ir tampa dvasiniu kūnu." Pri- 


sikėlimo metu žmogus atgauna prarastą galią tvarkyti savo kūną 


* Ten pat. 
Ten pat. 
® Ten pat, p. 446. 
“ Ten pat. 
* Ten pat, p. 447. 


97 


pagal amžinosios savo dvasios esmę. Dvasiniu principu jis per- 
skverbia biologinį pradą, pakeldamas jį į aukštesnį būties laipsnį. 
Tuo būdu čia kaip tik yra atstatomi tieji pirmykščiai žmogaus 
santykiai su gamta, kurie buvo prieš žmogaus puolimą. Vadavi- 


. .{ . . EA . . yot 11 33 
masis iš gamtos eina per mirtį ir siekia prisikėlimo. 
T. M. Kuris gali ir neįvykti... 


A M. Prisikėlimas yra galutinis mūsosios istorijos tikslas. Apie jį 
svajoja Žmogus savo dvasios viduje, jo siekia jis savo kultūriniais 
laimėjimais ir į jį krypsta visas istorijos vyksmas. <...> Mirties 


pergalėjimas įvyksta prisikėlimu.“ 


T. M. Jūs taip tvirtai tai teigiate, tarsi mirtisjau būtų nugalėta. 


A. M. Mirtis ontologinėje savo esmėje buvo nugalėta Kristaus 
Prisikėlimo. <...> Senoji istorija nuo Adomo puolimo ligi Kris- 
taus buvo ne kas kita, kaip parengimas materialinių sąlygų Prisi- 
kėlimui. Prisikėlimas buvo šio periodo tikslas. Senosios žmonijos 


viltys ir ilgesiai įvyko Velykų sekmadienio rytą.“ 


T. M. Pasak Jūsų, „Kristaus Prisikėlimas buvo pirmas naujosios is- 


torijos žygis“. O Kristaus mirtis? 


A M. <...> Kristaus mirtis yra paskutinis senosios istorijos mo- 
mentas, kada ši istorija išsivilko tąją mirtingą konkrečią savo for- 
mą, pergalėjo mirties dėsnį ir išėjo į Dievo vaikų garbės laisvę. 
Senojo Adomo periodas prasidėjo nuodėme ir baigėsi kryžiaus 
mirtimi. Naujojo Adomo periodas prasidėjo Prisikėlimu. Per mirtį 


žmonija įžengė į savo išsivadavimą.“ 

T, M. Tad galima sakyti, kad Kristaus prisikėlimas padalijo mūsų 
istorijų į du periodus. Ko buvo siekiama pirmajame istorijos periode? 
A. M. Senojo Adomo periode istorija siekė principinio mirties 


nugalėjimo ir Kristaus Prisikėlimo. Naujojo Adomo periode is- 

torija siekia visuotinio prisikėlimo ir faktiško Kristaus Prisikėli- 


mo rezultatų išplitimo visoje žmonijoje.'' 


T. M. Kristaus mirtis yra labai svarbus žmonijos istorijos įvykis, nes, 


Krikščionybės teigimu, savo mirtimi Jis pergalėjo mirtį. Kaip tai įvyko? 


A. M. Kristaus mirtis buvo absoliučiai laisvas Jojo žygis. <...> Bet 
<.. .> Jis mirė ne savą mirtį. <...> Kristus nebuvo palenktas mirties 
dėsniui ne tik kaip Dievas, bet ir kaip žmogus. Žmogiškoji Jo pri- 
gimtis buvo paimta iš žmonijos, bet ne iš puolusios žmonijos, tik iš 
žmonijos gelmių, kurios paties Dievo buvo apsaugotos nuo pir- 
mykščio puolimo ydingos įtakos. <...> Apie jokią nuodėmę Kris- 
tuje kaip žmoguje negalima net nė kalbėti. <...> Nebūdamas pa- 


lenktas nuodėmei, Kristus tuo pačiu nebuvo palenktas nė mirčiai.““ 


T. M. Mirtis, kaip sakėme, yra konkretus nuodėmės apsireiškimas, 
konkreti nuodėmingo žmogaus buvimo forma. Vadinasi,  nusidėję 


žmonės turėjo tuoj pat ir numirti? 


A. M. Sv. Tomas pastebi, kad pirmieji žmonės pradėjo mirti tą 
dieną, kai nusidėjo, nepaisant, kad jie dar ilgai gyveno. Ir šioje 
tvarkoje kiekvienas žmogus pradeda mirti savo prasidėjimo mo- 


mentą. Tuo tarpu Kristui šitas dėsnis netinka absoliučiai?’ 


T. M, Tai suprantama, nes Jis neturėjo nuodėmės ir kartu neturėjo 
nei priežasties, nei pagrindo mirti. Bet Jis vis dėlto mirė, ir mirė kaip 


visi kiti žmonės. 


“ Ten pat, p. 447-448. 

t Ten pat, p. 448. 

Ten pat. 

“ Ten pat. 

7 Ten pat. 

® Ten pat, p. 448-449, 450. 
° Ten pat, p. 449. 

A. M. Kristaus mirtis yra visiškai kitokia negu kiekvieno žmo- 
gaus. Tik iš viršaus Kristus mirė lygiai kaip ir visi. Bet savo ontolo- 
ginėje esmėje Kristaus mirtis buvo visiškai skirtinga, nes Jis mirė ne 


savą mirtį?” 
T. M, Ką tai reiškia? Juk Jo mirtis yra faktas. 


A. M. Faktiškai egzistenciškai Kristus mirė. Bet ontologiškai šita mir- 
tis Jam buvo svetima. Tai buvo ne Jo asmeninė mirtis, kaip mano ar 
tavo, bet visos žmonijos kaip bendruomenės mirtis. Ant kryžiaus įvy- 
ko ne asmeninis Kristaus likimas, nes šitokiam likimui Jis nebuvo 
palenktas, bet nusidėjusios žmonijos likimas. Toji mirtis, kurią mirė 
Kristus, yra nuosaviausia žmonijos mirtis, Kristaus laisvai prisiimta, 


laisvai iškęsta ir įvykdyta visoje savo tragikoje ir pilnumoje ligi galo.“ 


T. M. Tadštai ką reiškia žodžiai, kad taurė buvo išgerta ligi dugno... 


A M. Kristus laisvai, egzistenciniu, ne ontologiniu būdu įsijungė 
į nuodėmės pažadintą mirtingą konkrečią žmonijos istorijos for- 


mą, pasiėmė ją savo gyvenimui, ją įvykdė ir tuo būdu sulaužė.“ 
T. M. Jūs kalbate apie mirties nugalėjimą? 
A M. Mirties nugalėjimas įvyko josios pilnutiniu ir tobulu iškentimu.“ 


T, M. Galima numanyti, kad Kristaus mirtis buvo pati baisiausia 
ir tragiškiausia iš visų mirčių, nes mirtis Jam buvo svetima. Tačiau 


Jis iškentėją tobulai. Žmogus to padaryti negali. 


A M. Joks žmogus tobulai mirties neiškenčia ir josios nepergy- 
vena. Juo skausmas didesnis, juo labiau jis lamdo žmogų, temdo 
jo sąmonę, jį sulaužo ir galop pakerta. Mirties baisumo ir visos 
josios tragikos mes negalime patirti, nes ji įvyksta anapus mūsų 
sąmonės ribų. Todėl mūsų liaudies teologas Gerutis savo veikale 
„Šiapus ir anapus grabo" kaip tik ir įrodinėja, kad mirtis anaiptol 


f ; x a: a . X 44 
nėra skausmingas dalykas, nes žmogus nežino, kaip jis miršta. 


100 


T. M. Tai šiek tiek paguodžia. Gal iš tikro geriau nežinoti, kad 


mirštu? 


A M. Atėjimas pasaulin yra apsuptas nežinios, nežinios yra paly- 
dimas ir išėjimas. Šita Geručio mintis yra gana prasminga ir pa- 
rodo tąjį žmogiškosios mirties netobulumą, tąjį nepilną mirties 
iškentimą, kuris neleidžia žmogui sava mirtimi didžiuotis ir ne- 


S 


leidžia josios tobulai pergyventi.“ 


T. M. Mirties išgyvenimo tobulumą Jūs siejate su laisvu ir sąmoningu 
mirties priėmimu? Tačiau mes juk žinome, kad mirsime, kad visi nu- 


mirs, kad mirtis yra neišvengiama, ir tai netrukdo mums džiaugtis. 


A. M. Teoriškai visi mes žinome, kad daiktai praeina. Tačiau 
regėdami, kad pavasaris atgimdo gamtą iš žiemos sustingimo, kad 
mirtį nugali gimimų gausumas, kad griovybos padarytus plyšius 
gausiai užpildo kūryba, mes pradedam būties nykstamumo ne- 
pergyventi egzistenciškai. Mes turime nykstamumo sąvoką, bet 
mes labai dažnai neturime nykstamumo jausmo. Net pati mirtis 
mums atrodo lyg koks netikras sapnas. Mes, tiesa, žinome, kad 
visi miršta. Bet kaip tik šie „visi“ ir pridengia pajautimą, kad mes 
patys mirštame, kad mespatys praeiname, kad gal rytoj arba poryt 
mūsų pačių nebebus. Mirtis stovi prieš mus tarsi kažkoks sveti- 
mas dalykas, ištinkąs visus kitus, bet tiktai tuo tarpu ne mus. Mir- 
ties būtinybė ne sykį yra virtusi racionaliu dalyku, nepasiekiančiu 


mūsų pergyvenimo.“ 


“ Ten pat, p. 450. 

“ Ten pat. 

“ Ten pat. 

“ Ten pat. 

“ Ten pat, p. 450-451. 

“ Ten pat, p. 451. 

“ Maceina A. Saulės giesmė// Raštai, t. 4, p. 334. 


101 


T. M. Matyt, kaip tik todėl, kad mirtį išgyvename kaip mums sveti- 
mą dalyką, mes ir negalime jos išgyventi tobulai. Bet juk mes esame 


tik žmonės, o Kristus... 


A. M. Visai kitaip yra su Kristumi. Kristus, mirdamas žmonijos 
mirtį, ją iškentė visoje pilnumoje. Kristus nekovojo su mirtimi, 
kad ją pašalintų. Jis nebėgo nuo josios. Jis ją iškentė laisvai ir 
didingai. Jis ją prisiėmė iš viršaus, todėl Kristaus mirtis nebuvo 
anapus jo sąmonės ribų. Jo mirtis įvyko sąmonės sferoje, todėl 
buvo baisiausia ir vienintelė šios rūšies. Kristaus Žodžiai nuo kry- 
žiaus nebuvo kokie morališki pamokymai, kaip juos dažnai išaiš- 
kina mąstymų rašytojai, bet tai buvo nekalto mirštančio žmogaus 
žodžiai, tai buvo mirti ligi pat galo bekenčiančio Kristaus žodžiai. 


Taurė turėjo būti išgerta ligi dugno.“ 


7. M. Kas slypi Kristaus žodžiuose: „Mano Dieve, mano Dieve, 


kodėl mane apleidai?!" 


A. M. Žodžiuose „Mano Dieve, mano Dieve, kodėl mane aplei- 
dai?!" susikoncentravo visa mirties tragiką, nes giliausia mirties, 
kaip nuodėmės apraiškos, esmė ir glūdi atsitraukime nuo Dievo ir 
Dievo atsitraukime nuo žmogaus. Kristus šitą Dievo atsitraukimą 
kaip giliausią mirties esmę, kaip mirties pačią aktualybę turėjo 
taip pat pergyventi visu pilnumu. Ir čia mirtis buvo pergalėta (išskir- 


ta mano. - 71 M).** 


7. M. Norėčiau, kad paaiškintumėte, kaip vis dėlto buvo nugalėta 


mirtis — Kristaus mirtimi ar Jo prisikėlimu? 


A. M. Kristaus Prisikėlimas buvo natūralus Jo mirties rezultatas. 
Kristus ne savo Prisikėlimu pergalėjo mirtį, bet mirtimi. Ir Jis prisikė- 
lė dėl to, kad laisvu mirties žygiu mirtis buvo pakirsta ontologinia- 
me savo pagrinde. Ne faktiškas Kristaus Prisikėlimas buvo mirties 


pakirtimas, bet mirties iškentimas visoje josios pilnumoje.“? 

T. M. Vadinasi, žmogus, nepaisant visų jo pastangų, negali nugalė- 


ti mirties jau vien dėl to, kad jis negali iškęsti visos jos pilnumos? 


A. M. <...> nė vienas žmogus negali mirties pergalėti jau tik dėl 
to, kad ji yra jo mirtis, kad ji kyla jam iš vidaus, kaip jo paties 
gyvenimo konkreti forma. Kiekvienas žmogus yra apsuptas mir- 
ties: jis mirtyje gyvena. Mirtis nėra šalia jo. Tuo tarpu tik vienas 


Kristus buvo laisvas nuo mirties principo.“" 
T. M. Jis susidūrė su ja iš vidaus? 


A M. <...> iš vidaus, ją iškentė ir pergalėjo. Ir šitoji pergalė ne- 
buvo asmeninis Kristaus laimėjimas ta prasme, kad jis pats sau 
būtų mirti pergalėjęs. Pats sau Kristus jokios pergalės nebuvo rei- 
kalingas, nes mirčiai jis nebuvo palenktas. Mirtis jo buvo prisi- 
imta svetima, žmonijos mirtis. Todėl žmonijai Jis ją ir pergalėjo. 
Kristaus mirtimi žmonija kaip bendruomenė sulaužė konkrečią 
nuodėmės pažadintą savo gyvenimo formą. Mirtis buvo pakirsta 


ontologiniame savo pagrinde.'' 
T. M. Tačiau pasaulyje ji liko... 


A. M. Pasaulyje po Kristaus mirties ji liko tik egzistenciniu savo 
pavidalu. <...> mes dabar mirštame jau tik kaip gyvosios gamtos 
nariai, mirštame biologiškai, nes iš gamtinių sferų egzistenciškai 


Kristus mūsų neišvadavo.“' 


T. M. Tačiau kada nors tai turėtų įvykti? 


*“ Maceina A. Dviejų istorijų kryžkelėje// Raštai, t. 10, p. 451. 
* Ten pat. 

^ Ten pat, p. 452. 

5 Ten pat, p. 451. 

" Ten pat. 

® Ten pat, p. 451 -452. 

A. M. Tai turės padaryti visuotinė transfigūracija pasaulio pabai- 
goje. Bet mirtis kaip nuodėmės rezultatas, kaip konkreti mūsų 
gyvenimo forma, mirtis ontologine prasme <...> po Kristaus mir- 


ties jau nebeviešpatauja pasaulyje.“ 
T. M. Kaipgi — neviešpatauja? 


A. M. <...> mirtis žmogaus prieš Kristų ir mirtis žmogaus po 
Kristaus nėra vienodos prasmės. Po Kristaus mirtis liko tik kaip 
natūrali biologinio mūsų prado pabaiga. Bet mirtis mums jau 


nebėra žmogiškojo mūsų gyvenimo konkreti forma.“' 


T. M. Skamba paguodžiamai. Tačiau grįžkime prie prisikėlimo. 
Savo studijoje „Saulės giesmė" rašėte, jog „Kristus tapo visatos Kara- 
liumi ne tuo, kad Jis mirė, bet tuo, kad Jis prisikėlė", ir jog „mirtis 
buvo pergalėta prisikėlimu ". O neseniai sakėte, kad Jis mirtį nugalė- 
jo ne prisikėlimu, bet mirtimi. Tad man taip ir liko neaišku, kaipgi 
buvo pergalėta mirtis — Kristaus mirtimi ar prisikėlimu? Juk jeigu 


Kristus būtu miręs ir neprisikėlęs... 


A. M. Be prisikėlimo Kristaus mirtis būtų buvusi visiškas ir 
galutinis Jo pralaimėjimas: miręs ir neprisikėlęs Jėzus yra joks 
pasaulio Išganytojas, net jeigu Jis morališkai ir būtų pasiauko- 
jęs už žmoniją. Tačiau be mirties Kristaus kenozė būtų sustoju- 
si pusiaukelėje, ir Jėzus nebūtų išsėmęs viso Žmonijos likimo, 
vadinasi, nebūtų realiai pasiėmęs jos nuodėmių, nes kas realiai 
pasiima žmonijos nuodėmes, tas pasiima ir mirtį kaip nuodė- 


mės pasėką.“' 


T. M. Taigi galima teigti, kad mirtis turi tokią pačią reikšmę kaip 


ir prisikėlimas? 


A. M. Prisikėlimas įvykdo <...> naują buvimą. Bet mirimas 


užbaigia seną buvimą, be kurio ir naujasis būtų neįmanomas. 

Sia prasme mirtis išganymui yra tokia pat esminė kaip ir prisi- 


kėlimas.?“ 
T. M. Tikriausiai galima pasakyti, kad tai yra neatsiejami dalykai? 


A. M. Kristus yra mūsų Gelbėtojas ne tuo, kad Jis mirė, bet tuo, 


kad Jis mirė ir prisikėlė.“ 


T. M. Anksčiau man atrodė, kad Jūs Kristaus mirtį gal kiek ir suab- 


soliutinate. 


A. M. <...> Krikščionybė šios mirties nesuabsoliutina. Ji laiko ją 
egzistencine apraiška, bet ne žmogiškosios paskirties principu, nes 
mirtis yra pergalėta prisikėlimu, anuo didžiuoju gyvybės triumfu, 
didžiausiu, koks tik iš viso gyvybei yra įmanomas. Prisikelti yra 
daugiau negu nemirti. Nemirimas yra tiktai gyvybės pratęsimas, 


tuo tarpu prisikėlimas yra gyvybės viešpatavimas.“ 


T. M. Sakote, kad „prisikelti yra daugiau negu nemirti“. Gal iš 
tikrųjų taip ir yra, bentjau norėtųsi, kad taip būtų. Tačiau net 
ir tikintis prisikėlimų žmogus nenori mirti ir mirtį išgyvena kaip 


tragedijų. 


A.M. <...> Krikščionybė neneigia ir nesukasdienina mirties tra- 
gikos. Visi mes turime mirti, nes visi esame paliesti nuodėmės. 
Tai yra skaudus dalykas, keliąs liūdesį mūsų dvasioje, kaip jis 
kėlė jį ir Išganytojo sieloje Jo mirties išvakarėse. „Mano siela nu- 


liūdusi ligi mirties" (Mk 14, 34), - šie Viešpaties žodžiai išreiškia 


& Ten pat, p. 452. 

* Ten pat. 

* Maceina A. Dievo Avinėlis// Raštai, t. 4, p. 560. 
5€ Ten pat. 

7 Maceina A. Saulės giesmė//Ten pat, p. 328. 

5 Ten pat, p. 292. 

mūsų pačių nusistatymą mirties atžvilgiu. Mirtis nekelia mums 
džiaugsmo, nes ji yra nuodėmės pasėka; nuodėmės, to liūdniau- 
sio ir nelaimingiausio dalyko visoje tiek asmeninėje, tiek ben- 
druomeninėje žmogaus egzistencijoje. To neneigia nė Bažnyčia, 
sakydama gedulingųjų Mišių prefacijoje, kad mus „nuliūdina tikra 
mirties būtinybė". Tačiau čia pat liturgija priduria, kad sykiu mus 
„paguodžia būsimojo nemirtingumo pažadas". Tuo ji kaip tik ir 
nurodo, kad krikščionio žvilgis yra nukreiptas į visuotinį prisikėli- 
mą istorijos pabaigoje. Mirtis krikščioniui yra tik laikinis dalykas, 
kaip ji laikinė buvo ir Kristui. Po jos eina prisikėlimas amžinam 


gyvenimui ir amžinai garbei.” 


T. M. Vadinasi, mirtį mes išties galime pavadinti slenksčiu į amži- 
nąjį gyvenimą, taigi į tą ateitį, apie kurią svajoja kiekvienas, bet 


kuria, deja, ne kiekvienas tiki. Tačiau gal ją nujaučia? 


® Ten pat. 


AŠTUNTASIS POKALBIS 


Apie nelaimingą žmogų 


T. M. Norėčiau pratęsti šią sudėtingą temą. Sakėte, kad mirtis yra 
laikinis dalykas. Tačiau žmonės įsitikinę, kad ji yra gyvybės pabai- 
ga, nors, tiesa, slapčia viliasi, kad kada nors dar gyvens. Tad kokia 


prasme mirtis yra laikinė? Ir kas duoda pagrindą taip manyti? 


A M. Ligi Kristaus mirtis buvo galutinė. Tiesa, ir senovinis žmo- 
gus nujautė, kad kūno atstatymas laikų pabaigoje esąs galimas. 
Tačiau ši jo nuojauta neturėjo į ką atsiremti. Ji neturėjo laido, 
kad taip iš tikro įvyks. Kristaus prisikėlimas tokį laidą žmonijai 
kaip tik davė. Kristus ne tik skelbė, kad mirusieji prisikels, bet ir 
pats prisikėlė. Tuo būdu Jis patvirtino savo pažadą ir padarė ne- 
žlungamą. Mirtis po Kristaus yra nebe galutinė, o tik laikinė, tik 
praeinanti.' Paviršutinis mirties triumfas Golgotoje iš tikro buvo 
galutinis jos pralaimėjimas, nes čia mirtis susidūrė su savanorišku 
jos priėmimu ir todėl neteko fatališko savo pobūdžio, taip labai 


jai esmingo istorijoje prieš Kristų.“ 


' Maceina A. Niekšybės paslaptis// Raštai, t. 3, p. 269. 
* Maceina A. Saulės giesmė// Raštai, t. 4, p. 336. 

T. M. Bet kodėl toks svarbus įvykis kaip Kristaus prisikėlimas neiš- 
sklaidė žmonių nevilties ir nusiminimo mirties akivaizdoje? Jeigu 
Kristaus prisikėlimas yra tikras istorinis faktas, tai kodėl mes vis dar 
abejojame ir nesidžiaugiame laukdami mirties? Atrodo, turėtume su 
džiaugsmu peržengti šį slenkstį, vadinamų mirtimi, ir įžengti į Die- 
vo vaikų karalystę, kur nebus nei ašarų, nei dejonių, kur mūsų lau- 


kia amžinasis gyvenimas, tačiau... 


A. M. <...> kiekvieną sykj, kai istorijoje silpsta prisikėlimo tikė- 
jimas, atgyja <...> nusiminimas, nes su šiuo tikėjimu drauge nyks- 


ta ir žemiškojo gyvenimo prasmė.“ 


T. M. Vadinasi, šiuo atveju ne tiek svarbus pats prisikėlimo faktas, 
kiek tikėjimas? 

A. M. Tikėjimas angažuoja visą žmogų ir perskverbia visą jo būtį. 
Jis nėra dalinė egzistencijos apraiška, o visuminis jos pradas. Ti- 
kėjimas, gražiu M. Buberio posakiu, „yra ne jausmas žmogaus 
sieloje, o įžengimas į tikrovę, būtent į pilnutinę tikrovę, jos neiš- 
braukiant ir nesutrumpinant". <...> Be abejo, kasdienoje mūsų 
apsisprendimas tikėti nuolatos būna lenkiamas tradicijai, auklėji- 
mui, aplinkai, vadinasi, niekad nėra pradmuo (principium, ar- 
che). Tačiau visi šie tikėjimui pašaliniai dalykai atkrinta ir begali- 
nė apsisprendimo rimtis prasiveržia aikštėn, kai patenkame į to- 
kią padėtį, kuri visą mūsų egzistenciją perkelia į naują plotmę: tai 
atsivertimas, kankinystė, persekiojimas ir t. t. Šiose padėtyse ap- 
sisprendimas iš tikro mums, apkiautusiems, esti nauja pradžia, ir 
tikėjimo rimtis atsiskleidžia tada visa savo galia.“ <...> prisikėli- 
mo tikrovė atidaro naują istorijos tarpsnį, <...> Sekmadienio ry- 


tas yra naujo gyvenimo pradžia.“ 


T. M. Bet ši nauja pradžia mūsų, deja, nedžiugina, veikiau — gąs- 


dina. Ar tai nerodo, kadprisikėlimo idėja išblėso arba blėsta? 

A. M. Prisikėlimo idėja dabarties sąmonėje nevaidina jokio žy- 
mesnio vaidmens. Nuostabu, kad net ir tarp krikščionių ji yra 
apsitrynusi ir apsiblaususi. Dabartiniai krikščionys nebegyvena 
tokiu karštu prisikėlimo tikėjimu kaip pirmaisiais amžiais. Jiems 
keistokai skamba šventojo Pauliaus teigimas: „Jei Kristus nepri- 
sikėlė, tai mūsų skelbimas yra tuščias, tuščias ir jūsų tikėjimas" 
(1 Kor 15, 14). Jiems atrodo, kad šis posakis esąs truputį per 
griežtas. Jie beveik linktų manyti, kad Krikščionybę būtų gali- 
ma išgelbėti ir Kristaus supuvimo atveju. Tuo tarpu pirmie- 


siems krikščionims ši tiesa buvo pats jų religijos pagrindas.“ 


T. M. Manau, kad prisikėlimo idėja yra esmingai svarbi, nes iš 
tikro be prisikėlimo, kaip sakėšv. Paulius, „mes labiausiai apgailėti- 


ni iš visų žmonių " (1 Kor 15, 19). 


A. M. Joks žygis ir jokia auka neturi gilesnės prasmės, „jei miru- 


sieji nesikelia" {I Kor 15, 32)“ 


T. M. Visiškai sutinku. Bet kų daryti, jeigu šiai prisikėlimo idėjai 


mes liekame abejingi? 


A. M. Tuomet „valgykime ir gerkime, nes rytoj mirsime" (1 Kor 
15, 32). Tuomet ir pasaulio galas yra tik visuotinis šio nepra- 
smingo gyvenimo užbaigimas. Tuomet šūkis „valgykime ir ger- 
kime" tinka ir visam istoriniam vyksmui. Galutinės mirties aki- 
vaizdoje istorija pasidaro grynai šiapusinė. Žmogaus žvilgis kryps- 


ta į šią žemę, bet nerasdamas joje prasmės ir regėdamas viso ko 


°? Maceina A. Niekšybės paslaptis// Raštai, t. 3, p. 270. 

* Maceina A. Tikėjimas ir laisvė// Raštai, t. 10, p. 291-292. 
* Maceina A. Niekšybės paslaptis// Raštai, t. 3, p. 269. 

ê Ten pat, p. 268-269. 

"Ten pat, p. 269. 

galą aptemsta ir virsta skausminga nevilties išraiška. <...> Nusi- 
minimas atsispindi kiekvieno prisikėlimą netikinčio žmogaus aky- 
se. Todėl yra visai suprantama, kodėl pirmieji krikščionys taip 
stipriai atsirėmė į Kristaus prisikėlimo tiesą. Joje jie regėjo visuo- 
tinį išsigelbėjimą iš neprasmės. Jie jautė, kad prisikėlimas yra es- 


mingai susijęs su nemirtingumu.“ 
T. M. Tad jeigu žmogus yra nemirtingas, jis prisikels, o jeigu... 


A M. <...> jeigu jis neprisikels, jis nėra nemirtingas; o jeigu jis 
nėra nemirtingas, tuomet visas jo buvimas yra viena didžiulė ne- 
prasmė. Kristaus prisikėlimas laidavo visų prisikėlimą ir tuo pa- 


čiu pagrindė tikėjimą žmogaus nemirtingumu.’ 


T. M. Tai, manyčiau, svarbi pastaba. Juk ko labiausiai trokšta žmo- 
gus, jei ne nemirtingumo? Pasak Jūsų, būtent prisikėlimas laidavo 


Žmogaus nemirtingumų. 


A. M. Stai dėl ko pirmieji krikščionys buvo pažymėti džiaugsmo 
žyme. Zemės gyvenimas jiems nebebuvo nusiminimas bei nevil- 
tis, bet tik pasiruošimas būsimajam visuotiniam atnaujinimui. 


Jis turėjo prasmę, nes jis tapo sujungtas su amžinybe.'" 


T. M. Džiaugsmas iš tikro gan retas mūsų gyvenimo svečias. Vadi- 
nasi, daugelio iš mūsų nusiminimas tarsi liudija nykstant tikėjimų 
prisikėlimu, o kartu ir... nemirtingumu. Bet juk tokiu atveju žmo- 


gaus gyvenimas darosi beprasmis. 


A. M. <...> su šiuo tikėjimu drauge nyksta ir žemiškojo gyve- 
nimo prasmė. Pasidairę po šiandieninį pasaulį turėsime pripa- 
žinti, kad nusiminimas yra būdingiausia dabartinio žmogaus žy- 
mė. O atsiminę, kad šis žmogus, kaip ir anas areopago graikas, 
nenori nieko apie prisikėlimą girdėti, suprasime šios žymės kil- 
mę ir jos esmę. Atitrauktas Dievo ir Mesijo pripažinimas žmo- 


gaus neišgelbsti, kaip jis neišgelbėjo nė senovinio žmogaus. Ne- 

prasmė vis giliau ėda jo širdį. Gyvenimas vis labiau darosi šia- 
pusinis. Žemė virsta vienintele ir galutine tėvyne. Todėl aplin- 
kui ją esti telkiamos visos tokio žmogaus pastangos. Jos tarny- 
bai esti pajungiama ir Krikščionybė. Iš jos pradedama laukti 
laimės jau šioje tikrovėje: žmogaus bei visuomenės išauklėjimo, 
socialinių santykių sutvarkymo, demokratijos įgyvendinimo, 
gausių šeimų, geros sveikatos, pasisekimo savame amate ir t. t. 
Antgamtinis jos bruožas yra pamirštamas arba bent nutylimas. 
Prisikėlimo idėja esti laikoma beveik nesąmone, kurios niekas 


nedrįsta viešumoje ištarti.“ 


7. M. Tad ta gyvenimo neprasmė, apie kurią kalbėjote, atsiranda 
nykstant prisikėlimo tikėjimui, o jam nykstant ir pačiame žmoguje, 


ir pasaulyje pradeda viešpatauti piktosios jėgos. 


A. M. Prisikėlimo idėjos apsiblausimas yra antikristo laimėjimas 
tiek atskiro žmogaus, tiek istorinių tarpsnių sųmonėje. Ir priešingai, 
prisikėlimo idėjos ryškumas, gilus tikėjimas Kristų prisikėlus, sa- 
vo pergyvenimų sutelkimas aplinkui šį tikėjimą yra Krikščiony- 
bės stiprumo ženklas, nepaisant kad daugelis iš jos tyčiotųsi ar 
nenorėtų klausyti jos žodžių. Areopage paskelbta Naujiena apie 
„Jėzų ir prisikėlimą" yra naujiena visiems amžiams ir visoms tau- 


toms. Ir šia naujiena yra gyvas mūsų tikėjimas.“ 


7. M. Juk šis tikėjimas žadina nemirtingumo viltį ir pripildo gyve- 


nimą prasmės. Tikroji krikščioniškosios sąmonės žymė yra tikėjimas... 


è Ten pat, p. 269-270. 
°? Ten pat. 

“Ten pat. 

" Ten pat. 

12 Ten pat, p. 271. 


A. M. <...> tikroji krikščioniškosios sąmonės žymė yra <...> 
tikėjimas Kristaus prisikėlimą. <...> Prisikėlimo idėja yra kalavi- 


jas, kuris perskiria dvasias." 


T. M. Apsisprendusias už Kristą ir apsisprendusias priešJį. Bet ko- 
dėl ši graži idėja mūsą laikais prigeso? 

A M. Kažkas tamsaus ir neaiškaus stovi už visų mūsų istorinių 
įvykių. Solovjovo minimas „piktas nujautimas" pradeda būti ap- 


čiuopiamas labai aiškiai.“ 


T. M. O „ Tiutčevo potvynis mus iš tikro neša į savo tamsią begaly- 


be". Ar ne tai yra mūsų nusiminimo ir liūdesio pagrindas? 


A M. Apvaldytas liūdesio, niūrus ir nusiminęs Žmogus parodo, 
kad jis nepasitiki atpirkimu ir todėl neranda pagrindo džiaugtis. 
Liūdesys objektyvine savo prasme visados yra Kristaus pasiuntinybės 
atmetimas. <...> Būti niūriam po Kristaus prisikėlimo reiškia neti- 


kėti, kad Kristus iš tikro prisikėlė? " 
T. M. Ojuk ne vienas šiandien yra niūrus ir nusiminės... 


A M. Nereikia nė aiškinti, kad niūrumas yra pagrindinė dabarti- 


nio žmogaus nuotaika. Tikro džiaugsmo šiandien nėra?” 
T. M. Tai tiesa. Ir net linksma Naujiena dažnai negelbsti. 


A M. Šiandien esama tik linksmybių, sutartinių, dirbtinių, pa- 
viršutinių, pro kurias prasiveržia gilus visų mūsų liūdesys, nuo- 
bodis gyvenimu, sunki neprasmė ir neviltis. <...> Tai yra žen- 
klas, kad dabarties žmogus nebetiki Kristaus atpirkimu, kad jis te- 
begyvena senąja nuodėmės nuotaika, kad nuodėmę jis yra pada- 
ręs pastovia savo būsena, todėl neranda išeities, užtat liūdi ir grau- 
žiasi. Savo liūdesiui pergalėti arba bent pamiršti jis griebiasi, kaip 
šv. Pranciškus teisingai įžvelgė, tuščių pasaulio smagumų ir juose 


ieško paguodos. Nepaprastas pasilinksminimo vietų ir priemo- 

nių išsivystymas ir yra šiandien vidaus ištuštėjimo bei nykumo 
išraiška. Šiandieninis pasaulis intensyviai linksminasi todėl, kad in- 
tensyviai liūdi. Jis yra pasiekęs priešgynybę anai Mesijo atėjimu 
besidžiaugiančiai kūrinijai. Koncertais ir dainomis, teatrais ir fil- 
momis, romanais ir eilėraščiais, kavinėmis, restoranais, kabare- 
tais, smuklėmis, šventėmis, baliais dabartinis žmogus ne pasitin- 
ka ateinantį Išganytoją, bet bėga nuo Jo, prisidengia nuo Jo, mė- 


gindamas pabėgti ir nuo liūdesio, kuris ištinka kiekvieną.“ 


T. M. Bet sutikime, kad šiandieniniame mūsų gyvenime išties yra 
pagrindo liūdėti, o džiaugtis dažnai jo nerandame. Tai, be abejo, 
tikėjimo klausimas. Tačiau ar visada mes turime vien džiaugtis, 


net, pavyzdžiui, ir nelaimės atveju? 


A. M. Subjektyviai žmogus gali būti nelaimingas, prislėgtas, ken- 
čiąs, todėl liūdnas. Tačiau jeigu jis jaučia Atpirkimo reikšmę, dar 
daugiau, jeigu jis pats dalyvauja istoriniame jo skleidimesi, jis džiū- 
gauja, nes žino, kad tiek jo, tiek visų kitų kentėjimai yra tik buvu- 
sios nuodėmės liekanos, kurios taip pat bus galop sunaikintos. 
„Paskučiausioji neprietelė bus sunaikinta mirtis" (1 Kor 15, 26). 
O mirties pergalės akivaizdoje kiekvienas liūdesys darosi tik pra- 
einantis, tik subjektyvus šešėlis, neturįs pagrindo objektyvinėje 
būtyje, pašvęstoje ir atstatytoje Kristaus prisikėlimu. Kad subjek- 
tyvūs negandai nusilenkia objektyviam džiugesiui, rodo visų mū- 
sų patyrimas. Tą dieną, kai mūsų tauta atgaus Nepriklausomybę, 


visų lietuvių veidai švitės džiaugsmu, nors tarp jų bus ligonių, 


Ten pat, p. 266. 

“ Ten pat, p. 271-272. 

5 Maceina A. Saulės giesmė// Raštai, t. 4, p. 297. 
* Ten pat, p. 298. 

" Ten pat. 


sužeistųjų, paliegusiųjų, nelaimingųjų. Tačiau jie nekreips dėmesio 

į asmeninius savo skaudulius: šie pasirodys jiems smulkūs ir menki, 
palyginti su visos tautos laime. Tiesa, šie skauduliai neišnyks, juos 
reikės iškęsti ligi galo. Bet jie nebebus tos pačios prasmės kaip 
anksčiau. Jie bus panerti į objektyvinę tautos pergalę ir iš jos sem- 

sis giedros laikiniems aptemimams. 


T. M. O kaip į tai žiūri Krikščionybė? 


A. M. Tas pat yra ir Krikščionybėje. Būdama išganymo religija, ji 
pastato prieš žmogaus akis aną didžiąją pergalę, kurią Kristus iš- 
kovojo Kalvarijos kalne visai kūrinijai. <...> Todėl nors žmogus 
ir turėtų savų asmeninių negandų, tačiau jie pasirodytų menki 
šios visuotinės pergalės šviesoje. <...> Dėmės individualinėje krikš- 
čionio egzistencijoje anaiptol nepadaro, kad ši egzistencija sutemtų 
savyje, kad ji nebereikštų kūrinijos džiaugsmo ir nebetriumfuotų 


su mirtį pergalėjusiu Kristumi.” 


T. M. Skamba įtikinamai, tačiau paprastam žmogui, kad jis kuo 
nors patikėtų, reikia įrodymų, faktų, įvykių. Matyt, todėl, kad jų 
jam nepakanka, jis nesidžiaugia net ir nemirtingumo pažadu, jau- 
čiasi nelaimingas. Kaip šių nelaimingų žmogaus būkle vertina Krikš- 


čionybė ? 


A. M. Krikščioniškoji religija regi šios būklės priežastį ne bendra- 
me daiktų praeinamume, <...> bet tam tikram įvykyje (išskirta 
mano. - T. M.), kuris suardė pirmykštį žmogaus santykį su Die- 
vu. Iš šio suardymo kaip jo pasėkos ir kilo rūpestis, kančia bei 
mirtis. Nelaiminga būklė, kurioje dabar visi esame, pasak Krikš- 
čionybės, ne koks nors likimas, bet paties žmogaus elgesio pada- 
ras: tai nuodėmė, tačiau suprasta ne grynai moraline ar sociologi- 
ne prasme, bet ontologine. Nuodėmė yra ne tik klaidinga sam- 


prata, klaidinga idėja ar klaidingas mokslas, bet klaidingas buvi- 


mas. Nusidėjėlis ne tik elgiasi klaidingai, bet ir klaidingai būna. 
Klaidingas gi buvimas vyksta nebūties linkui. Klaidingai būti reiš- 
kia būti atsigręžus į nebūtį. Todėl šv. Augustinas nuodėmę ir va- 
dina „inclinatio ad nihilum - polinkis nebūtin". Šis polinkis ne- 
būtin susiklosto mirties pavidalu ir randa joje giliausią anos ne- 
laimingos būklės išraišką. Mirtis kaip įvykis kyla iš nuodėmės 
kaip įvykio. Nelaiminga arba puolusi žmogaus būklė yra ne kas 


kita, kaip šio nuodėmingo įvykio virtimas istoriniu vyksmu.?“ 
T. M. Kas šios nelaimingos žmogaus būklės atžvilgiu yra išganymas? 


A. M. Ne kas kita, kaip ano suardyto žmogaus santykio su Dievu 
atstatymas. Kadangi tačiau Žmogaus santykio su Dievu suardy- 
mas buvo įvykis, todėl ir jo atstatymas turi būti įvykis. Jokia idėja 
ir joks mokslas, jokia teorinė įžvalga ar apšvietimas negali įvykio 
nugalėti ir jo pašalinti: vienas įvykis gali būti pakeistas tik kitu 
įvykiu. Jei nelaimingos žmogaus būklės pradžia buvo įvykis, tai 
išganymo pradžia gali būti irgi tiktai įvykis: „unde mors orieba- 
tur, inde vita resurgeret - iš kur kilo mirtis, iš ten turės kilti ir 
išganymas", kaip tai prasmingai skelbia šv. Kryžiaus Mišių prefa- 
cija. Mirtis kaip kraštutinis anos nelaimingos žmogaus būklės su- 
siklostymas gali būti pergalėta tik kraštutiniu išganymo išraiškos 
susiklostymu. Šį kraštutinį ir galutinį išganymo susiklostymą 
Krikščionybė vadina prisikėlimu. Tačiau kadangi mirtis yra įvy- 
kis, - ne idėja, ne prasmuo, ne teorija, bet vienkartinis tikras įvy- 
kis, - todėl išganymas nuo jos arba prisikėlimas gali būti taip pat 
tiktai tikras ir vienkartinis įvykis: prisikeldamas Kristus nugalėjo 


savą asmeninę mirtį ir kartu pagrindė visuotinį žmonių prisikėli- 


“ Ten pat, p. 294-295. 
1° Ten pat, p. 295. 
æ Maceina A. Didieji dabarties klausimai // Raštai, t. 5, p. 254. 


mą kaip galutinę išganymo išraišką, tapsiančią taip pat įvykiu is- 


torijos pabaigoje.“' 


T. M. Vadinasi, išganymas yra istorinis vyksmas, kuris taps įvykiu 


istorijos pabaigoje? 


A. M. <...> jis prasideda įvykiu - Kristaus prisikėlimu ir baigiasi 


taip pat įvykiu - visuotiniu prisikėlimu.” 


T. M. Tad galima pasakyti, kad Krikščionybės esmę sudaro įvykis ir 


būtent todėl jos skelbiamos tiesos yra gana patikimos. 


A M. <...> įvykis nesileidžia permąstomas, peraiškinamas, per- 
prasminamas, pertvarkomas. Tikrai buvęs ir vienkartinis įvykis 
pasilieka amžinai toks, koks įvyko. Jame nieko negalima pakeisti 
paprasčiausiai dėl to, kad negalima laiko atsukti atgal: laikas yra 
neapgręžiamas. <...> Kas mėgintų iš tikro įvykį keisti, paverstų jį 
idėja. <...> Krikščionybė yra ne kokios nors idėjos paskelbimas, 


bet įvykis tikriausia šio žodžio prasme.” 


T, M. Ojeigu ji yra tikras įvykis, tai, matyt, netikėti ne tik nepra- 


sminga, bet galbūt ir neįmanoma, nes... 


A. M. <...> šis įvykis yra ne bevardis, bet turi savo autorių - Jėzų 
iš Nazareto. <...> „Krikščionybės pradžioje stovi ne mitas, ne 


idėja, ne prasmuo, bet viena asmenybė ir jos likimas."** 


T. M, Taigi įvykis, kurio mes negalime nepastebėti, net jeigu ir abe- 


jotume jo tikrumu. 


A M. Kas šio įvykio nepastebi, kas jo nevertina arba jį nuvertina, 
tas atkrinta į mitologinį lūkestį, pasilikdamas grynai žmogiškojo- 
je plotmėje ir neregėdamas, kad ši plotmė yra atsakyta iš Dievo 
pusės Kristumi kaip istorine asmenybe ir kad todėl išganymas 
esmėje jau yra įvykęs: jis reikalingas dabar tik priimti asmeniškai 


ir plėsti istoriškai, tikint į Kristų ir Jo darbus bei veiksmus.” 

T. M. Ojeigu mes netikime šio įvykio tikrumu, netikime Kristaus, 


jo darbų ir veiksmų, kas tada? 


A. M. <...> Kristus yra aiškiai pasakęs: „Nuo manęs atsiskyrę jūs 
negalite nieko nuveikti" (Jn 15, 5)“ 


T. M. Tokiu atveju pasidaro suprantama ir nelaiminga žmogaus 
būsena, apie kurių kalbėjome, — ji yra paties žmogaus elgesio padari- 
nys. Atsiskyrimas nuo Kristaus, kitaip tariant, nuodėmė žmogų išties 
padaro bejėgį, todėl ir nelaimingų, nes jis savo paties valia netenka 


atramos. 


A M. Taigi pasirodo, kad nepasitikėjimas Dievu pražudo pasiti- 
kėjimų pačiu savimi. <...> žmogus dabar yra labiau negu kada 
nors vienas, visų paliktas ir užmirštas.” Ir vis dėlto žmogus gali į 
Dievą netikėti. Jis gali Jo nerasti nei kaip atsitiktinių būtybių pa- 


grindo, nei nesusidurti su Juo savoje egzistencijoje.“ 
T. M. Ar tai nėra tik psichologinis nusistatymas? 


A M. Be abejo, šitoks egzistencijos nusistatymas visados bus tik 
psichologinis. Ontologinio pagrindo jis niekados neturės. Onto- 
loginio bedieviškumo nėra ir būti negali. Egzistencija neišvengia- 
mai laikosi transcendencijoje, todėl savo gelmėse ji bedieviška virsti 


negali.  Ontologinis netikėjimas yra nebūtis.“ 


Ten pat. 

Ten pat, p. 255. 

Ten pat, p. 250, 257. 

Ten pat, p. 252, 257. Maceina cituoja H. Zahrntą. 

Ten pat, p. 257. 

Maceina A. Dievas ir mūsų amžius// Raštai, t. 10, p. 59. 
Ten pat, p. 58. 

Maceina A. Jobo drama // Raštai, t. 3, p. 601. 

Ten pat. 


T. M. Bet kokią prasmę turi šis psichologinis nusigręžimas nuo Dievo? 


A. M. <...> turi nepaprastos prasmės. Užsklendęs savą egzisten- 
ciją Dievui, žmogus mėgina taip sudėstyti visą save ir savo gyve- 
nimą, tarsi šis vyktų pats iš savęs, tarsi jis turėtų pagrindą pats 
savyje. Tačiau tai yra ne tik psichologinė iliuzija, bet sykiu ir ne- 
paprasta ontologinė grėsmė. Juk atsipalaiduoti nuo Dievo reiškia 
pasukti į nebūtį ir mėginti ją savomis jėgomis pergalėti. Nebūtis 
žmogui gresia visados. Būti nebūties akivaizdoje yra amžinas žmo- 
gaus likimas. Žmogus, gražiu Heideggerio pasakymu, yra „nebū- 
ties vietininkas". Baimėje, kaip minėjome, ši nebūties grėsmė, ši 
galimybė nebūti kaip tik ir atsiskleidžia. Tada mes pajaučiame, 
kad mes laikomės ne savimi, bet Kitu. Jeigu tad šitą Kitą panei- 
giame, kuo tada ginsimės nuo nebūties? Kieno jėga galėsime iš- 


tverti jos akivaizdoje?” 


T. M. Tikriausiai tada mums liks tik viena galimybė — nebūti. Ir 
kaip tik čia, matyt, glūdi netikėjimo tragedija. Tačiau juk kiekvie- 
nas žmogus trokšta būti. Ir jeigu aš paklausčiau, kam iš viso Dievas 


reikalingas žmogui ir pasauliui, Jūs atsakytumėte... 
A M. <...> Jis yra reikalingas pasauliui būti 2*' 


T. M. Todėl ir reikia tikėti? 


ū 


A. M. „Reikia tikėti paprasčiausiai todėl, kad Dievas yra." Dievo 


buvimas - štai kas yra tikėjimo pagrindas.“ 


T. M. Ar galima sakyti, kad tikėjimas panaikina mirties nuosprendį? 
Jeigu taip, tai kyla klausimas: ar visiškai panaikina? Idomu, ką apie 
tai gali pasakyti ne filosofas ir ne teologas Antanas Maceina, bet — 
žmogus? Nors tikriausiai sunku atskirti filosofą Antaną Maceiną nuo 
žmogaus Antano Maceinos. Sakėte, kad teigiamas apsisprendimas Dievo 


atžvilgiu suteikia mums galimybę būti ir po mirties. 


A. M. Krikščionybėje pomirtinis buvimas jau nebėra likimas, bet 
apsisprendimas. <...> krikščioniškasis žmogus, kurį jau yra palie- 
tęs dieviškasis Apreiškimas visa savo pilnatve, pergyvena anapusi- 
nį buvimą kaip tikresnį ir prasmingesnį negu šios tikrovės egzis- 
tencija. Tai yra ne šešėlio, bet absoliutinės šviesos (arba absoliuti- 
nės tamsos) karalystė, kur yra arba absoliutinė laimė, arba abso- 
liutinė nelaimė. Krikščioniškajam supratimui anapusinis gyveni- 
mas nėra chaosas, bet diferencijuota būsena pagal paties žmogaus 
apsisprendimą. Jis nėra vienalytis <...>. Jo forma priklauso nuo 
žemiškojo gyvenimo ir nuo apsisprendimo transcendencijos at- 
žvilgiu. Apreiškimo neapšviestas žmogus pomirtinį gyvenimą at- 
sieja nuo transcendencijos ir padaro jį savotiškai nepriklausomą. 
Žmogus, atrodo, kažkokio likimo esti stumiamas į požemių pa- 
saulį ir ten prievarta veda tamsų ir liūdną gyvenimą. Galimas 
daiktas, kad šitoks pomirtinio pasaulio atsiejimas nuo transcen- 
dencijos yra žmogaus proto negalios ženklas. Bet labai galimas 
daiktas, kad tai yra iš pasąmonės gelmių išsiveržusi neatpirkto 


žmogaus tragedija.“ 


T. M. Jūs kalbate kaip teologas. 


A. M. <...> nesu teologas ir niekad juo nebuvau. <...> Jei betgi 
„teologiją“ suvoksime žodiškai, kaip kalbą apie Dievą, tai esu te- 
ologas ir, atrodo, juo būsiu ligi savo amžiaus galo. Sia prasme net 
ir pastaroji mano knyga „Filosofijos kilmė ir prasmė" (1978) yra 
„teologinė“, nes ir ji pamažu eina Dievo linkui ir jo klausimu 


užsisklendžia. Dr. K. Girnius teisingai pastebėjo, kad ši knyga 


® Ten pat, p. 601-602. 

“ Maceina A. Bažnyčia ir pasaulis// Raštai, t. 5, p. 98. 

“ Ten pat, p. 108. Maceina cituoja A. Siniavskio žodžius. 
“ Maceina A. Jobo drama // Raštai, t. 3, p. 558-559. 


119 


„teikia Dievo buvimo įrodymą" ir kartu „sistemingai pagrindžia 
(autoriaus) „Religijos filosofijos" svarstymus" <...>, vadinasi, mė- 
gina atverti kelią į Dievą kaip galutinį metafizikos laimikį <...>. 
Be abejo, žmogus savo mąstymu gali Dievą laimėti, gali jį ir pra- 
laimėti. Kiekvienu tačiau atveju Dievas yra jo mąstymo objektas. 
Jis yra buvęs ir likęs taip pat ir mano mąstymo objektas, tremtyje 
net pirmaeilis objektas, ne kaip jis yra pats savyje <...>, bet kaip 
jis yra santykyje su žmogumi, tai yra religijos Dievas. <...> Grei- 
čiausiai tai yra noras egzistencinei patirčiai nutiesti logiškai stip- 
resnius pagrindus ir tuo būdu išgelbėti šią patirtį iš grynai psi- 
chologinės būklės pakeliant ją į metafizinį matmenį. Psichologiš- 
kai galimas nurodymas į Dievą <...> manęs nepatenkina: <...> 
nurodo tik į galimą Dievą, o jausčiausi žeminąs pats save, jei gar- 
binčiau galimybę. Todėl ieškau būtino nurodymo, logiškai būti- 
no, nes būtinas nurodymas reikalauja ir būtino nurodomojo. Tokį 
būtiną nurodymą į Dievą kaip būtiną tariuosi radęs būtybės kaip 
kūrinio sampratoje. Perkėlus šią sampratą į žmogaus būvį, atsive- 


ria šio būvio sklaidai labai platūs bei tolimi akiračiai.“ 
T. M. O dabar Jūs kalbate kaip filosofas. 


A. M. Mano santykis su filosofija yra iš tikro „mano santykis", 
pabrėžiant abu žodžius: „mano“ nurodo į tai, kad stengiuos ženg- 
ti į savitą mąstymą; „santykis“ nurodo į tai, kad filosofija yra ma- 
no gyvenimo antrasis polius šalia manojo Aš. Iš šių dviejų polių 
sąveikos kyla įtampa, o tuo pačiu ir veikla, reiškusis daugiausia 


rašto būdu.“ 
T. M. Ką Jums reiškia tikėjimas? 


A. M. Ar žmogus gali egzistuoti be Dievo? <...> Atsitraukęs nuo 
Dievo žmogus pasidaro tarsi nuo Saulės atsipalaidavusi Žemė, 


lekianti į tuščią ir tamsią erdvę. Čia viskas yra susimaišę. Čia ne- 

žinia, kur yra apačia ir kur viršus, nes nebėra centro. Čia darosi 
kas kartą vis šalčiau ir tamsiau. Čia aptemsta visi pavidalai, ir 
reikia žiburius degti jau priešpiet. Iš tikro, jeigu Žmogus yra Die- 
vo paveikslas, tai atsikabinti nuo Jo reiškia atsikabinti nuo savo 
Originalo, nuo savo Modelio, nuo savos egzistencijos Pagrindo. 
Argi paveikslas negyvena savo Originalo prasme? Ir kuo gi jis 
virsta šį Originalą paneigęs? Bedieviškoje egzistencijoje girdėti Die- 
vą laidojančių duobkasių triukšmas. Bet ar tai nėra triukšmas, 
kad išsklaidytų begalinę anos tuščios erdvės rylą? Bedieviškoje eg- 
zistencijoje jausti dieviškųjų puvėsių kvapas. Bet ar tai nėra žen- 


klas, kad pati mūsoji egzistencija pradėjo pūti?““ 
T. M. Tačiau kadaise pasakėte, kadJums tikėjimas — baisi rizika. 


A. M. Nors ir suvokdamas tikėjimą kaip riziką <...>, ašen visą 


gyvenimą likau ištikimas krikščioniškajai religijai.“ 
T. M. Ir tai buvo Jūsų paties laisvas apsisprendimas. 


A. M. Būdamas mano paties apsisprendimas, tikėjimas gali būti 
priimamas tik laisvai, todėl yra asmeninis ligi pat žmogaus gel- 
mių. Tikėjimo tiesa yra visados mano paties tiesa - arba tikėjimo iš 


viso nėra.“ 
T. M. Kas gi yra tikėjimas? 


A M. Formaline savo esme tikėjimas yra dalyko laikymas tikru - 


daugiau nieko.“ 


*“ Maceina A. Filosofijos keliu // Raštai, t. 6, p. 390-392. 
“ Ten pat, p. 416-417. 
® Maceina A. Jobo drama // Raštai, t. 3, p. 604. 
7 Maceina A. Filosofijos keliu // Raštai, t. 6, p. 383. 
“ Ten pat, p. 414. 
® Maceina A. Tikėjimas ir laisvė// Raštai, t. 10, p. 282. 

T. M. Visa tai gana sunku suprasti paprastam žmogui. 


A. M. Kasdienybėje egzistenciškai žmogus nemąsto, nes čia jis tikrai 
ir neegzistuoja; čia jis tik paprastai būna, todėl tik paprastai ir 
galvoja. <...> Žmogus pradeda mastyti todėl, kad šiuo aktu jis 
nori išsklaidyti aną nebūties tamsą, kuri jj laiko apsupusi kančio- 


je.“" [Kita vertus,] ir mokslininkas, ir beraštis miršta vienodai.“ 


T. M. Tačiau ir vienam, ir kitam rūpi būti. Ir man rūpi būti, todėl 
aš dar kartą klausiu: ar apsisprendimas Dievo atžvilgiu, arba tikėji- 


mas, tikrai gelbsti žmogų nuo galutinės mirties? 


A. M. <...> mirtis visados yra ontologinė rizika dingti nebūtyje. 
Verčiami eiti šios rizikos keliu neišvengiamai, tuo pačiu esame 
verčiami žvelgti į akis nebūčiai kaip gresiančiai prapulčiai, kuri ir 


sukrečia žmogaus būtybę ligi pat gelmių.“ 


T. M. Ar tai nereiškia, kad tikėjimas vis dėlto neapsaugo mūsų nuo 


nebūties ir mirties nuosprendžio nepanaikina? 


A. M. Jis tik palaiko viltį.“ Tie, kurie iš viso Kristų netiki, gyve- 
na tiktai šiapus be jokios būsimojo gyvenimo vilties. Tuo tarpu 
krikščionys, tikėdami Kristų, grindžia juo būsimąją transcenden- 


tinę tikrovę.“ 


T. M. Bet tai mirties problemos neišsprendžia. Ir net filosofija čia 


nieko negali paaiškinti, argi ne taip? 


A. M. Mirties problema - štai kas yra religijos šaknis. Deja, šios 
šaknies filosofija nepasiekia, nes neatsako, ar žmogus būna ir po 
mirties. Jei mano mirtis yra manęs kaip Aš-būtybės galas, tuomet 
mano santykis su Būtimi man yra daugiau negu abuojas: jis yra 
apgaulus ir todėl atmestinas. Santykis su Būtimi kaip buvimo 
grindėją gali užsimegzti tik tada, kai mano buvimas yra man am- 


5 


žinai laiduotas.“ 

T. M. Tačiau tuo niekas nėra tikras. 


A. M. <...> to niekas nežino. Užtat čia esama laisvės tikėjimui ir 
netikėjimui, religijai kaip palaimai ir religijai kaip apgaulei. Šia 
prasme ir rašiau <...>, kad man tikėjimas - baisi rizika: mes gali- 
me būti apsisprendę už nieki. Štai kodėl, mano pažiūra, filosofija 
kaip interpretacija logine būtinybe veda į Dievą, bet neveda į reli- 
giją, kadangi neveda į mano pomirtinį buvimą; pomirtinės meta- 
fizikos nėra. Gi egzistenciškai svarbiausia yra ne tai, ar Dievas yra, 
bet tai, ar aš esu amžinas savo buvimu kaip Aš, kaip Antanas. 
Negalint į tai atsakyti filosofiškai, loginis kelias į Dievą darosi 


blankus ir net bereikšmis.““ 


7. M. Tai suprantama, juk Dievas, pasak Jūsų, yra nesuvokiamybė, 


paslaptis... 


A. M. Taigi... <...> Gal čia ir glūdi kažkokia beveik įgimta atgrasą 
visam tam, kas Dievop eina logikos keliu. Radus Dievą šio kelio 
gale, dar anaiptol nerandame laido, kad mirštant nežūstama vi- 
siškai. <...>. T. de Chardinas atgrasė mane nuo savo teorijų kaip 
tik tuo, kad jam esą vis tiek, ar jis po mirties buvosiąs, ar nebuvo- 
siąs: Horacijaus „non omnis moriar". Aš spjaunu į visus dievus ir 
dieveklius, jei esu tik dalelė, iš kosmoso išnirusi ir į kosmosą grį- 
šianti. Žinoma, šią mintį galima apgręžti teigiant, kad Dievo buvi- 


mas esąs pagrindas žmogaus nemirtingumo. Dievui nesant, apie 


® Maceina A. Jobo drama // Raštai, t. 3, p. 466, 468. 
“ Maceina A. Filosofijos keliu // Raštai, t. 6, p. 416. 
“ Maceina A. Asmuo ir istorija // Ten pat, p. 332. 
“ Ten pat. 
“ Maceina A. Saulės giesmė // Raštai, t. 4, p. 328. 
“ A. Maceinos laiškas J. Girniui (1978 11 21)//Lietuvos nacionalinės 
M. Mažvydo bibliotekos Rankraščių skyrius, A. Maceinos archyvas, f. 181-185. 
“ Ten pat. 

nemirtingumą nebūtų galima iš viso kalbėti. Tai tiesa. Tačiau vien 
Dievo buvimo irgi neužtenka, kad sueičiau su juo santykin, jei mano 
amžinas likimas man nėra laiduotas. Šios dvi problemos yra susiju- 
sios neatskiriamai, ir antroji iš jų egzistenciškai yra vyraujanti. Nes 
Dievo buvimo atskleidimas mirties tikrovės anaiptol nepašalina, o 
tuo pačiu nepašalina nė galimybės mirtimi žlugti galutinai. Tuo tar- 
pu anas mūsų minties kelio gale „sėdis" ir mūsų „laukiąs“ Dievas 


netaria apie tai nė žodelio. Filosofija nutyla, bet ir Dievas tyli.“ 
7. M. Tad ką mums daryti šio tylinčio Dievo akivaizdoje? 


A M. Mes laisvi <...> akivaizdoje tylinčiojo Dievo. <...> Dievo 
prabildinti sava metafizika mes negalime. Mes negalime Jį pasi- 
klausti savos mirties reikalu. Čia, be abejo, tuojau atskuba reolo- 
gas, nešinas po pažastimi Apreiškimo ritinėliu, irjį išvyniojęs skaito 
mums Dievo žodį - visokiu reikalu. Kaip gražu: turime atsakymą 
į viską, taigi ir į pomirtinio likimo klausimą. Tačiau kad Dievas 
kalba, kaip tvirtina teologas, ir ką Jis kalba, mes galime tik tikėti, 
vadinasi, laisvai apsispręsti, kad tai Dievas kalba, ir laikyti tiesa 
tai, kąJis kalba. <...> niekur nesame tokie laisvi, kaip Dievo aki- 
vaizdoje, akivaizdoje šio tylinčiojo Dievo. Nežinome, ar buvosi- 


me po mirties. Užtat tikime ir pasitikime<.,> Dievu.“ 


7. M. Vadinasi, mes tikime tik todėl, kad norime gyventi amžinai. 
Bet ar gyvensime — to mes nežinome ir niekada nesužinosime. Gai- 
la. .. Tačiau mes esame laisvi. Beje, ar istorijos drama nėra žmogaus 
laisvės drama?juk daugelis žmonių savo laisvu apsisprendimu nusi- 
gręžė nuo Dievo, ir šis nusigręžimas turėjo, kaip matome, katastro- 


fiškų padarinių. 


A. M. Žinia, apsisprendimas už Kristų ar prieš Jį yra pirmiausia 
giliausias Žmogiškosios širdies dalykas. Bet jis niekad neišlieka 


paslėptas sieloje: jis objektyvuojasi.“ 

T. M. Ir jo objektyvacijos dažnai baugina — tai pikti darbai ir poel- 
giai, nors, žinoma, esama ir gerų. Tačiau, atrodo, piktų, viskų griau- 


nančių kur kas daugiau. Tad ir pasaulio galas yra neišvengiamas. 


A. M. <.. .> gamtos tvarkoje nugalėtojas yra piktybė, antgamtės tvar- 
koje - gėrybė, ir šita įtampa yra gamtinės tvarkos suirimo priežastis. 
Pasaulio galas nėra joks atskiras veiksmas iš šalies, bet tai nuolati- 
nis istorijos žygiavimas į nuolat augantį pasidavimą piktybės ver- 
gijai. <...> istorija yra <...> besitęsiantis ėjimas į visuotinį su- 


griuvimą.“" 
T. M. Tai dramatiška. 


A. M. Šios dramos atomazga yra pesimistinė, tačiau ne ta pras- 
me, kad žmogus negali išvengti ateinančio galo, bet kad žmogus 


pats jį paruošia savo laisvu ir sąmoningu apsisprendimu.?' 
T. M. Ar tai nereiškia, kad optimizmui pagrindo nėra? 


A. M. Žmogiškasis buvimas žemėje yra pats laikinumas. Krikš- 
čionybė kaip tik tai skelbia. Apreiškimo vaizduojamame gyveni- 
me anapus žmogaus amžinoji esmė randa taip pat amžiną pasi- 
reiškimą buvime. Šia prasme krikščioniška istorijos samprata iš 
pagrindų yra optimistiška ir skelbianti gyvenimų. Ji nelieka ištiki- 
ma žemei, bet tik šiai neperkeistai, praeinamai, piktai žemei. Ji 
skelbia betgi naujų žemę (plg. 2 Pt 3, 13; Apr21, 1), kuri kyla ne 
kaip gamtinės raidos ir tobulėjimo galutinė išdava, bet kaip do- 


vana iš viršaus, Dievo kūrinys, malonė. Krikščioniškos istorijos 


* Ten pat. 

* Ten pat. 
“ Maceina A. Niekšybės paslaptis// Raštai, t. 3, p. 232. 
® Ten pat, p. 234. 
5! Ten pat, p. 235. 

sampratos optimizmas remiasi ne tik žmogiškojo genijaus kūry- 
bine galia, bet remiasi iš esmės Dievu, Kūrėju, kuris žmogų „vi- 
soje jo didybėje nuostabiai sukurs ir dar nuostabiau atnaujins". 
<...> Krikščionybė sykiu skelbia antgamtinės gėrybės galutinę ir 
amžiną pergalę prieš piktąsias jėgas ir galybes: „Mirties daugiau 
nebebus; nei dejavimo, nei šauksmo, nei skausmo nebebus dau- 


giau" (Apr2l, 4)? 


T. M. Tačiau tuo būtinai reikia tikėti. O Jūs ne kartą sakėte, kad 
Jums tikėjimas — baisi rizika. Atrodo, kad ir Jūs, netgi Jūs kartais 
abejojate ta gražia ateitimi, ta nauja žeme, kurią skelbia Krikščio- 


nybė? 


A. M. Tu tiek vilčių dedi į mane. <...> Tu manai, esą aš suradęs 
tikrąjį kelią ir jį rodąs kitiems; Tu lauki iš manęs pastiprinimo, 
paaiškinimų, paramos. <...> Nepamirški <...>, kad ir aš esu pa- 
prastas, silpnas žmogelis, kaip ir visi kiti; kad ir manyje pilna 
visokių ydų, klaidų bei silpnybių; kad ir aš turiu aibę abejonių 


bei neaiškumų, kurie ir liks neaiškumai lig pat mirties." 


T. M. Sakėte, kad visi mes esame keleiviai žemėje... 


A. M. Iš tikro taip <...>. Tik reikia išlaikyti keleivinę dvasią, kad 
atėjus laikui nė kiek neabejotum <...> keliauti tėvynėn, o dar 
labiau - kad atėjus pastarajai valandai nebūtų sunku palikti šios 
žemės anos amžinosios tėvynės naudai.““ Šioje žemėje mes esame 


visados tik pakeliui - in via ?** 


T. M. Pakeliui į amžinąją tėvynę? Juk taip norisi žinoti, kokia ji 
bus — šio kelio pabaiga ir kur mes iš tikro keliaujame. Kur mes ke- 


liaujame? 


A. M. Mūsų, gyvųjų, kelio pabaiga labai neaiški, ypač šiame gal- 


vą pametusiame, sujukusiame dabarties pasaulyje. Kažkoks siau- 

bas kybo ant žmonijos, ir visi vaikščioja suklusę, truputį susikūp- 
rinę... Tik tie ramūs, kurie iškeliavo keliais be kelrodžių, „ir nie- 

kas niekas nepaklydo". 
T. M. Ir Jūs nieko daugiau nepridursite? 


A. M. Viena tik norėčiau čia pastebėti: yra Aukščiausioji Meilė, kuri 
regi mūsų padėti ir todėl nereikalauja nieko. <...> Aukščiausioji 
Meilė trokšta tik mylinčios širdies, tik ištikimo atodūsio, visa kita 
paliekant Jai pačiai išnarplioti ir ištiesinti. <...> Visi keliaujame 


visais keliais į tą pati tašką - aną Aukščiausiąją Meilę.” 


T. M. Ačiū už pokalbius ir atvirumą. 


® Ten pat, p. 235, 236-237. 
A, Maceinos laiškas dukrai D. Mickūnienei (1980 07 01) // Mickūnų 


šeimos archyvas. 


% A. Maceinos laiškas S. Bublienei (1951 12 05) // S. Maceinos šeimos 
archyvas. 
5 Maceina A. Saulės giesmė // Raštai, t. 4, p. 139. 
* A. Maceinos laiškas dukrai D. Mickūnienei (1980 08 25) // Mickūnų 
šeimos archyvas. 
7 A. Maceinos laiškas dukrai D. Mickūnienei (1980 07 01)//Ten pat. 


VIETOJ PABAIGOS 


Kas mums belieka 
atsidūrus prie slenksčio? 


Mes turime viltį. Šv. Paulius sako: „<...> mes esame išgelbėti 
viltimi. Tačiau regima viltis nėra viltis. Jeigu kas mato, tai kam 
jam viltis? Bet jei turime viltį nematydami, tada laukiame ištver- 
mingai" (Rom 6, 24—25). O kas mums daugiau belieka? Bet liū- 
desys, šis mūsų nepaliaujamo praėjimo pažadintas liūdesys vis 


dažniau skverbiasi į sielą. 


„Rašai, kad „rudens liūdesys dažnai skverbiasi į siela", ir norėtum, 
kad Tave paguosčiau. Jei būtume kartu, išeitume kur nors į rude- 
ninius laukus, truputį ūkanotus, ir kalbėtume kalbėtume be galo, 
ir praeitų liūdesys, nes pasidalintas rūpestis ar skausmas yra jau 
pusinis. Bet dabar <...> iš tolo galiu Tave guosti tik vokiečių poeto 


R. M. Rilkes posmu, kurį esu šitaip lietuviškai išsivertęs: 


Ir krinta lapai, krinta... Ir atrodo, 
Kad iš dangaus jie kristų sodų... 
Ir Vienas tik yra, kurs šį kritimų 


Švelniai ant savo delno ima. 

Mintis, kad kiekvienoje mūsų situacijoje tasai Vienas Vienintelis 


mus krintančius ant savo delno pasigauna ir laiko, neleisdamas su- 
dužti, — ar ši mintis neteikia paguodos? Nėra mums tokios situacijos, 


kurioje žmogus neišvengiamai žlugtų...""" 


Mes turime viltį. O tai - gal ne taip jau maža... 


"A. Maceinos laiškas marčiai T. Maceinienei (1981 01 26) // S. Maceinos 
šeimos archyvas. 


Turinys 


PRATARMĖ 


Visada prie slenksčio. 


PIRMASIS POKALBIS 


Apie tai, kas yra mirtis, ir apie jos esmę. . . 


ANTRASIS POKALBIS 


Apie tai, kodėl žmonės bijo mirties ir kas yra mirties baimė 


TREČIASIS POKALBIS 
Apie kaltę ir jos pasekmę - galimybę nebūti. 


KETVIRTASIS POKALBIS 
Apie santykį su mirtimi ir apie žmogaus elgseną mirties akivaizdoje 


PENKTASIS POKALBIS 
Apie amžinybę ir nemirtingumo problemą 
ŠEŠTASIS POKALBIS 


Apie ontologinį nemirtingumą, arba apie nemirtingumo pagrindą 


SEPTINTASIS POKALBIS 
Apie lūkestį nugalėti mirti | S 
AŠTUNTASIS POKALBIS 


Apie nelaimingą žmogų . 


VIETOJ PABAIGOS 


Kas mums belieka atsidūrus prie slenksčio? | aaa 

